
Det,  verden  har  allermest  brug  for,  er  at  blive  ledet  af  en 
sand  profet,  der,  fordi  han  kender  Herrens  vilje,  kan  tale 
i  hans  navn  og  med  magt  og  myndighed  sige:  „Så  siger 
Herren!" 

Den  dag  er  kommet!  Det  skete  ikke  på  grund  af  menne- 
skelig visdom,  men  som  svar  på  Joseph  Smiths  enkle  bøn, 
da  han  som  ganske  ung  mand  i  staten  New  York  gik  ud  i 
skovene  nær  Palmyra  for  at  stille  Gud  dette  spørgsmål: 
„Hvilken  af  kirkerne  er  den  rette?"  Denne  unge  mand 
havde  ingen  anelse  om,  at  en  ny  uddeling,  ved  Guds  barm- 
hjertighed og  godhed,  skulle  til  at  tage  sin  begyndelse. 
På  det  tidspunkt  levede  der  ingen  profet  på  jorden,  der 
kunne  besvare  Josephs  spørgsmål.  Den  eneste  måde, 
hvorpå  Gud  kunne  besvare  hans  spørgsmål,  var  ved  at 
gøre  det  personligt. 

To  personer  viste  sig  for  Joseph  Smith  som  svar  på  den 
enkle  bøn.  Idet  den  ene  person  pegede  på  den  anden, 
sagde  han  disse  ord:  „Denne  er  min  elskede  Søn.  Hør 
ham!"  Det  var  den  levende,  opstandne  Jesus  Kristus,  Guds 
enbårne  Søn,  der  belærte  Joseph,  og  herved  begyndte  den 
nye  uddeling  af  sand  kundskab  om  Gud.  Han  fortalte  Jo- 
seph, at  der  ikke  på  det  tidspunkt  eksisterede  nogen  kirke 
på  jorden,  der  havde  myndighed  til  at  tale  i  hans  navn. 
Han  sagde  til  Joseph,  at  når  han  var  blevet  grundigt  for- 
beredt dertil  og  havde  modtaget  præstedømmets  myndig- 
hed, så  skulle  han  være  den  første  af  en  række  nutidige 
profeter,  som  skulle  belære  og  velsigne  menneskeheden, 
ligesom  de  gamle  profeter  gjorde. 

Jeg  bærer  mit  vidnesbyrd  om,  at  Gud  lever,  at  Jesus  Kri- 
stus er  hans  Søn  —  vor  Frelser,  vor  Konge,  vor  Herre.  Jeg 
vidner  for  jer  om,  at  Jesus  Kristus  nu  i  vor  tid  taler  til  jor- 
dens indbyggere  gennem  levende  profeter.  Jeg  bærer  mit 
vidnesbyrd  om,  at  Det  melkisedekske  Præstedømme  igen 
findes  på  jorden  i  al  sin  magt  og  vælde,  og  at  der  lever 
sande  apostle  og  profeter,  som  har  myndighed  til  at  sige: 
„Så  siger  Herren,"  og  som  gør  det. 

Jeg  bærer  dette  mit  personlige  vidnesbyrd  for  jer  i  Jesu 
Kristi  navn.  Amen. 

I  denne  måned 


I  denne  måned  mindes  vi  organiseringen  af  Jesu  Kristi  Kir- 
ke af  Sidste  Dages  Hellige  den  6.  april  1830.  Kirken  havde 
dengang  officielt  seks  medlemmer;  nu  er  den  vokset  til  en 
verdensomspændende  organisation  med  over  tre  millioner 
medlemmer.  I  de  tolv  år,  der  er  gået  fra  1960  til  1972,  er 
kirkens  medlemstal  steget  med  94%,  idet  gennemsnitstil- 
væksten  uden  for  De  forenede  Stater  var  250%. 
Frafaldet  fra  Kristi  sande  kirke  og  dens  senere  genopret- 
telse og  vækst  er  profeteret  i  både  Det  gamle  og  Det  nye 
Testamente.  Vor  første  artikel  er  en  prædiken  holdt  af 
ældste  Legrand  Richards,  i  hvilken  han  fortæller  om  disse 
profetier  og  deres  opfyldelse. 

Det  er  os  også  en  glæde,  at  vi  i  dette  nummer  kan  præsen- 
tere læserne  for  „Lucy  Mack  Smith:  En  kvinde  med  en  stor 
(tro".  Denne  artikel  giver  et  lille  indtryk  af  personerne  i 
kirkens  historie;  det  er  historien  om  en  usædvanlig  kvinde, 
profetens  mor.  Mange  af  begivenhederne  omkring  genop- 
rettelsen fortælles,  som  de  sås  gennem  hendes  øjne.  Der 
fortælles  også  om  profetens  familieforhold. 
Endvidere  er  der  i  dette  nummer  kraftige  og  trosinspireren- 
de  prædikener  af  ældsterne  Bruce  R.  McConkie,  Theodore 
M.  Burton  og  Joseph  Anderson. 

„Gør  brug  af  det,  du  har"  og  „Det  er  vandet,  der  får  hjule- 
ne til  at  dreje  rundt"  er  to  artikler,  der  vil  interessere  alle, 
men  måske  især  unge  mennesker. 

Den  sande  kirke 


En  oversigt  over  profetierne  om  det  store  frafald 

og  genoprettelsen 


Præsident  Joseph  Fielding  Smith 
har  engang  sagt:  „Herrens  værk 
vil  sejre.  Ingen  magt  på  jorden  vil 
kunne  hindre  sandhedens  udbre- 
delse og  at  evangeliet  vil  blive 
prædiket  for  alle  jordens  natio- 
ner." (Åbningstale  ved  konferen- 
cenapril 1972). 

Præsident  Smith  sagde  endvide- 
re: „Evangeliet  skal  rulle  frem, 
indtil  det  opfylder  hele  jorden." 
Hvis  evangeliet  skal  rulle  frem  og 
opfylde  hele  jorden,  sikke  et  an- 
svar vi  sidste  dages  hellige  sam- 
men med  vore  familier  så  har  for 
at  hjælpe  det  med  at  trænge  frem 
till  alle  dele  af  jorden.  Der  findes 
intet  budskab  på  jorden  i  dag,  der 
er  af  så  stor  vigtighed  for  vore 
medmennesker  og  venner,  der  ik- 
ke er  medlemmer  af  kirken,  som 
vort  vidnesbyrd  om  evangeliets 
genoprettelse. 

Jeg  kommer  til  at  tænke  på  apost- 
len Peters  ord.  Til  de  hellige  på 
sin  tid,  sagde  han: 
I  er  en  udvalgt  slægt,  et  kon- 
geligt præsteskab,  et  helligt  folk, 
et  ejendomsfolk,  for  at  I  skal  for- 
kynde hans  guddomskraft,  som 
kaldte  jer  fra  mørket  til  sit  under- 
fulde lys."  (Peters  1.  brev  2:9). 
Vi  er  under  denne  konference  ble- 
vet opfordret  til  at  lade  vort  lys 
skinne,  som  Jesus  sagde,  for  at 
andre  må  kunne  se  vore  gode  ger- 
ninger og  prise  vor  Fader,  som 
er  i  Himlene.  (Matt.  5:16). 


ÆLDSTE  LeGRAND  RICHARDS 
De  tolvs  Råd 

Paulus  siger  til  os:  Så  kom- 
mer da  troen  af  det,  som  høres, 
og  det,  som  høres,  kommer  i  kraft 
af  Kristi  ord."  (Rom.  10:17). 

og  hvorledes  skulle  de  kunne 

høre,  uden  at  der  er  nogen,  som 
prædiker?  og  hvorledes  skulle  no- 
gen kunne  prædike,  hvis  ikke  no- 
gen sendes  ud?"  (Rom.  10:14-15). 
Derfor  hviler  der  på  dette  folk  et 
stort  ansvar  for  at  bære  vidnes- 
byrd for  hele  verden  om,  hvad 
Herren  gjorde,  da  han  gengav  sin 
sandhed  til  jorden  i  denne  udde- 
ling. 

Da  Jesus  af  sine  disciple  blev 
bedt  om  tegnet  på  hans  andet 
komme,  kan  I  måske  huske,  at 
han  fortalte  dem  om  krige  og  ryg- 
ter om  krige,  om  sygdomme,  jord- 
skælv og  hungersnød,  og  at  na- 
tion skulle  rejse  sig  mod  nation. 
Og  så  tilføjede  han:  > 

„Og  dette  evangelium  om  Riget 
skal  prædikes  over  hele  jorden  til 
et  vidnesbyrd  for  alle  folkeslagne; 
og  så  skal  enden  komme."  (Matt. 
24:14). 

Hvor  skal  man  henvende  sig  i  dag 
for  at  finde  Rigets  evangelium? 
Og  vel  at  mærke  ikke  blot  en  men- 
neskelig udlægning  af  skrifterne, 
men  himmelske  kræfter,  som  dem 
Jesus  gav  sine  tolv  apostle,  da 
han  sagde: 

„Ikke  I  har  udvalgt  mig,  men  jeg 
har  udvalgt  jer  og  sat  jer  til  at  gå 
hen  og  bære  frugt . .  ."(Joh. 15:16). 


„. . .  og  hvad  du  binder  på  jorden, 
det  skal  være  bundet  i  Himlene, 
og  hvad  du  løser  på  jorden,  det 
skal  være  løst  i  Himlene."  (Matt. 
16:19). 

Hvem  som  helst  kunne  organisere 
en  kirke  ved  at  fremdrage  visse 
stykker  fra  skrifterne  og  basere  en 
kirke  derpå,  men  hvordan  kan  de 
fremskaffe  en  levende  gren  fra  et 
dødt  træ?  Hvordan  kan  de  give 
den  magt  og  myndighed  til  at 
handle  i  Herrens  navn? 
De  kunne  lige  så  lidt  gøre  dette, 
som  de  kunne  handle  i  borgme- 
sterens, guvernørens  eller  landets 
præsidents  navn,  uden  først  at 
have  fået  fuldmagt  hertiK  På  sam- 
me måde  er  der  heller  ingen,  der 
effektivt  kan  arbejde  i  vor  himmel- 
ske Faders  rige,  med  mindre  de 
har  fået  myndighed  dertil  af  dem, 
der  har  ret  til  at  overdrage  dem 
den. 

Og  nu  står  vi  her  som  vidner  til 
evangeliets  genoprettelse  og  bæ- 
rer vort  vidnesbyrd  for  hele  ver- 
den, om  at  vi  ved,  at  Kristus  lever, 
at  vor  Fader  lever,  og  at  de  har 
besøgt  jorden.  Og  som  vi  før  hørte 
i  sangen  om  profeten  Joseph,  så 
fortalte  han  verden,  at  han,  som 
svar  på  sin  bøn  om  hvilken  kirke, 
han  skulle  slutte  sig  til,  fik  at  vide, 
at  han  ikke  skulle  slutte  sig  til  no- 
gen af  dem,  for  de  lærte  menne- 
skenes bud  og  lærdomme  og  ikke 
Herrens. 

Hvis  folk  blot  ville  åbne  deres 
hjerter,  tror  jeg  ikke,  det  ville  være 
så  vanskeligt  for  dem  at  finde  ud 
af,  hvor  de  skal  søge  sandheden. 
Vi  bruger  naturligvis  Bibelen  som 
vejledning  i  vor  søgen  efter  sand- 
heden. Den  oplevelse,  som  ældste 
Orson  F.  Whitney  havde,  har  altid 
gjort  et  stort  indtryk  på  mig.  Han 
var  medlem  af  De  tolvs  Kvorum, 
og  han  fortalte  om  en  hændelse 
til  en  af  vore  konferencer.  Jeg  vil 
gerne  have  lov  at  læse  det,  han 
sagde,  opfor  jer: 

„For  mange  år  siden  kom  en  lærd 
mand,  medlem  af  den  katolske 
kirke,  til  Utah  og  talte  i  Salt  Lake 
Tabernaklet.  Jeg  lærte  ham  godt 
at  kende,  og  vi  talte  frit  og  åbent 
sammen.  Han  havde  et  udmærket 
kendskab  til  12  sprog,  han  syntes 
at  vide  alt  om  teologi,  jura,  littera- 
tur, videnskab  og  filosofi. 
„En  dag  sagde  han  til  mig:  „I  mor- 
moner er  nogle  ignoranter.  I  ken- 
der ikke  engang  styrken  i  jeres 
egen  stilling.  Den  er  så  stærk,  at 
der  kun  findes  en  anden  jævnbyr- 
dig i  hele  den  kristne  verden,  og 
det  er  den  katolske  kirke.  Spørgs- 
målet er:  Katolicisme  eller  Mor- 
monisme.  Dersom  vi  har  ret,  er  I 
på  den  forkerte  side;  hvis  I  har  ret, 
da  er  vi  på  den  forkerte  side;  det 
er  problemet  i  en  nøddeskal.  De 
protestantiske  kirker  ved  ikke, 
hvilket  ben,  de  skal  stå  på.  Thi 
dersom  vi  er  forkerte,  da  er  de  for- 


kerte med  os,  eftersom  de  var  en 
del  af  os  og  trak  sig  bort  fra  os. 

Og  om  vi  har  ret,  så  er  de  frafald- 
ne og  apostater,  som  vi  udstødte 
for  længe  siden.  Dersom  vi  har 
den  apostolske  myndighed  fra 
Peter,  som  vi  påstår,  så  er  der 
ingen  brug  for  Joseph  Smith  og 
Mormonismen;  men  dersom  vi  ik- 
ke har  denne  myndighed,  så  var 
en  mand  som  Joseph  Smith  en 
nødvendighed,  og  mormonismens 
stilling  er  da  den  eneste  holdbare. 

Det  er  enten  evangeliets  evige 
fortsættelse  fra  fordums  tid  eller 
evangeliets  gengivelse  i  de  sidste 
dage.  (Et  stort  og  forunderligt 
værk,  side  3). 

For  mig  ser  det  ud  som  om,  at 
hvis  folk  ønsker  at  finde  evange- 
liet, skulle  de  blot  tænke  sig  om, 
så  ville  de  komme  til  den  slutning, 
at  det  er  rigtigt,  hvad  den  lærde 
mand  sagde,  og  så  vil  de  finde  det 
evangelium,  hvorom  Jesus  sagde, 
at  det  er  evigt,  og  at  det  skal  præ- 
dikes i  hele  verden  som  et  vidnes- 
byrd for  alle  nationer,  før  han  igen 
kommer  til  jorden. 

Man  kan  ikke  studere  de  hellige 
skrifter  uden  at  blive  klar  over,  at 
profeterne  har  erklæret,  at  men- 
neskene ville  falde  fra  den  oprin- 
delige kirke.  Da  Johannes  Åben- 
bareren blevforvisttil  øen  Patmos, 
viste  en  Herrens  engel  sig  for  ham 
og  sagde:  „Kom  herop,  så  skal 


jeg  vise  dig,  hvad  der  skal  ske 
herefter."  (Joh.  Ab.  4:1). 
Så  viste  englen  ham  alle  ting  lige 
fra  krigen  i  Himmelen  til  den  sid- 
ste scene,  og  han  så  den  magt, 
der  ville  blive  givet  Satan  til  at 
bekrige  de  hellige  (og  de  hellige 
var  Kristi  efterfølgere  i  hans  kir- 
ke); og  han  fik  at  vide,  at  Satan 
havde  fået  magt  over  alle  folkes- 
lag og  stammer  og  tungemål.  (Åb. 
13:7).  Hvorfor  skulle  det  stå  i  de 
hellige  skrifter,  hvis  evangeliet 
skulle  forblive  på  jorden  lige  fra 
Peters  dage  til  i  dag? 
Paulus  advarede  bestandigt  sine 
samtidige  om,  at  de  ikke  skulle 
forvente  at  Kristus  kom  tilbage, 
før  der  havde  været  et  frafald,  og 
fortabelsens  søn  var  åbenbaret 
(2.  Tess.  2:1-4).  Og  andre  profeter 
har  også  forudsagt,  at  der  skulle 
komme  hungersnød.  Profeten 
Amos  sagde: 

„Se,  dage  skal  komme,  lyder  det 
fra  den  Herre  Herren,  da  jeg  sen- 
der hunger  i  landet,  ikke  hunger 
efter  brød,  ikke  tørst  efter  vand, 
men  efter  at  høre  Herrens  ord. 
„Da  vanker  de  fra  hav  til  hav,  flak- 
ker fra  nord  til  øst  for  at  søge  Her- 
rens ord,  men  finder  det  ej"  (A- 
mos  8:11-12). 

Hvorfor?  Fordi  det  ikke  fandtes 
på  jorden. 

Hvis  evangeliet  skulle  forblive  på 
jorden,  så  skulle  Herrens  engel, 
da  den  viste  Johannes,  at  Satan 


137 


skulle  bekrige  de  hellige  og  over- 
vinde alle  stammer,  tungemål  og 
folkeslag,  have  undtaget  dem,  der 
stadig  var  i  besiddelse  af  det  evi- 
ge evangelium.  Dette  er  et  vidnes- 
byrd om,  at  sandheden  ikke  skulle 
findes  på  jorden  på  det  tidspunkt. 
Skrifterne  er  fyldt  med  løfter  om 
en  genoprettelse  i  de  sidste  dage. 
Jeg  holder  meget  af  den  udtalel- 
se, som  Peter  kom  med  i  dagene 
efter  pinsefesten,  da  han  talte  til 
dem,  der  havde  dræbt  Kristus: 
„Fat  derfor  et  andet  sind  og  vend 
om,  så  jeres  synder  må  blive 
udslettede, 

„for  at  husvalelsestiderne  må 
komme  fra  Herrens  åsyn,  og  han 
må  sende  den  Kristus,  som  var 
bestemt  for  jer,  nemlig  Jesus, 
„hvem  Himmelen  skal  huse  indtil 
genoprettelsestiderne,  da  alt  skal 
blive  genoprettet,  som  Gud  har 
talt  gennem  sine  hellige  profeters 
mund  fra  fordums  tid."  (Ap.  Ger. 
3:19-21). 

Hvis  Peter  var  en  Guds  profet,  kan 
vi  ikke  se  frem  til  Kristi  andet 
komme  —  og  det  kan  den  øvrige 
verden  heller  ikke  —  uden  en  ge- 
noprettelse —  og  altså  ikke  blot  en 
reformation.  Der  er  stor  forskel  på 
at  ombygge  et  gammelt  hus  og  at 
bygge  et  helt  nyt.  Jeg  har  beskæf- 
tiget mig  meget  med  missionær- 
arbejde,  men  jeg  har  aldrig  truffet 
på  et  andet  kirkesamfund,  der  er- 
klærer, at  alle  ting  er  blevet  gen- 


noprettet  eller  skal  genoprettes, 
sådan  som  alle  hellige  profeter 
fra  tidernes  morgen  sagde,  det 
skulle. 

Denne  begivenhed,  som  vi  lige  har 
hørt  koret  synge  om  —  Faderens 
og  Sønnens  komme  —  blev  efter- 
fulgt af  Moronis  komme,  Moroni, 
som  var  en  profet,  der  levede  på 
jorden  400  år  efter  Kristus,  og  han 
bragte  de  plader  med  sig,  hvorfra 
Mormons  Bog  blev  oversat. 
Johannes  Døberen,  som  blev  hals- 
hugget, fordi  han  ikke  ville  for- 
nægte Kristus,  vendte  tilbage  som 
en  opstanden  person  og  gav  Jo- 
seph Smith  og  Oliver  Cowdery 
Det  aronske  Præstedømme,  der 
giver  myndighed  til  at  døbe  ved 
nedsænkning  til  syndernes  forla- 
delse. Han  fortalte  dem,  at  også 
Det  melkisedekske  Præstedømme 
ville  blive  gengivet,  hvilket  giver 
myndighed  til  håndspålæggelse 
for  den  Helligånds  gave. 
Peter,  Jakob  og  Johannes,  Jesu 
Kristi  apostle,  som  var  sammen 
med  Kristus  på  Forklarelsens 
Bjerg,  kom  til  jorden  igen  for  at 
overdrage  Det  melkisedekske 
Præstedømme,  som  de  besad. 
Mon  man,  for  alle  verdens  penge, 
kunne  købe  noget,  der  betød  lige 
så  meget  for  vor  himmelske  Fa- 
ders børn,  som  de  begivenheder, 
der  fulgte?  Og  hvad  kunne  vore 
familier,  venner  og  dem,  vi  har 
kær  få,  der  ville  kunne  sammen- 


lignes med  disse  hellige  sende- 
buds komme? 

Og  det  er  ikke  alt.  Senere  kom 
profeten  Elias,  som  Malakias  talte 
om,  da  han  sagde,  at  uden  hans 
komme  før  Herrens  store  og  fryg- 
telige dag  ville  hele  verden  blive 
lagt  øde,  når  Kristus  kom.  Han 
sagde: 

„Han  skal  vende  fædrenes  hjerte 
til  sønnerne,  og  sønnernes  til  fæd- 
rene, at  jeg  ikke  skal  komme  og 
slå  jorden  med  band."  (Mal.  4:6). 
Dette  åbnede  en  mulighed  for  at 
forstå  apostlen  Paulus,  som  sag- 
de, at  Herren  havde  åbenbaret 
ham  sin  viljes  hemmelighed: 
i  tidernes  fylde  at  sammenfat- 
te alt,  både  det  himmelske  og  det 
jordiske,  i  Kristus."  (Ef.  1:10). 

Vi  lever  i  tidernes  fyldes  uddeling, 
og  Elias'  komme  har  bragt  nøgler- 
ne til  hans  mission,  og  det  er  der- 
for, vi  bygger  disse  hellige  temp- 
ler. Det  er  derfor  vi  har  dette  store 
genealogiske'  program,  hvis  lige 
ikke  findes  nogen  steder  i  verden. 
Og  profeterne  forudså  disse  helli- 
ge profeters  komme. 

Medens  Johannes  var  på  øen  Pat- 
mos, så  han  ikke  alene  Satans 
magt  til  at  bekrige  de  hellige  og 
til  at  regere  over  dem,  men  han  så 
også:  „en  engel  flyve  midt  oppe 
under  himmelen;  han  havde  et  e- 
vigt  evangelium  at  forkynde  for 
dem,  der  bor  på  jorden,  for  alle 

folkeslag  og  stammer  og  tunge- 
mål og  folk."  (Joh.  Åb.  14:6). 
Dette  ville  ikke  have  været  nød- 
vendigt, hvis  evangeliet  fortsat 
havde  været  at  finde  på  jorden. 
Han  tilføjede:  „Frygt  Gud  og  giv 
ham  ære,  for  nu  er  hans  doms  ti- 
me kommet  . . ."  (Joh.  Åb.  14:7). 
Og  vi  lever  i  hans  doms  dage. 

Så   tilføjer   han:    Ja,   tilbed 

ham,  som  har  skabt  himmelen  og 
jorden  og  havet  og  kildevælde- 
ne." (Joh.  Åb.  14:7). 
På  det  tidspunkt,  hvor  Joseph 
Smith  fik  sin  strålende  åbenba- 
ring, fandtes  der  ikke  en  kirke  på 
jorden,  der  tilbad  den  Gud,  der 
havde  skabt  himmelen  og  jorden 
og  havet  og  kildevældene,  og  som 
havde  skabt  mennesket  i  sit  eget 
billede.  De  tilbad  et  væsen,  der 
var  allesteds  nærværende.  Når  de 
skulle  beskrive  ham,  sagde  de,  at 
han  intet  legeme  har,  ingen  lem- 
mer eller  lidenskaber,  og  at  han 
sidder  på  toppen  af  en  trone,  der 
ingen  trone  er,  og  det  er  faktisk 
den  bedste  beskrivelse  af  ingen- 
ting, som  man  overhovedet  kan 
komme  med.  Hvis  han  intet  lege- 
me har,  hvordan  kan  han  så  tale? 
Hvordan  kan  han  høre?  Hvordan 
kan  han  forstå  og  svare? 
Moses  nævnte  dette,  da  han  førte 
Israels  børn  ind  i  det  forjættede 
land.  Han  sagde  til  dem,  at  de  ik- 
ke skulle  forblive  der  ret  længe, 
men  at  de  ville  blive  spredt  blandt 


nationerne,  og  så  sagde  han: 
„Der  skal  I  komme  til  at  dyrke  gu- 
der, der  er  menneskehænders 
værk,  træ  og  sten,  som  hverken 
kan  se  eller  høre,  spise  eller  lug- 
te." (5.  Mos.  4:28). 
Det  var  en  sådan  gud,  denne  ver- 
den tilbad,  da  Joseph  Smith  fik  sin 
åbenbaring. 

Men  Moses  så  mere  endnu.  Han 
så,  at  menneskene  i  de  sidste  da- 
ge (og  vi  lever  i  de  sidste  dage), 
ville  lede  efter  Gud,  og  hvis  de 
gjorde  det,  ville  de  finde  ham.  (5. 
Mos.  4:29).  Og  på  grund  af  Jakobs 
ord:  „Men  hvis  nogen  af  jer  står 
tilbage  i  visdom,  da  skal  han  bede 
om  at  få  den  fra  Gud,  der  giver  alle 
gavmildt  og  uden  bebrejdelser,  og 
så  vil  den  blive  ham  givet."  (Jakob 
1 :5),  gik  Joseph  Smith  ud  og  ledte 
efter  Gud,  som  Moses  havde  sagt, 
og  han  fandt  den  sande  og  leven- 
de Gud.  Vi  bør  bære  Vort  vidnes- 
byrd for  hele  verden  om  denne 
begivenhed. 

Jeg  kommer  i  tanke  om  det,  Pau- 
lus sagde  om,  at  han  havde  fattet 
det  fortsæt  ikke  at  ville  vide  af  no- 
get andet  end  Jesus  Kristus  og 
hans  korsfæstelse  (1.  Kor.  2:2). 
Det  betyder  ikke,  at  Paulus  ikke 
kendte  de  gamle  profeter  eller  ik- 
ke satte  pris  på  dem,  men  blot  at 
en  ny  dag  var  kommet. 
Guds  søn  var  kommet,  om  hvem 
profeterne  havde  talt,  og  Paulus 
sagde:  „. . .  jeg  er  jo  under  tvang; 


ve  mig  om  jeg  ikke  forkynder  det 
(evangeliet)!"  (1.  Kor.  9:16). 
På  samme  måde  bør  vi  ikke  vide 
af  noget  andet  end  evangeliets 
gengivelse,  evangeliet,  som  blev 
gengivet  os  af  Menneskesønnen 
selv,  sådan  at  der  ikke  sker  no- 
gen udskilning  fra  denne  udde- 
lings profeter,  og  ve  os,  hvis  vi  ik- 
ke deler  disse  vidunderlige  sand- 
heder med  den  øvrige  verden! 
Brødre  og  søstre,  jeg  ved,  at  dette 
er  Guds,  den  evige  Faders  værk. 
Det  er  den  største  bevægelse  på 
jorden  i  dag.  Der  findes  ikke  en 
oprigtig  mand  eller  kvinde,  som 
virkelig  elsker  Herren,  der  ikke 
ville  blive  medlem  af  denne  kirke, 
hvis  de  blot  ville  tage  sig  tid  til  at 
finde  ud  af,  hvad  den  står  for,  og 
bede  vor  himmelske  Fader  om 
vejledning;  for  han  vil  ikke  lede 
dem  ad  en  gal  vej. 
Dette  er  mit  vidnesbyrd  til  jer,  og 
jeg  bærer  det  i  Jesu  Kristi  navn. 
Amen.  q 

JAYNANN  PAYNE 


Lucy  Mack  Smith 


Medens  solen  skinnede  i  skrå  søjler  ned  gennem 
skyerne  foroven  og  pletvis  belyste  de  grønne  marker 
og  skovene  nede  på  jorden,  tænkte  Lucy  over  be- 
tydningen af  den  storslåede  åbenbaring,  som  den 
unge  Joseph  lige  havde  fortalt  hende  om,  hvor 
han  så  Faderen  og  Sønnen. 

Hendes  sjæl  var  fyldt  med  glæde  og  forventning, 
for  betydningsfulde,  åndelige  oplevelser  var  ikke 
noget  nyt  hverken  for  Lucy  eller  hendes  mand, 
Joseph  senior.  Lucy  huskede,  hvordan  hendes 
egen  far,  Solomon  Mack  havde  fortalt,  hvordan 
hans  bønner  var  blevet  besvaret.  Hendes  elskede 
mand,  Joseph,  var  blevet  velsignet  med  adskillige 
drømme  og  syner  af  religiøs  art.  Lucy  selv  havde 
også  knælet  i  en  lund  og  bedt  til  Herren,  om  at 
hendes  mand  måtte  finde  sandheden,  og  hun  hav- 
de modtaget  en  åbenbaring,  der  havde  givet  hen- 
de fred  i  sjælen.  Og  da  hun  lå  for  døden  på  grund 
af  tuberkulose,  kun  27  år  gammel,  blev  hendes  bøn 
om  at  blive  helbredt  hørt,  og  hun  var  sikker  på,  at 
hun  ville  komme  til  at  leve,  så  hun  kunne  tage  sig 
af  sin  familie. 

Alle  disse  begivenheder  var  en  indledning  til  den 
dag,  hvor  Faderen  og  Jesus  Kristus  viste  sig  for 
Lucys  søn.  Endelig  skulle  hendes  åndelige  længs- 
ler vederkvæges.  Hun  følte  med  krop  og  sjæl:  „Ja, 
det  er  sandt!" 

Lucy  Mack  Smith  var  en  kvinde,  der  altid  stod 
stærkt.  Hun  støttede  sin  familie  i  lyst  og  nød.  Hen- 
des stærke  tro  viste  sig  i  hendes  kærlighed  til  for- 
ældrene, til  brødre  og  søstre;  den  viste  sig  i  den 
respekt  og  ære,  hun  viste  sin  elskede  mand;  i  den 
inspirerende  måde,  hvorpå  hun  oplærte  sine  egne 
børn  til  at  tro,  især  den  unge  Joseph;  i  hendes  tro 

„Også  Lucy  havde  knælet  i  en  lund  og  bedt  til  Herren  . . ." 


En  kvinde  med  en  stor  tro 


på  sig  selv  som  husmor  og  mor;  i  den  måde,  hvor- 
på hun  holdt  familieaftener,  som  for  de  deltagende 
skulle  blive  uforglemmelige;  i  hendes  barmhjertig- 
hedsgerninger overfor  de  hellige  og  overfor  sine 
medmennesker  i  det  hele  taget;  i  det  stærke  vid- 
nesbyrd, hun  bar  om  sandheden  af  Mormons  Bog; 
og  endelig  i  den  tro  hun  havde  på  det  evige  fami- 
liebånd, som  var  hendes  eneste  trøst  i  de  mørke  ti- 
mer, hvor  hun  sad  ved  sine  kære  afdødes  bårer,  de 
som  var  blevet  martyrer  for  deres  tros  skyld.  Hun 
vidste  i  sin  stærke  tro,  at  de  havde  overvundet 
verden  i  kærlighed,  og  at  en  kærlig  og  barmhjer- 
tig Fader  havde  taget  dem  til  sig,  så  de  kunne  få 
hvile. 

Lucy  udviste  sin  tro  på  mange  måder.  Hun  udbrød 
som  Maria:  „Min  sjæl  højlover  Herren,  og  min  ånd 
fryder  sig  over  Gud,  min  frelser;"  (Luk.  1:46-47). 
Herren  havde  beredt  Lucy  gennem  hendes  intelli- 
gente og  pligtopfyldende  mor,  Lydia  Gates  Mack, 
og  gennem  hendes  ærlige  og  uforfærdede  far,  So- 
lomon Mack,  så  Lucy  blev  en  troens  stjerne  i  den 
evige  familie,  hun  tilhørte. 

Lucy  var  født  den  8.  juli  1775,  medens  den  ameri- 
kanske borgerkrig  rasede.  Som  barn  elskede  hun 
at  høre  sin  far  fortælle  om  sine  oplevelser  i  den 
fransk-indianske  krig  og  under  den  amerikanske 
revolution.  Hans  strategier  for  at  skræmme  india- 
nerne ved  et  baghold  og  hans  heltemodige  redning 
af  en  såret  kammerat  under  heftig  kamp  blev  sene- 
re ofte  genfortalt  af  Lucy. 

Lucy  havde  sin  kærlighed  til  friheden  og  til  Ame- 
rika fra  sin  far.  Fra  ham  havde  hun  også  evnen  til 
at  være  leder  og  til  at  kune  træffe  afgørelser.  Solo- 
mon var  bortrejst  i  forrretningsøjemed  fra  Lucy  var 


ni  år  til  hun  var  næsten  sytten,  og  han  vendte  fat- 
tig tilbage.  Men  selv  om  Lucys  familie  ikke  havde 
mange  materielle  goder,  og  børnene  ikke  kunne 
komme  til  at  gå  i  skole,  fordi  de  boede  så  langt 
ude  i  ødemarken,  så  sørgede  Lydia  Gates  Mack 
for,  at  de  voksede  op  i  en  åndelig  og  kulturel  atmo- 
sfære. 

Lydia  havde  været  skolelærerinde,  før  hun  giftede 
sig  med  Solomon  Mack,  og  hun  kom  fra  en  velha- 
vende og  meget  kultiveret  familie.  Dette  blev  til 
meget  stor  velsignelse  for  dem,  for  medens  Solo- 
mon var  borte  fra  hjemmet  i  lange  perioder, 
hvilede  ansvaret  for  børnenes  timelige,  intellektuel- 
le og  åndelige  velfærd  på  hende.  Hun  lærte  dem 
ikke  alene  de  fag,  man  ellers  lærer  i  skolen,  men 
hun  kaldte  dem  også  sammen  morgen  og  aften  for 
at  bede;  de  lærte  at  elske  hinanden  og  at  ære  og 
elske  Gud. 

Lucys  taknemmelighed  og  hendes  kærlighed  til  sin 
m6r  sås  tydeligt,  da  de  skiltes  i  1816,  idet  familien 
Smith  bestemte  sig  til  at  flytte  fra  Vermont  til  Pal- 
myra  i  staten  New  York.  Lucy  skrev,  at  hun  måtte: 
„tage  afsked  med  denne  fromme  og  kærlige  mor, 
som  jeg  skylder  al  min  religiøse  forståelse,  og  det 
meste  af  den  undervisning,  jeg  ellers  havde  mod- 
taget." Hendes  mor  bad  hende  om  vedblivende  at 
være  trofast  i  at  tjene  Gud,  så  de  kunne  mødes 
igen,  efter  at  hun  var  død,  for  hun  følte,  at  de  aldrig 
skulle  mødes  igen  her  på  jorden. 
Lucy  arvede  sin  mors  uafhængighedsfølelse  og  sto- 
re evne  til  at  udtrykke  sig.  Hun  skrev  værdifulde 
dagbøger,  breve  og  biografier,  selv  om  hun  levede 
et  hårdt  liv,  der  ikke  levnede  tid  til  meget  af  den 
slags.  Hendes:  „Joseph  Smiths  historie",  indehol- 

der  ikke  alene  korte  biografier  over  hendes  for- 
ældre, brødre  og  søstre,  såvel  som  over  profetens 
og  hendes  egen  familie,  den  er  i  sig  selv  en  ånde- 
lig og  litterær  perle,  der  ligger  og  skinner  i  de 
historiske  arkiver. 

Som  den  yngste  af  otte  børn,  var  Lucy  meget  af- 
holdt, men  blev  ikke  forkælet,  og  hun  påtog  sig 
gladeligt  at  passe  sine  to  ældre  søstre,  Lovisa  og 
Lovina,  medens  de  lå  syge,  hvilket  vil  sige  fra  Lucy 
var  tretten  til  hun  var  fyldt  nitten.  Begge  søstrene, 
som  var  sidst  i  tyverne  led  af  tuberkulose,  eller 
brystsyge,  som  det  dengang  kaldtes. 
Der  var  en  begivenhed,  der  gjorde  stort  indtryk  på 
Lucy,  men  som  hun  ikke  helt  kunne  forstå;  det  var 
søsteren,  Lovisas  mirakuløse  helbredelse,  der  alli- 
gevel ikke  viste  sig  at  være  varig.  Efter  at  have 
været  syg  i  to  år,  syntes  døden  at  være  nær,  idet 
hun  lå  bevidstløs  hen  i  tre  dage,  men  så  klokken 
to  om  morgenen  kaldte  hun  på  Lovina  og  sagde: 
„Herren  har  helbredt  mig  på  legeme  og  sjæl  — 
hjælp  mig  op,  så  jeg  kan  få  tøj  på,  jeg  vil  op  nu." 
(Lucy  Mack  Smith:  History  of  Joseph  Smith, 
side  11). 

Begge  søstrene  døde  ganske  kort  efter  hinanden 
i  1794,  og  Lucy  følte  sig  nu  ensom  og  var  meget 
melankolsk,  for  samtidens  strenge  religiøse  retnin- 
ger gav  hende  ingen  trøst  eller  vejledning.  Hendes 
åndelige  behov  fandt  ingen  næring.  Hendes  bror, 
Stephen,  der  så  hvor  nedbøjet  hun  var,  inviterede 
hende  til  Tunbridge  i  Vermont,  for  at  bo  hos  ham 
og  hans  familie  et  stykke  tid;  hun  sagde  ja  tak,  og 
livede  da  også  op  ved  at  omgås  nye  mennesker. 
Det  var  her  hun  mødte  den  høje,  blide  Joseph 
Smith.  Da  de  havde  kendt  hinanden  et  års  tid,  gif- 
tede de  sig;  det  var  den  24.  januar  1794  i  Tunbrid- 
ge. 

Lucy  måtte  spærre  sine  blå  øjne  op  af  forbavselse, 
da  man  talte  om,  hvad  hun  skulle  have  i  bryllups- 
gave. John  Mudget,  som  var  hendes  bror  Stephens 
forrretningspartner,  sagde:  „Lucy  bør  have  et  eller 
andet,  der  virkelig  er  noget;  jeg  vil  give  hende  lige 
så  meget,  som  du  vil." 

„Det  er  i  orden,"  sagde  Stephen.  „Jeg  vil  give  hen- 
de 500  dollars  kontant!" 

„Godt,"  sagde  John.  „Så  giver  jeg  hende  også  500 
dollars!"  (Samme  værk  side  32). 
Udsigten  til  en  medgift  på  1000  dollars  til  at  indret- 
te sit  hjem  for  fik  Lucy  til  at  føle  sig  meget  afholdt 
og  betydningsfuld.  Det  var  i  1796  en  meget  stor 
sum,  for  en  hektar  land  kunne  dengang  købes  for 
under  en  dollar;  så  hendes  bryllupsgave  repræ- 


senterede en  meget  stor  værdi,  foruden  at  den 
viste,  hvor  meget  hun  betød  for  sin  familie.  Men  da 
den  unge,  flotte  Joseph  allerede  var  en  holden  går- 
dejer, bestemte  Lucy  sig  klogeligt  til  at  gemme 
medgiften,  til  der  blev  brug  for  den. 
Lucy  og  Joseph  takkede  Stephen  og  John,  og  efter 
at  de  havde  aflagt  besøg  hos  hendes  forældre  i 
Gilsum,  New  Hampshire,  som  ikke  lå  langt  borte 
derfra,  vendte  de  tilbage  til  Tunbridge. 
Det  gik  dem  godt  på  gården  i  omkring  seks  år,  og 
Lucy  fødte  Alvin  i  1798  og  Hyrum  i  året  1800. 
I  1802  flyttede  de  til  Randolph  og  åbnede  en  for- 
retning. Det  var  her,  at  Lucy,  der  nu  var  27  år  gam- 
mel, blev  forkølet,  og  forkølelsen  efter  uger,  hvor 
hun  havde  haft  høj  feber  og  hoste,  blev  til  tuber- 
kulose. Joseph  var  dybt  ulykkelig,  for  lægerne  sag- 
de, at  hun  ikke  kunne  leve.  Men  Lucy  bad  af  hele 
sin  sjæl  til  Gud  og  sluttede  en  pagt  med  ham; 
hvis  han  ville  lade  hende  leve,  så  ville  hun  tjene 
ham.  Hun  hørte  en  stemme  sige:  „Søg,  så  skal  du 
finde;  bank  på,  så  skal  der  blive  lukket  op  for  dig. 
Lad  blot  dit  hjerte  finde  trøst;  du  tror  på  Gud,  tro 
også  på  mig."  (Samme  værk,  side  34). 
Hendes  mor  lænede  sig  ind  over  sengen  netop  i 
det  øjeblik,  Lucy  igen  fik  magt  til  at  tale,  og  for- 
bløffet sagde  hun:  „Men  Lucy,  du  har  det  jo 
bedre!"  „Ja,  mor,"  svarede  Lucy,  „Herren  vil  lade 
mig  leve,  hvis  jeg  er  trofast  overfor  det  løfte,  som 
jeg  har  givet  ham  om  at  være  en  støtte  for  min 
mor,  min  mand  og  mine  børn."  (Samme  værk, 
side  34-35). 

Efter  denne  store,  åndelige  oplevelse,  tørstede 
Lucy  endnu  mere  efter  kundskab  om  Gud,  men  da 
hun  besøgte  forskellige  kirker  for  at  høre  „livets 
ord",  blev  hun  skuffet.  Hendes  udtalelse  derom  er 
profetisk: 

men  efter  at  have  hørt  ham  (præsten),  gik  jeg 

hjem  overbevist  om,  at  han  hverken  forstod  eller 
værdsatte  det  emne,  som  han  talte  om,  og  i  mit 
hjerte  tænkte  jeg:  Den  religion,  som  jeg  søger,  fin- 
des ikke  på  jorden!  Jeg  var  derfor  fast  besluttet  på 
at  læse  min  Bibel  godt  og  grundigt,  og  idet  jeg 
brugte  Jesus  og  hans  disciple  som  vejvisere,  at 
opnå  det  fra  Gud,  som  menneskene  hverken  kan 
give  eller  tage  fra  en  . . .  Bibelen,  bestemte  jeg, 
skulle  være  min  vejviser  i  livet  og  til  frelsen." 
(Samme  værk,  siderne  34-35.  Kursiv  tilføjet). 
Der  er  to  andre  eksempler  på  Lucys  tro  på  helbre- 
delsens gave,  der  er  værd  at  lægge  mærke  til.  I 
1813  hærgede  der  en  tyfus  i  Libanon,  New  Hamps- 
hire,  og   alle  hendes   otte   børn  fik  sygdommen. 

Sophronia,  der  var  ti  år  gammel,  lå  alvorligt  syg  i 
næsten  tre  måneder,  og  lægerne  troede  ikke,  de 
kunne  redde  hende.  Da  hun  helt  var  holdt  op  med 
at  trække  vejret,  greb  Lucy  barnet  og  gik  op  og 
ned  ad  gulvet  med  hende,  idet  hun  bad  kraftigt. 
De,  der  var  til  stede,  sagde  til  Lucy:  „Det  nytter 
ikke  noget;  du  må  jo  være  blevet  vanvittig,  barnet 
er  dødt."  Men  Sophronia  gispede  efter  vejret  og 
levede,  som  svar  på  sin  mors  bønner  til  Herren. 
Joseph,  junior,  var  otte  år  gammel,  da  tyfusinfek- 
tionen satte  sig  fast  i  hans  ben,  og  han  måtte 
igennem  tre  alvorlige  operationer.  Kirurgen  ville 
amputere  benet,  men  det  satte  Lucy  sig  imod.  Man 
bragte  tove  til  at  binde  Joseph  med,  man  han  næg- 
tede at  lade  sig  binde;  han  ville  heller  ikke  drik- 
ke spiritus  som  bedøvelsesmiddel.  Senere  skrev, 
hun,  at  han  havde  sagt: 

„,Mor,  jeg  vil  ikke  have,  at  du  er  herinde,  for  jeg 
ved,  at  du  ikke  kan  udholde  at  se  mig  lide  sådan; 
far  kan  tage  det,  men  du  har  lidt  så  meget  sam- 
men med  mig  og  passet  mig  så  længe,  at  du  ikke 
kan  mere.'  Så  så  han  op  på  mig  og  med  tårer  i 
øjnene  sagde  han:  ,Lov  mig,  at  du  ikke  bliver  her, 
mor.  Herren  vil  hjælpe  mig,  og  jeg  skal  nok  kom- 
me igennem  det . . .' 

Da  det  tredje  stykke  af  knoglen  blev  skåret 

fri,  tiltvang  jeg  mig  adgang  til  værelset ...  og  åh, 
sikke  et  syn  for  en  mor  at  se!  Såret  var  åbent,  blo- 
det strømmede  ud  derfra,  og  sengen  var  bogstave- 
lig talt  overplettet  af  blod.  Joseph  var  bleg  som  et 
lig  og  store  sveddråber  trillede  ned  ad  hans  ansigt; 
alle  hans  træk  var  fuldstændigt  forvredet  af  smer- 
te!" (Samme  værk,  siderne  57-58). 


På  grund  af  fejlslagen  høst  og  dårlige  tider  havde  Joseph  og 
Lucy  måttet  flytte  otte  gange." 

Joseph  kom  sig  hurtigt  efter  operationen,  men  han 
var  halt  i  adskillige  år  derefter  og  han  haltede  en 
ganske  lille  smule  resten  af  sit  liv. 
Lucy  Mack  Smith  havde  tillid  til  sig  selv  kom  kvin- 
de og  som  husmor.  Hendes  blandede  karakter- 
træk synes  næsten  enestående  paradoks;  hun  var 
impulsiv  og  meget  karakterfast  og  alligevel  stolede 
hun  på  at  ånden  ville  meddele  hende,  hvad  hun 
skulle  sige  og  give  hende  myndighed  til  også  at 
sige  det.  Da  en  landevejsrøver  uden  skrupler  for- 
søgte at  stjæle  Lucys  heste  og  vogn,  da  de  flyt- 
tede alt,  hvad  de  ejede  til  Palmyra,  viste  hun  mod 
nok  til  at  konfrontere  ham  i  kroen  foran  alle  de 
rejsende  (Joseph,  senior,  var  taget  til  Palmyra  ad- 
skillige uger  i  forvejen),  hun  sagde: 
„Mine  damer  og  herrer,  må  jeg  bede  om  jeres  op- 
mærksomhed et  øjeblik.  Lige  så  sikkert,  som  Gud 
er  til,  tilhører  dette  forspand  og  alle  ejendelene  her 
min  ægtemand,  og  det  er  denne  mands  hensigt  at 
tage  det  hele  fra  mig  ...  så  jeg  må  stå  tilbage  med 
otte  børn  uden  beskyttelse  på  rejsen." 
Så  sagde  hun  til  røveren: 

„Mine  herre,  jeg  forbyder  Dem  at  røre  forspan- 
det eller  at  køre  længere  i  vognen.  De  kan  frit  gå 
herfra;  jeg  har  ingen  brug  for  folk  som  Dem! . . ." 
(Samme  værk,  side  63). 

Lucy  fandt  sig  ikke  i  uretfærdighed  ret  længe.  De 
ankom  sikkert  til  Palmyra,  men:  „Havde  knap  to 
cents"  på  sig. 

Til  trods  for,  at  familien  var  fattig,  gav  Lucys  store 
tro  på  sine  egne  og  familiens  evner  fantastiske  re- 
sultater det  første  år,  de  tilbragte  i  Palmyra.  På 
grund  af  fejlslagen  høst  og  dårlige  tider,  der  havde 

hersket  lige  siden,  de  blev  gift,  havde  Joseph  og 
Lucy  måttet  flytte  otte  gange,  før  de  ankom  til  sta- 
ten New  York.  Da  de  så  ankom  til  Palmyra  ryd- 
dede de  15  af  de  50  hektar,  som  de  købte,  og  byg- 
gede et  bjælkehus.  Lucy  tjente  penge  nok  til  mad 
og  møbler  ved  at  dekorere  voksduge. 
Da  der  var  gået  to  år,  tegnede  Alvin  et  nyt  hus, 
hvor  hans  forældre  kunne  have  det  godt:  „i  deres 
alderdom".  Lucy  var  på  det  tidspunkt  45  år  gam- 
mel, og  hendes  yngste  barn,  Lucy,  to  år!  Hun  var 
meget  begejstret  for  sit  nye  hus,  og  det  var  næsten 
færdigbygget  i   november  1823,  da  Alvin   pådrog 
sig  en  mavesygdom  og  døde,  efter  at  en  ukyndig 
læge  havde  behandlet  ham  med  kalomel.  På  sit 
dødsleje  overdrog  Alvin  Hyrum  den  opgave  at  fær- 
diggøre huset;  han  bad  Joseph  love,  at  han  ville 
være  trofast,  så  han  kunne  opnå  at  få  overdraget 
pladerne  i  sin  varetægt;  børnene  fik  han  til  at  love, 
at  de  altid  ville  være  gode  mod  deres  far  og  mor. 
Hele  familien  og  naboerne  sørgede  dybt,  da  Al- 
vin døde,  for  han  var  kun  25  år  gammel  og  afholdt 
af  alle.  Lucy  kom  ikke  til  at  nyde  sit  nye  hus  ret 
længe,  for  kort  efter  var  der  nogle  mænd,  der  uden 
skrupler  snød  familien  Smith  fra  gård  og  hjem. 
Lucy  var  interesseret  i   religion  lige  fra  hun  var 
ganske  ung  og  søgte  oprigtigt  efter  sandheden. 
Efter  at  Joseph  Smith,  senior,  havde  opgivet  at  gå 
til  kirkemøder  på  grund  af  den  kiv  og  strid,  der 
altid  herskede,  blev  Lucy  bedrøvet  og  bad  om,  at 
han  måtte  kunne  finde  det  sande  evangelium  og 
tage  imod  det.  Hun  havde  en  smuk  drøm,  der  for- 
sikrede hende  om,  at  Joseph  skulle  høre  og  mod- 
tage det  sande,  som  var  uberørt  af  synd,  Guds 
Søns    evangelium,    engang    i    fremtiden.    Joseph 
havde  også  nogle  interessante  drømme  og  syner, 
som    Lucy   accepterede    og   fandt    meget    betyd- 
ningsfulde. Hun  ærede  sind  mand  som  familiens 
overhoved,   længe  før  han  fik  præstedømmet  og 
blev  de  sidste  dages  helliges  første  patriark. 
Lucys  og  Josephs  kærlighed  var  blevet  lutret  og 
gjort  ædel  i  forfølgelsernes  og  prøvelsernes  smel- 
tedigel. Da  Joseph  for  sidste  gang  lukkede  sine 
øjne  den  14.  september,  1840,  så  Lucys  fremtid 
ensom  og  formålsløs  ud,  og  hun  kunne  ikke  fo- 
restille sig  nogen  større  ulykke  eller  sorg.  Og  alli- 
gevel skulle  hun  de  næste  fire  år  se  fire  af  sine 
sønner,  fire  af  sine  børnebørn  og  to  svigerdøtre 
dø. 

Den  mest  strålende  måde,  hvorpå  Lucy  udviste  sin 
tro,  var  i  hendes  egenskab  som  mor.  Hun  nærede 
sine  børns  spirende  tro  ved  at  lære  dem  at  læse 


og  at  elske  Bibelen,  at  bede  og  at  ære  Gud.  Hun 
opdrog  ni  af  sine  elleve  børn  til  de  blev  voksne. 
Da  den  unge  Joseph  som  14-årig  fortalte  sin  mor 
om  Faderens  og  Sønnens  strålende  tilsynekomst, 
så  troede  Lucy  ham  af  hele  sit  hjerte.  Hendes  sjæl 
glædede  sig  ved  den  gradvise  tilsynekomst  af  gen- 
oprettelsens evangelium,  som  hun  så  længe  hav- 
de ventet  på.  Hun  var  med  rette  stolt  over  sin  søns 
og  hendes  families  mission. 
Lucy  samlede  hver  dag  sin  familie  til  en  bøn,  hvor 
hun  bad  om,  at  Joseph  måtte  blive  instrueret  i  sine 
pligter  og  beskyttet  mod  Satans  snarer.  Hun  var 
tålmodig  og  opmuntrede  Joseph  i  de  fire  svære 
år,  hvor  hans  vækst  konstant  var  under  guddom- 
melig kontrol,  indtil  Moroni  endelig  overdrog  ham 
pladerne  og  denne  del  af  arbejdet  for  genopret- 
telsen. 

Alvin  foreslog,  at  alle  skulle  stå  tidligere  op,  sådan 
at  arbejdet  på  gården  kunne  være  udført  inden 
solnedgang,  og  mor  Lucy  kunne  have  aftensmaden 
parat  tidligt,  så  de  alle  kunne  samles  omkring  Jo- 
seph og  lytte  til,  hvad  han  havde  at  sige.  Familien 
glædede  sig  over,  at  Gud  ville  oplyse  deres  liv  med 
mere  fuldkommen  kundskab  om  frelsesplanen. 
Lucy  længtes  efter  at  vide  mere  om  det  ældgamle 
folk,  hvis  historie  Joseph  var  ved  at  oversætte.  Og 
da  hun  endelig  kunne  komme  til  at  læse  Mormons 
Bog,  tænkte  hun  på  alle  de  vanskeligheder,  fami- 
lien havde  måttet  gennemgå  i  årevis,  og  hun  følte: 
„at  Himlene  blev  bevæget  for  at  hjælpe  os  og  at 
englene  . . .  vågede  over  os".  Ja  hun  kunne  med 
rette  sige:  „Min  sjæl  højlover  Herren,  og  min  ånd 
fryder  sig  over  Gud,  min  Frelser". 
Hun  elskede  Mormons  Bog  og  bar  et  stærkt  vid- 
nesbyrd om  den  til  hvem  som  helst,  der  ville  lytte. 
En  gang  råbte  en  mand,  der  befandt  sig  i  en  grup- 
pe på  adskillige  hundrede  mennesker:  „Er  Mor- 
mos Bog  sand?"  Hun  svarede  højt  og  klart  og  uden 
tøven: 

„Denne  bog  er  frembragt  ved  Guds  kraft,  og  over- 
sat ved  hjælp  af  den  Helligånd;  og  hvis  min  stem- 
me var  så  kraftig  som  ærkeenglen  Mikaels  basun, 
så  ville  jeg  udråbe  sandheden  over  hvert  eneste 
land  og  over  alle  havene,  og  genlyden  deraf  ville 
nå  hver  eneste  ø,  sådan  at  ingen  af  Adams  slægt 
ville  have  nogen  undskyldning  for  ikke  at  have  hørt 
det.  For  jeg  bevidner,  at  Gud  igen  i  de  sidste  dage 
har  åbenbaret  sig  for  menneskene  og  har  strakt 
sin  hånd  frem  for  at  indsamle  folkene  i  et  godt 
land,  og  hvis  de  adlyder  hans  bud,  skal  de  arve 
landet . . ."  (Samme  værk,  side  204). 

Lucy  var  en  kvinde,  der  nærede  stor  medfølelse 
overfor  alle.  Hun  bad  meget  om  at  Joseph  og  hen- 
des øvrige  familie  måtte  blive  beskyttet  længe  in- 
den de  blev  forfulgt  og  plaget.  Hun  syntes  intuitivt 
at  vide,  hvornår  hendes  familie  mest  havde  brug 
for,  at  hun  bad  for  dem. 

Hun  bad  også  for  mange  andre  mennesker.  Efter 
at  Lucy  var  blevet  døbt,  blev  hun  en  storslået  mis- 
sionær, særlig  for  sin  egen  familie.  Hun  besøgte 
sine  slægtninge  og  skrev  breve  til  dem,  hvori  hun 
forklarede  evangeliet.  Solomon,  hendes  bror,  slut- 
tede sig  til  kirken,  som  følge  af  hendes  breve  og 
hendes  interesse  for  hans  åndelige  velbefindende. 
Endnu  en  af  hendes  bønner  blev  besvaret,  da  Jo- 
seph fortalte  hende  om  frelsesarbejdet  for  de  døde 
og  hun  blev  forsikret  om,  at  Alvin  kunne  modtage 
dåbens  og  tempelarbejdets  velsignelser  ved  sted- 


fortræder. Han  var  død  kun  få  uger  efter,  at  engelen 
Moroni  havde  vist  sig  i  1823. 

Hyrum  giftede  sig  med  Jerusha  Barden  i  1826  og 
Joseph  giftede  sig  med  Emma  Hale  18.  januar  1827. 
Lucy  elskede  sine  svigerdøtre  og  var  en  eksempla- 
risk svigermor.  Efter  at  begge  svigerdøtrene  havde 
mistet  deres  mænd  ved  martyrdøden,  tilbragte 
Lucy  sine  sidste  år  sammen  med  Emma,  som  tro- 
fast passede  hende,  indtil  hendes  død  i  1856.  Lucy 
elskede  sine  børnebørn,  og  da  Joseph  og  Emma 
mistede  fire  børn  ved  fødslen,  sørgede  Lucy  lige 
så  dybt,  som  havde  det  været  hendes  egne  børn. 
Alle,  som  elskede  Gud,  var  velkomne  i  Lucys  hjem. 
Mange  nætter  overlod  hun  og  hendes  mand  hver 
eneste  seng  i  huset  til  hellige,  medens  de  selv  sov 
på  gulvet. 
Oliver  Cowdery  kaldte  Lucy  for  mor,  og  hun  be- 


handlede  ham  som  en  søn,  idet  hun  delte  sin  tro 
med  ham  og  opmuntrede  ham  til  at  fortsætte  med 
oversættelsesarbejdet.  Hendes  kærlighed  udstrakte 
sig  også  til  Martin  Harris,  til  trods  for,  at  han  ved 
sin  troløshed  var  profeten  og  hans  familie  til  me- 
gen sorg. 

Skønt  Lucy  var  en  elskelig  og  kærlig  kvinde,  så 
kunne  hun  også  revse  voldsomt,  når  det  var  nød- 
vendigt. Lucys  store  offervilje  for  Herrens  sag  og 
hendes  fine  retfærdighedssans  gjorde  hende  til  en 
ledende  personlighed. 

Hendes  egenskab  som  leder  blev  sat  på  prøve 
først  i  året  1831.  De  hellige  havde  fået  besked  om 
at  flytte  til  Kirtland  fra  Palmyra  området.  Det  meste 
af  Lucys  familie  var  taget  i  forvejen  i  januar  måned, 
og  Lucy  blev  valgt  til  at  lede  et  kompagni  på  80 
hellige  fra  Waterloogrenen,  idet  hun  havde  sine  to 
yngste  sønner,  William  og  Don  Carlos  til  hjælp. 
Turen  ned  ad  Eriekanalen  om  bord  på  en  fladpram 
havde  taget  fem  dage  og  havde  været  et  sandt  ma- 
reridt, for  de  fleste  af  de  hellige  havde  ikke  taget 
mad  nok  med  til  sig  selv,  og  det  hårde  vejr  tog 
hårdt  på  kvinder  og  børn.  Da  de  ankom  til  Buffalo, 
traf  de  nogle  medlemmer  fra  Colesvillegrenen,  som 
søgte  bådlejlighed  til  Kirtland.  Havnen  var  tilfros- 
set, og  de  hellige  kunne  ikke  komme  videre. 
Da  Collesvillemedlemmerne  sagde  til  Lucys  grup- 
pe, at  de  ikke  skulle  fortælle  nogen,  at  de  var 
sidste  dages  hellige,  for  så  ville  de  ikke  kunne  få 
hverken  skib  eller  logi,  så  sagde  Lucy  standhaftigt: 
„Jeg  har  i  sinde  at  sige  til  folk  lige  præcis,  hvem 
jeg  er,  og  hvis  I  skammer  jer  over  Kristus,  kan  I 
ikke  forvente  at  blive  hjulpet;  det  skulle  ikke  undre 
mig,  om  vi  kom  til  Kirtland  før  jer!" 
Dette  var  en  profetisk  udtalelse  for  ved  hjælp  af 
Lucys  tro  og  bønner  fik  hendes  gruppe  skibslejlig- 
hed. Medens  hendes  elskede  hellige  ventede  på 
skibets  dæk,  kom  de  til  at  småskændes  og  knur- 
rede over  forholdene.  William  løb  hen  til  sin  mor 
og  sagde:  „Mor,  se  hvor  forvirrede,  de  er;  du  må 
sætte  en  stopper  for  det!" 

Lucy  var  ikke  ret  høj,  men  hun  rettede  sig  op  og 
gik,  rank  som  en  dronning  og  med  lynende  øjne, 
imellem  dem.  Hun  talte  højt  og  bestemt: 
„Brødre  og  søstre,  vi  kalder  os  hellige,  og  påstår 
at  have  adskilt  os  fra  verden  for  at  tjene  Gud  frem- 
for jordiske  ting;  vil  I  virkelig  allerede  give  op  og 
være  årsag  til  at  Guds  værk  gøres  til  grin  ved  jeres 
tåbelige  og  uværdige  opførsel?  I  siger,  at  I  sætter 
jeres  lid  til  Gud,  hvordan  kan  I  da  beklage  jer,  så- 
dan som   I  gør!   I   er  endnu   mere  urimelige  end 


Israels  børn  var;  for  I,  mine  søstre  længes  efter 
jeres  gyngestole  og  I,  mine  brødre,  af  hvem  jeg 
ventede  mig  fasthed  og  energi,  erklærer,  at  I  er 
sikre  på,  at  I  vil  omkomme  af  sult,  før  vi  når  vejs 
ende.  Og  hvorfor  er  I  sådan?  Er  der  nogen  af  jer, 
der  har  savnet  noget?  Har  jeg  ikke  givet  jer  mad 
hver  dag,  og  har  jeg  ikke  modtaget  jer,  der  ikke 
kunne  sørge  for  jer  selv  lige  så  vel,  som  var  I  mine 
egne  børn?  Hvor  er  jeres  tro?  Hvor  er  jeres  tillid 
til  Gud?  ...  Brødre  og  søstre,  lad  os  nu  alle  bede  til 
Gud,  om  at  isen  må  blive  brudt,  så  vi  kan  komme 
afsted,  så  vil  det  ske,  så  sikkert  som  Herren  lever." 
(Samme,  siderne  203-204). 

Kun  få  øjeblikke  senere  blev  Lucys  tro  belønnet; 
der  dannede  sig  en  revne  i  isen,  og  båden  kunne 
sejle  ud  i  Eriesøen.  Båden  var  så  fyldt,  at  tilskuer- 
ne troede,  den  ville  synke.  Faktisk  gik  de  til  pres- 
sen og  fik  offentliggjort,  at  mormonbåden  var  sun- 
ket med  alle  om  bord.  Da  Lucy  og  de  hellige  an- 
kom til  Fairport,  morede  det  dem  meget  at  læse 
om  deres  egen  død  i  aviserne. 
Lucys  fantastiske  tro  bar  frugt,  idet  hun  modtog 
mange  åndelige  gaver  gennem  hele  sit  liv  såsom: 
profeti,  vidnesbyrd,  tro  på  helbredelse,  at  kunne 
bedømme  ånder  samt  visdom  og  kundskab.  Hen- 
des profetier  forbløffede  både  de  hellige  og  de  hel- 
liges fjender.  Præsten  for  en  protestantisk  kirke  i 
Pontiac,  Michigan,  sagde  hånligt,  da  han  blev  præ- 
senteret for  hende:  „Nå,  så  De  er  mor  til  den  stak- 
kels, fjollede  dreng,  Joe  Smith,  der  foregav  at  over- 
sætte Mormons  Bog." 

Hun  så  ham  lige  i  øjnene  og  svarede:  „Ja,  jeg  er 
mor  til  Joseph  Smith,  men  hvorfor  omtaler  De  ham 
på  den  måde?" 

„Fordi,"  svarede  præsten,  „han  tror,  at  han  kan 
vælte  alle  andre  kirkesamfund,  med  en  enkelt  mor- 
monbog." 

„Har  De  nogensinde  læst  bogen?"  spurgte  Lucy. 
„Nej,  den  slags  gider  jeg  virkelig  ikke  beskæftige 
mig  med,"  svarede  han. 

Lucy  bar  så  sit  vidnesbyrd  for  ham,  om  at  „den 
bog  indeholder  det  evige  evangelium  . . .  som  blev 
skrevet  for  at  frelse  Deres  sjæl,  gennem  den  Hel- 
ligånds magt  og  kraft." 

„Såh,"  svarede  han,  „sikke  noget  vrøvl.  Jeg  er  ikke 
det  mindste  nervøs  for,  at  noget  medlem  af  min 
kirke  vil  blive  ledt  på  afveje  af  den  slags;  dertil  er 
de  for  intelligente." 

Lucy  svarede  med  en  understregning  af  profetiens 
ånd:  „Hør  her,  Mr.  Ruggles  —  så  sandt  Gud  lever, 
så  vil  vi,  inden  der  er  gået  tre  år,  have  vundet  mere 

end  en  tredjedel  af  Deres  kirkes  medlemmer  over 
til  os;  og  enten  De  tror  det  eller  ej,  vil  De  miste 
selv  Deres  hjælpepræst  på  denne  måde!"  (Samme 
værk,  siderne  215-216). 

Præsten,  Hr.  Ruggles  ansigtsudtryk  undergik  en 
pludselig  forvandling,  og  det  var  der  skam  også 
god  grund  til,  for  mindre  end  to  måneder  derefter 
sendte  Joseph  Jared  Carter  ud  som  missionær  til 
Michigan  efter  Lucys  råd.  Jared  omvendte  halv- 
fjerds af  præstens  menighed,  og  hans  hjælpepræst, 
Samuel  Bent,  blev  døbt  i  januar  1833,  han  blev  en 
af  kirkens  bedste  støtter. 

Joseph  hyldede  sin  mor  i  de  mørke  forfølgelsens 
dage  i  1842:  „Min  mor  er  en  af  de  ædleste  og  bed- 
ste af  alle  kvinder.  Måtte  Gud  lade  både  hende  og 
mig  leve  så  længe,  at  vi  kan  nyde  hinandens  sel- 
skab i  frihed,  og  sammen  kan  indånde  den  friske 
luft."  (Documentary  History  of  The  Church,  bind  5, 
side  26). 

Lucys  familie  var  det  dyrebareste  for  hende,  og 
hun  levede  i  høj  grad  op  til  det,  som  hendes  elske- 
de mand  sagde  om  hende  på  hans  dødsleje: 
„Mor,  ved  du  ikke,  at  du  er  mor  til  en  af  de  mest 
storslåede  familier,  som  nogensinde  har  været  på 
jorden?  Verden  elsker  sine  egne,  men  den  elsker 
ikke  os.  Den  hader  os,  fordi  vi  ikke  er  af  verden. 
Derfor  udgyder  den  sin  ondskab  over  os  og  søger 
at  berøve  os  livet.  Når  jeg  ser  på  mine  børn  og 
gør  mig  klart,  at  skønt  de  er  opdraget  til  at  arbejde 
for  Herren,  så  må  de  gennemgå  angst  og  lidelser, 
så  længe  de  lever  her  på  jorden;  og  jeg  er  meget 
ængstelig  ved  at  forlade  dem,  omringet  som  de  er 
af  deres  fjender."  (History  of  Joseph  Smith,  siderne 
308-309). 

Joseph,  senior,  og  Don  Carlos  døde  efter  de  store 
forfølgelser  i  henholdsvis  1840  og  1841.  Så  blev 
Samuel  jaget  af  pøbelen,  da  han  var  på  vej  for  at 
redde  Joseph  og  Hyrum  i  Carthage;  efter  at  have 
været  forfulgt  i  årevis,  var  dette  sidste,  hårde,  time- 
lange ridt  på  den  smukke,  sorte  hest  for  meget  for 
ham,  og  han  døde  kun  en  måned  senere.  Og  som  vi 
ved,  blev  Joseph  og  Hyrum  slået  ihjel  af  pøbelen 
under  tragedien  ved  Carthage  fængslet.  Alligevel 
blev  Lucy  aldrig  bitter  eller  fik  medlidenhed  med 
sig  selv,  hendes  tro  på  Gud  og  hendes  evige  fami- 
lie bragte  hende  fred  og  trøst. 
Ved  kirkens  konference  i  Nauvoo,  oktober  1845,  før 
Brigham  Young  førte  de  hellige  mod  vest,  blev 
Lucy  Mack  Smith  æret  af  generalautoriteterne,  som 
spurgte  hende,  om  hun  ønskede  at  sige  nogle  ord. 
„Hun  begyndte  med  at  sige,  at  hun  var  overordent- 


lig glad  over,  at  Herren  havde  ladet  hende  opleve 
at  se  så  stor  en  menighed  . . .  Der  var  forholdsvis 
få  i  menigheden,  der  kendte  noget  særligt  til  hen- 
des familie.  Hun  var  mor  til  elleve  børn,  de  syv  af 
dem  var  drenge.  Hun  opdrog  dem  til  at  frygte  og 
elske  Gud,  og  aldrig  har  der  eksisteret  en  mere 
lydig  familie.  Hun  advarede  forældrene,  at  de  ville 
blive  holdt  ansvarlige  for  deres  børns  opførsel;  hun 
rådede  dem  til  at  give  børnene  bøger  og  arbejde, 
så  de  ikke  fik  lejlighed  til  at  være  dovne;  hun  sag- 
de til  alle,  at  de  skulle  fylde  deres  hjerter  med  kær- 
lighed, godhed  og  venlighed,  og  aldrig  i  det  skjulte 
gøre,  hvad  de  ikke  ville  gøre  i  millioners  påsyn." 
Så  spurgte  hun,  om  menigheden  anså  hende  for  at 
være  en  mor  for  Israel,  og  hun  blev  lykkelig  over 
at  høre  fem  tusinde  stemmer,  der  hævede  sig  i  et 
enstemmigt:  ,ja!'  Så  fortalte  hun  historien  om  van- 
skelighederne, prøvelserne  og  forfølgelserne,  som 
hendes  familie  havde  måttet  udholde  i  de  atten  år, 
siden  Joseph  havde  fået  guldpladerne.  Hun  bevæ- 
gede sine  tilhørere  til  tårer,  da  hun  beskrev,  hvor- 
dan hendes  sønner  var  blevet  slæbt  bort  fra  deres 
hjem  og  dømt  til  at  skydes,  eller  havde  tilbragt  må- 
neder i  beskidte  fængsler  på  grund  af  falske  sig- 
telser. Alle  forsøg  på  at  få  oprejsning  ad  rettens 
vej,  viste  sig  at  være  frugtesløse,  men  Joseph  hav- 
de sagt,  at  han  ville  fremsætte  deres  klager  for  den 
højeste  domstol  i  Himmelen.  Der  var  ingen,  der 
ikke  var  bevæget,  da  Lucy  fortsatte:  ,Jeg  havde  jo 
ikke  forestillet  mig,  at  han  så  tidligt  skulle  forlade 
os,  så  han  selv  kunne  føre  vor  sag  deroppe.  Og  tror 
I  ikke,  at  sagen  selv  i  dette  øjeblik  er  for  retten? 
,Jeg  føler  det,  som  om  Gud  prøver  denne  nation 
lidt  her  og  lidt  der,  og  jeg  føler,  at  broder  Brigham 
vil  få  lov  til  at  føre  dette  folk  bort.  Her  i  denne  by 
ligger  mine  døde:  min  mand  og  mine  børn,  og  hvis 
det  er  tilfældet,  at  resten  af  mine  børn  skal  drage 
med  jer  (og  Gud  give,  at  de  alle  skal  det),  så  kom- 
mer de  ikke  til  at  tage  afsted  alene.  Det  er  mit 
ønske  at  drage  med  jer;  men  hvis  jeg  drager  med, 
så  ønsker  jeg,  at  mit  legeme  må  blive  bragt  tilbage 
hertil,  hvis  jeg  skulle  dø  derude,  sådan  at  jeg  kan 
blive  begravet  sammen  med  min  mand  og  mine 
børn.,"  (D.  H.  C,  bind  7,  siderne  470-71). 
Præsident  Young  lovede  så,  at  han  og  menigheden 
ville  sørge  for  at,  mor  Smiths  ønske  ville  blive  op- 
fyldt. Men  Lucy  var  ikke  stærk  nok  til  den  hårde 
tur  vestpå.  Hun  døde  i  maj  1856  i  Mansion  House 
i  Nauvoo,  81  år  gammel. 
Lucy  Mack  Smiths  eksempel  har  bud  og  inspiration 

(Forts,  på  side  172) 

Et  vidnesbyrd  om 


Jeg  har  adspurgt  Herren  om,  hvad 
han  ønskede,  jeg  skulle  sige  ved 
denne  lejlighed,  og  jeg  følte  me- 
get stærkt,  at  jeg  skulle  bære  mit 
vidnesbyrd  om,  at  Herren  Jesus 
Kristus  er  Søn  af  den  levende 
Gud,  og  at  han  blev  korsfæstet  for 
denne  verdens  synder. 
Jeg  har  det,  man  kalder:  et  vid- 
nesbyrd om  Jesus,  med  andre  ord 
ved  jeg,  fordi  den  Helligånd  har 
åbenbaret  det  personligt  til  min 
sjæl,  at  Jesus  er  Herren;  at  han 
skaffede  os  liv  og  lys  gennem 
evangeliet;  og  at  han  i  de  sidste 
dage  har  gengivet  sin  evige  sand- 
hed i  sin  fylde,  så  vi  sammen  med 
vore  forfædre  kan  arve  retten  til 
at  være  i  hans  nærværelse  i  evig- 
heden. 

Et  vidnesbyrd  kommer  gennem 
Guds  Ånd.  Man  kan  ikke  få  det  på 
nogen  anden  måde.  Og  når  et  vid- 
nesbyrd bliver  til,  dannes  det  gen- 
nem Åndens  kraft.  Derfor  beder 
jeg  inderligt  om,  at  jeg  ved  denne 
lejlighed  må  blive  ledet  af  denne 
kraft,  sådan  at  det,  jeg  siger,  må 
være  efter  Herrens  sind  og  vilje. 
Jeg  ønsker  at  bære  mit  vidnes- 
byrd både  over  for  mig  selv,  jer 
som  medlemmer  af  kirken  og  for 
hele  verden.  I  må  være  fyldt  af 
den  samme  ånd,  som  den,  der  får 
mig  til  at  tale,  hvis  mit  vidnesbyrd 
skal  kunne  synke  dybt  i  jeres  hjer- 
ter og  danne  et  kildevæld  i  jer,  der 
fører  jer  til  det  evige  liv,  og  for  at 


Et  personligt  vidnesbyrd  om  Jesus  Kristus 
er  det  vigtigste  for  livet  og  frelsen 

jeres  hjerter  kan  brænde  i  jer,  så  I 
ved,  at  de  ord,  der  bliver  talt  er 
sande  og  guddommelige.  Derfor 
beder  jeg  om,  at  jeres  hjerter  må 
være  åbne,  og  jeres  sjæl  må 
brænde  i  jer,  så  I  ved,  at  jeg  taler 
sandt. 

Jeg  vil  tillade  mig  at  læse  nogle 
vers,  som  jeg  selv  har  skrevet, 
dels  fordi  de  er  et  vidnesbyrd,  og 
dels  fordi  jeg  synes,  de  anslår  den 
rette  stemning  ved  en  lejlighed 
som  denne. 

Jeg  tror  på  Kristus 
Jeg  tror  på  Kristus,  han  er  min  Gud, 
min  fryd  og  glæde  jeg  synger  ud 
i  ord  og  toner  af  hjertens  lyst, 
jeg  takker  Herren  for  håb  og  trøst. 

Jeg  tror  på  Kristus,  han  er  Guds  Søn, 
på  jorden  fik  han  sin  usle  løn. 
Han  hjalp  de  syge  —  bød  døden  trods, 
velsignet  være  hans  gerning  blandt  os. 

Jeg  tror,  at  Kristus  blev  født  til  jord 
for  at  opfylde  sin  Faders  ord, 
at  jordens  slægter  i  syndens  favn 
kan  vinde  frelse  ved  Jesu  navn. 

Jeg  tror  på  Kristus,  som  viste  vej 
og  blev  eksempel  for  dig  og  mig. 
Han  sagde  kærligt:  „Følg  i  mit  spor, 
påtag  jer  byrden  og  adlyd  Guds  ord." 

Jeg  tror  på  Kristus  og  på  de  ord, 
han  planted'  dybt  i  den  gode  jord, 
mit  ganske  hjerte  vil  ære  de  bud, 
den  sandhedskilde,  jeg  fik  af  Gud. 

Jeg  tror,  at  Jesus  ofrede  sig, 
fra  Satans  lænker  han  frelste  mig. 
I  lyset  af  Guds  kærlighed 
jeg  leve  skal  til  evig  tid. 


Jeg  tror,  at  Kristus  vor  Herre  selv 
har  bragt  mig  i  en  guddommelig  gæld, 
i  sorg  og  smerte  har  han  fortalt, 
den  rene  kærlighed  gengælder  alt. 

Jeg  tror  på  Kristus  —  hvad  end  der  sker, 
og  blandt  hans  folk  jeg  står  og  ser 
ham  vende  tilbage  i  herlighed 
for  at  regere  i  evighed. 

(Oversat  af  Rie  Voss) 

Frelsen  kommer  fra  vor  himmel- 
ske Fader.  Ja,  at  blive  frelst  bety- 
der: at  blive  som  han,  at  arve  og 
eje  og  modtage  det,  som  er  hans. 
Hvis  vi  skal  kende  Gud,  må  vi  tro, 
som  han  tror,  tænke  som  han  tæn- 
ker, og  opleve  som  han  oplever. 
Den  store  frelsesplan  blev  skabt 
af  vor  himmelske  Fader,  for  at  vi 
kunne  udvikle  os  og  gå  fremad  og 
blive  som  han.  Men  frelsens  midt- 
punkt er  Kristus.  Planen  indbefat- 
tede, at  denne  jord  blev  skabt  og 
befolket,  sådan  at  vi  kunne  kom- 
me herned  og  få  erfaringer,  som 
vi  ikke  kunne  få  på  nogen  anden 
måde. 

Vi  boede  sammen  med  vor  him- 
melske Fader  i  evighederne,  der 
gik  forud  for  dette  liv.  Vi  var  til 
stede,  da  han  midt  i  evighederne 
råbte:  „Hvem  skal  jeg  sende  ud 
som  min  søn,  hvem  skal  bringe 
det  uendelige  og  evige  sonoffer, 
sådan  at  min  evige  plan  kan  frelse 
mine  børn?"  Vi  var  selv  til  stede, 
og  vi  så,  for  at  sige  det,  som  æld- 
ste Orson  F.  Whitney  har  sagt  det 
i  sit  poetiske  digt:  Elias,  således: 

En  skikkelse,  hvori  styrke  er  blandet  med  styrke, 

af  ydmygt,  men  dog  guddommeligt  udseende, 

en,  hvis  åsyns  herlighed  overgår 

solens  glans  ved  middagstid. 

Hans  hår  er  hvidere  end  havets  bølgeskum 

eller  alpetoppens  sne. 

Han  talte  —  og  folk  blev  endnu  mere  alvorlige  og  lydhøre, 

stilheden  endnu  mere  stille. 

„Fader!"  —  stemmen  lød  som  musik, 

klar  som  den  rislende  lyd 

af  bjergbækken,  når  den  strømmer  ned 

fra  den  jomfruelige  snes  højder. 

„Fader,"  lød  den,  „eftersom  én  skal  dø 

for  at  forløse  sine  børn, 

medens  jorden,  der  endnu  er  uformet  og  øde, 

skal  frembringe  pulserende  liv  — 

Og  den  mægtige  Mikael  først  skal  falde, 

for  at  det  dødelige  menneske  kan  blive  til, 

og  du  skal  sende  den  udvalgte  Frelser: 

Se,  her  er  jeg  —  send  mig! 

Jeg  beder  dig  —  og  jeg  søger  ingen  belønning  — 

frels  dem,  som  dengang  var  mine; 

mit  er  det  frivillige  offer, 

din  den  uendelige  herlighed  og  ære." 

(Vejen  til  fuldkommenhed,  siderne  46-47) 


Der  er  ingen  frelse  uden  Jesus 
Kristus.  Engelen  som  kom  til  Kong 
Benjamin  sagde  det  på  denne  må- 
de: „. . .  frelse  var  og  er  og  skal 
komme  i  og  ved  Kristus,  Herren, 
den  Almægtiges  forsonende 
blod."  (Mosiah  3:18). 
Joseph  Smith  blev  engang  spurgt: 
„Hvad  er  Deres  religions  mest 
fundamentale  principper?"  Han 
svarede:  „De  fundamentale  prin- 
cipper i  vor  religion  er  apostlenes 
og  profeternes  vidnesbyrd  om  Je- 
sus Kristus,  at  han  døde,  blev  be- 
gravet og  den  tredje  dag  igen  op- 
rejst fra  graven  og  opsteget  til 
Himlen;  alle  andre  ting  i  vor  reli- 
gion er  kun  tillæg  dertil."  (Do- 
cumentary  History  of  the  Church, 
bind  3,  side  30). 

Med  andre  ord,  Kristi  sonoffer  er, 
set  fra  vort  synspunkt,  midtpunk- 
tet i  alting.  Gud,  vor  himmelske 
Fader,  skabte  os,  uden  ham  kunne 
vi  ikke  eksistere.  Og  hans  Søn, 


Kristus,  har  udfriet  os,  uden  ham 
fandtes  der  ingen  udødelighed  el- 
lerevigt liv  for  os. 
Det  vidunderlige,  der  er  sket  i  de 
sidste  dage,  er,  at  Himmelens  slu- 
ser er  blevet  åbnet;  Gud  har  igen 
løftet  sin  røst;  han  har  igen  kaldet 
levende  mænd,  apostle  og  profe- 
ter, til  at  tale  sine  ord,  til  at  ud- 
trykke hans  vilje  og  hensigt  til  ver- 
dens; og  hans  budskab  er  Jesu 
Kristi  gengivne  evangelium;  og 
det  administreres  i  kirken,  der  bæ- 
rer hans  navn. 

Jeg  bærer  her  mit  vidnesbyrd  for 
jer.  Jeg  er  vidne  til  dette  værks 
sandhed  og  guddommelighed. 
Men  det  er  ikke  kun  min  stemme, 
der  lyder.  Det  er  ikke  en  stemme, 
der  råber  i  ørkenen. 
Det  vidnesbyrd,  jeg  bærer,  er  blot 
en  genlyd  af  de  vidnesbyrd,  som 
trofaste  mennesker  har  båret  si- 
den foråret  1820,  hvor  Faderen  og 
Sønnen  viste  sig  for  at  påbegynde 


den  sidste  store  uddeling.  Det  vid- 
nesbyrd, som  jeg  bærer,  er  kun  et 
enkelt  af  de  mange  vidnesbyrd, 
som  titusind  gange  titusinde  men- 
nesker kan  bære,  mennesker  fra 
alle  nationer,  tungemål  og  folke- 
slag, som  skal  frelses  gennem  ly- 
dighed mod  det  budskab,  som 
Gud  gengav  til  verden  gennem 
Joseph  Smith. 

Og  hvis  der  er  noget,  der  er  vidun- 
derligt ved  dette  værk,  så  er  det, 
at  det  er  sandt;  Jesu  Kristi  evan- 
gelium giver  os  evner  og  styrke 
og  frelser  os,  Guds  magt  til  frelse 
findes  her  midt  iblandt  os;  og  den- 
ne vidunderlige  sandhed  spredes 
ud  blandt  alle  nationer  i  verden, 
lige  så  hurtigt,  som  menneskene 
vil  modtage  den,  og  deres  vidnes- 
byrd fødes,  og  de  tror  på  de  sand- 
heder, som  vore  missionærer  brin- 
ger ud  til  dem.  Den  dag  er  kom- 
met, om  hvilken  Gud  har  sagt,  at 
hele  det  samlede  Israel  skal  være 

vidner  om  hans  navn: I  er 

mine  vidner,  lyder  det  fra  Herren. 
Jeg  er  fra  evighed  Gud."  (Esajas 
43:12). 

Den  dag  er  kommet,  om  hvilken 
Herren  har  sagt,  at  enhver  ældste 
i  hans  rige  har  myndighed  til  at 
tale  i  hans  navn,  og  til  at  få  den 
Helligånd  til  at  oplyse  hans  sind 
og  til  at  udråbe  frelsens  sand- 
heder. 

Også  jeg  udråber  disse  sandhe- 
der og  ønsker  i  mit  hjerte,  at  men- 
neskene vil  høre  og  tro.  Jeg  tror 
roligt,  at  jeg  med  Nephi  kan  sige, 
at  mit  hele  ønske  er  at  overtale 
menneskene  til  at  komme  til  Abra- 
hams, Isaks  og  Jakobs  Gud  og 
blive  frelst  —  fordi  dette  værk  er 
sandt,  fordi  frelse  findes  i  Kristus. 
Så  sandt  Gud  er  mit  vidne.  I  Jesu 
Kristi  navn.  Amen. 


O 

Frelse  og  ophøjelse 


En  tale  om  opstandelsen,  genløsningen  og  den 
evige  familieenhed 


AF  ÆLDSTE  THEODORE  M.  BURTON 
Assistent  til  De  Tolvs  Råd 


Da  jeg  hørte  radio  for  et  par  dage 
siden,  hørte  jeg  en  prædikant  sige 
til  sine  tilhørere:  „Bekend  jer  til 
Kristus,  og  I  skal  blive  frelst.  Lad 
Kristus  komme  ind  i  jeres  hjerter, 
og  han  vil  frelse  jer." 
Så  citerede  han  Efeserne  2:8  som 
et  bevis  på  sin  påstands  rigtighed: 
„Thi  af  nåden  er  I  frelst  ved  tro; 
det  skyldes  ikke  jer  selv,  Guds  er 
gaven." 

Til  sidst  sagde  han:  „Er  det  for 
meget  forlangt  af  jer?  Tusinder, 
ja,  hundredetusinder  af  menne- 
sker har  fundet  fred  og  glæde 
ved  at  modtage  Kristus  som  deres 
Frelser.  Slut  jer  til  os  i  den  kristne 
tro,  og  I  skal  blive  frelst." 
Jeg  gad  vide,  hvor  mange  menne- 
sker, der  er  blevet  lullet  til  en  falsk 
tryghedsfølelse  på  grund  af  en  så- 
dan lærdom.  Da  jeg  som  missio- 
nær bankede  på  folks  døre,  var 
der  hundredevis  af  mennesker, 
der  fortalte  mig,  at  de  ikke  var 
interesserede  i  at  lære  mere  om 
Jesus  Kristus,  for  de  var  allerede 
frelste.  Det  forfærdelige  ved  dette 
er,  at  de  har  ret,  men  det  er  van- 
skeligt at  forklare  dem,  at  det  jo 
ikke  er  hele  sandheden. 
Jeg  er  personligt  meget  optaget  af 
dette  problem,  fordi  det  een  gang 
for  alle  er  gået  op  for  mig,  hvor 
megen  skade  det  kan  gøre  kun  at 
kende  en  del  af  sandheden.  En 
lille  smule  viden  om  noget  er  en 


farlig  ting.  Vi  har  brug  for  at  vide 
mere  om  sandheden  —  ja,  den 
ubegrænsede  sandhed,  indtil  vi 
omsider  kender  alle  ting. 
Hvad  betyder  det,  når  folk  siger, 
at  de  er  „frelst"?  Normalt  betyder 
det  bare,  at  de  er  frelst  fra  dødens 
kløer.  Denne  frelse  tildeles  alle 
mennesker  ved  Guds  nåde  alene. 
Denne  frelse  opnås  uden  hensyn 
til  lydighed  mod  evangeliets  prin- 
cipper og  love  og  består  kun  i,  at 
man  opstår  fra  de  døde.  Set  på 
denne  måde  er  opstandelse  det 
samme  som  udødelighed,  idet  den 
opstandne  vil  leve  evigt.  Alle,  der 
er  blevet  født  til  denne  jord,  op- 
står på  grund  af  Jesu  Kristi  sonof- 
fer, enten  de  bekender  sig  til  Kri- 
stus eller  ej.  Hvadenten  et  men- 
neske er  ondt  eller  retfærdigt,vil 
han  modtage  udødelighedens  ga- 
ve gennem  Kristus. 
Som  Paulus  forklarede  grækerne 
i  Korint: 

„Men  nu  er  Kristus  opstået  fra  de 
idøde  som  en  førstegrøde  af  de 
hensovede. 

„Thi  fordi  døden  er  kommet  ved  et 
menneske,  er  også  de  dødes  op- 
standelse kommet  ved  et  menne- 
ske. 

Thi  ligesom  alle  dør  i  Adam,  såle- 
des skal  alle  levendegøres  i  Kri- 
stus." (1.  Kor.  15:20-22). 
Alle  mennesker  modtager  således 
almindelig  frelse,  undtagen  forta- 


belsens sønner.  Efter  deres  op- 
standelse „skal  de  vende  tilbage 
til  deres  eget  sted  for  at  nyde, 
som  de  var  villige  til  at  modtage, 
fordi  de  ikke  ville  nyde  det,  som 
de  kunne  have  fået."  (L  &  P. 
88:32). 

Disse  fortabelsens  sønner  (måske 
kun  nogle  ganske  få)  vil  opstå, 
men  de  vil  ikke  blive  forløst  fra 
Satans  magt,  fordi  de  stadig  er 
urene;  som  profeten  Alma  sagde 
om  dem: 

(de)  skal  være,  som  om  der 

ingen  forløsning  var  sket;  thi  de 
kan  ikke  blive  genløst  i  overens- 
stemmelse med  Guds  retfærdig- 
hed, og  de  kan  ikke  dø,  da  er  ikke 
længere  gives  forkrænkelighed." 
(Alma  12:18). 

Jeg  formoder,  det  må  føles  som  et 
sandt  helvede  at  have  et  legeme 
og  ikke  være  i  stand  til  at  gøre 
brug  af  det.  Alle  andre  mennesker 
vil  ved  Guds  nåde  blive  frelst  fra 
døden,  helvede,  djævelen  og  uen- 
delig lidelse. 

Kristi  offers  sande  værdi  rækker 
langt  videre  end  blot  til  denne  al- 
mindelige frelse,  der  vil  blive  alle 
mennesker  til  del.  Det  er  muligt  at 
opnå  en  meget  større  frelse,  som 
Gud  har  planlagt  for  sine  børn. 
Denne  udvidede  frelse  er  den 
individuelle  frelse  og  afhænger  ik- 
ke alene  af  nåde,  men  også  af 
lydighed  mod  evangeliets  lov.  En 

af  profeterne  i  Mormons  Bog  for- 
klarede, hvorfor  han  og  hans  lige 
var  så  ivrige  efter  at  fortælle  mere 
om  Jesus  Kristus.  Han  skrev: 
„Thi  vi  arbejder  flittigt  med  at 
skrive  for  at  få  vore  børn  og  vore 
brødre  til  at  tro  på  Kristus  og  blive 
forsonede  med  Gud;  thi  vi  ved,  at 
trods  alt,  hvad  vi  formår  at  gøre, 
så  er  det  dog  af  nåde,  at  vi  er 
frelst."  (2.  Nep.  25:23). 
Den  fuldstændige  forsoning  med 
Gud  er  meget  vigtig  for  mig.  Det 
er  den  fuldstændige  forsoning, 
der  kan  bringe  mig  tilbage  til 
Guds  nærværelse  som  en  af  hans 
pagts  sønner.  Det  er  denne  tanke, 
der  tiltrækker  mig.  Det  er  denne 
betingede  frelse,  som  jeg  kalder 
ophøjelse. 

Ophøjelse  er  en  gave  fra  Gud, 
som  afhænger  af  min  lydighed 
mod  Guds  love.  Jeg  kan  intet  gøre 
selv  for  at  skaffe  mig  denne  gave. 
Kun  ved  Guds  nåde  er  denne 
mulighed  blevet  åbnet  for  mig, 
men  kun  hvis  jeg  er  lydig  mod 
Guds  love,  kan  jeg  få  ret  til  min 
arvelod  i  min  himmelske  Faders 
rige  som  søn  i  hans  familie.  Jeg 
kan  ikke  blive  ophøjet  i  mine  syn- 
der, men  må  først  arbejde  for  at 
afkaste  dem. 

Profeten  Amulek  forklarede  dette 
meget  tydeligt,  da  han  om  Gud 
sagde: 
„Og  jeg  siger  atter  til  jer,  at  han 


ikke  kan  frelse  dem  i  deres  syn- 
der; thi  jeg  kan  ikke  fornægte 
hans  ord,  og  han  har  sagt,  at  intet 
urent  kan  arve  himmeriges  rige; 
hvorledes  kan- 1  da  blive  frelst,  u- 
den  at  I  arver  himmeriges  rige? 
Derfor  kan  I  ikke  blive  frelst  i  je- 
res synder."  (Alma  11:37). 
Så  talte  Amulek  om  grunden  til 
Kristi  komme: 

„Og  han  skal  komme  til  verden  for 
at  genløse  sit  folk;  og  han  skal 
tage  deres  overtrædelser  på  sig, 
som  tror  på  hans  navn;  og  det  er 
dem  der  skal  arve  evigt  liv,  og 
frelse  kommer  ikke  til  andre. 
„Derfor  forbliver  de  ugudelige, 
som  om  der  ingen  forløsning  hav- 
de været  tilvejebragt  med  undta- 
gelse af,  at  dødens  bånd  er  løst; 
thi  den  dag  skal  komme,  da  alle 
skal  opstå  fra  de  døde  og  stå  for 
Gud  og  dømmes  efter  deres  ger- 
ninger." (Alma  11:40-41). 
Disse  gerninger,  som  følger  den 
sande  tro,  er  blandt  andet  omven- 
delse, dåb,  modtagelse  af  den 
Helligånd  og  stadig  retfærdighed, 
ligetil  vi  dør. 

Jeg  har  en  fætter  ved  navn  Rod- 
ney  Moyle,  som  bor  nær  Boise  i 
Idaho.  Når  han  er  en  tur  i  Salt  La- 
ke  City,  kikker  han  normalt  ind  til 
mig  på  mit  kontor.  Jeg  er  altid 
glad  for  at  få  besøg  af  ham,  for 
han  giver  mig  altid  et  eller  andet 
nyt  og  spændende,  som  jeg  kan 


gå  og  tygge  på.  Sidste  gang  han 
besøgte  mig,  spurgte  han  mig: 
„Hvis  du  kunne  få  lov  til  at  tage 
det,  der  var  dig  kærest,  med  dig 
fra  denne  verden,  hvad  ville  du  så 
vælge?" 

Jeg  var  ikke  et  øjeblik  i  tvivl:  „Min 
familie  og  mine  kære!"  Men  jeg 
kan  jo  virkelig  tage  dem  med  mig, 
hvis  jeg  er  lydig  mod  Guds  love. 
Kun  gennem  lydighed  mod  evan- 
geliets lov  er  det  muligt  at  opnå 
den  højere  frelse,  som  omfatter 
både  mig  og  min  familie. 
Det  er  muligheden  for  at  opnå  den 
evige  familieenhed,  man  forstår 
ved  ophøjelse  og  evigt  liv.  Min  fa- 
milie kan  blive  bevaret  for  evigt 
og  det  er  min  arvelod  i  Guds  rige, 
hvis  jeg  er  villig  til  at  betale,  hvad 
det  koster.  De,  i  Det  celestiale  Ri- 
ge, der  ikke  har  betalt  hele  prisen 
for  at  opnå  en  sådan  ophøjelse, 
vil  kun  opnå  udødelighed  og  ikke 
evigt  liv  inden  for  Guds  egen  fa- 
milieorganisation. 
Altså  er  frelse  i  dens  sande  betyd- 
ning lig  med  ophøjelse  og  evigt 
liv.  Denne  arv  inden  for  Gud,  den 
evige  Faders  egen  familie  er  det 
stadige  omkvæd  i  skrifterne,  og 
bør  være  enhver  mands,  kvindes 
og  ethvert  barns  mål  på  denne 
jord.  Den  fuldkomne  frelse  opnås 
kun  i  og  gennem  den  familieen- 
hed, der  består  i  evigheden. 
Da  engelen  Moroni  kom  for  at  gi- 


151 


ve  Joseph  Smith  de  første  instruk- 
tioner om  genoprettelsen  af  evan- 
geliet i  denne  uddeling,  citerede 
han  profeten  Malakias,  dog  gjor- 
de han  det  en  lille  smule  ander- 
ledes end  det  står  i  vor  Bibel: 
„Thi  se,  dagen  kommer,  der  bræn- 
der som  en  ovn,  da  alle  hovmodi- 
ge og  alle,  som  gør  ondt,  skal 
brænde  som  halm;  thi  de,  der 
kommer,  skal  opbrænde  dem,  si- 
ger hærskarernes  Herre,  så  der 
ikke  levnes  rod  eller  gren  af 
dem."  (Joseph  Smith  2:37). 
Hvis  man  ønsker  fuldtud  at  forstå 
dette  skriftsted,  skal  man  i  stedet 
for  ordet:  „rod"  læse  forfædre  og 
i  stedet  for  ordet:  „gren"  læse 
børn  eller  efterkommere.  Medmin- 
dre du  altså  gennem  lydighed 
mod  Guds  love  kan  blive  kendt 
værdig  til  at  gå  i  templet  og  blive 
beseglet  til  din  familie,  må  du  for 
evigt  leve  adskilt  fra  dem  i  ugift 
tilstand.  Mig  forekommer  det  som 
en  meget  ensom  tilværelse  at 
skulle  leve  uden  den  varme,  som 
et  godt  familieliv  kan  give  en,  og 
uden  de  mennesker,  som  man  el- 
sker. 

Gud  sagde  om  dem,  der  ikke  er 
villige  til  at  betale  den  fulde  pris 
for  ophøjelse  ved  at  være  fuld- 
stændig lydig  overfor  hele  loven: 
„Når  de  derfor  er  ude  af  verden, 
da  tager  de  hverken  til  ægte  eller 
bortgiftes,   men   er  som   engle   i 


Himmelen,  hvilke  engle  er  tjenen- 
de ånder,  som  betjener  dem,  som 
er  værdigere  til  en  langt  større,  ja, 
en  overmåde  stor  og  evig  herlig- 
hed. 

„Thi  disse  engle  overholdt  ikke 
min  lov,  derfor  kan  de  ikke  få  af- 
kom, men  må  forblive  adskilte  og 
alene,  uden  ophøjelse  i  deres  frel- 
ste tilstand  i  al  evighed,  og  er 
herefter  ikke  guder,  men  for  evigt 
Guds  engle."  (L  &  P.  132:16-17). 
Det  er  af  denne  grund,  at  Herren 
lovede,  at  han  ville  åbenbare  os 
præstedømmetved  profeten  Elias' 
hånd  før  Herrens  andet  komme, 
for  i  vore  hjerter  at  indprente  de 
løfter,  som  blev  givet  vore  fædre, 
så  vore  hjerter  vil  blive  vendt  mod 
vore  fædre  og  mod  vore  børn. 
Hvis  vi  ikke  kan  opnå  vort  mål, 
ophøjelsen  i  en  evig  familie,  vil 
vor  tid  her  på  jorden  vise  sig  at 
være  helt  spildt,  når  Kristus  kom- 
mer anden  gang. 

Vi  bør  derfor  tænke  på  vore  fami- 
lier og  på,  hvordan  vi  kan  få  vort 
arvelod  hos  Herren  beseglet  på 
os  og  på  dem,  som  vi  elsker.  For 
at  sige  det  med  Rodneys  ord: 
„Hvis  du  kunne  få  lov  til  at  tage 
det,  der  var  dig  kærest,  med  dig 
fra  denne  verden,  hvad  ville  du  så 
vælge?" 

Må  Gud  velsigne  jer,  så  I  kan  væl- 
ge klogt,  for  jeg  bærer  mit  vidnes- 
byrd for  jer,  at  Gud  lever,  og  at 


hans  præstedømmes  kraft  er  her 
på  jorden,  og  at  I  ved  hjælp  af 
dette  kan  opnå  ophøjelse  i  hans 
rige  som  pagtens  sønner  og 
døtre,  hvis  I  blot  vil  adlyde  hans 
lov  fuldt  ud.  Dette  siger  jeg  i  Jesu 
Kristi  navn.  Amen.  O 

Menneskets  evige 
horisonter 


Hvad  er  tro  og  hvorfor  kan  den  bringe  os  til 
kundskab  om  Herren? 

ÆLDSTE  JOSEPH  ANDERSON 
Assistent  til  De  Tolvs  Råd 


Det  er  blevet  sagt,  at  den  bedste 
karakteregenskab,  et  menneske 
kan  have  eller  et  land  kan  være 
være  opfyldt  af,  er  tro.  Og  det  er 
rigtigt,  at  de  mænd,  som  grund- 
lagde denne  nation  og  fik  den  til 
at  blomstre  i  de  mørkeste  dage, 
var  mænd,  der  var  besjælet  af  en 
urokkelig  tro,  det  var  modige 
mænd,  mænd  med  udsyn,  der  altid 
så  fremad  og  aldrig  tilbage. 
Det  samme  kan  i  sandhed  siges 
om  de  mænd,  der,  under  inspira- 
tion og  åbenbaring  fra  Herren,  op- 
rettede denne  kirke,  og  ligeledes 
om  de  mænd,  der  har  bygget  vide- 
re på  den  grundvold,  som  de  før- 
ste lagde.  De  er  og  var  mænd, 
med  en  urokkelig  tro  og  et  stærkt 
vidnesbyrd. 

Jeg  tror  aldrig,  der  har  været  stør- 
re behov  for  tro,  end  der  er  i  dag; 
især  tro  på  guddommelig  ledelse. 
Medlemmerne  i  Jesu  Kristi  Kirke 
af  Sidste  Dages  Hellige  tror  for 
det  meste  på  guddommelig  ledel- 
se, men  verden  behøver  i  høj  grad 
tro  på  Gud,  og  på,  at  han  regerer 
over  verden;  og  menneskene  i 
denne  nation  (De  forende  Stater) 
behøver  også  tro,  tro  på  denne 
nations  Gud  og  hele  verdens  Gud, 
som  er  Jesus  Kristus. 
Mange  af  os  har  prøvet  at  selje 
ude  på  havet  ombord  på  et  skib. 
Når  vi  ser  os  rundt  til  alle  sider, 
kanvi  ikke  se  andet  end  vand.  Helt 


ude  i  horisonten,  så  langt  som  det 
menneskelige  øje  rækker,  går  him- 
len og  vandet  i  eet.  Solen  kom- 
mer op  over  horisonten,  og  om  af- 
tenen går  den  igen  ned  bag  den- 
ne. Det  samme  er  tilfældet,  når  vi 
befinder  os  på  landjorden;  græn- 
sen for  vort  synsfelt  er  horisonten. 
Er  det  ikke  også  tilfældet  med  vort 
åndelige  syn,  at  det  ikke  rækker 
længere  end  til  grænserne  for  vor 
åndelige  forståelse? 
Hvor  er  vor  åndelige  horisont?  Er 
den  indskrænket  til  de  nærværen- 
de ting,  vi  kæmper  for  i  denne  ver- 
den? Strækker  den  sig  kun  til  op- 
nåelse af  de  verdslige  ting?  Er 
den  begrænset  til  vor  indbyrdes 
konkurrence  om  at  tjene  flest  pen- 
ge, og  opnå  de  fleste  materielle  go- 
der, eller  strækker  den  sig  til  evig- 
heden, som  vi  gerne  skulle  til- 
bringe i  Guds  nærhed  sammen 
med  vor  kære? 

Vor  horisont  bør  strække  sig  til  en 
fremtid  uden  grænser  efter  døden 
—  udover  de  materielle  ting.  Vor 
fremtids  horisont  bør  ikke  forvir- 
res af  horisonten  for  de  nære  ting. 
Vor  livsfilosofi  anskuer  livets  evig- 
hed —  et  liv  uden  begyndelse,  før 
vi  kom  herned,  og  et  liv,  der  al- 
drig har  en  afslutning  herefter.  Vor 
lykke  her  og  hinsides  afhænger  af 
vore  handlinger  her.  Det  er  derfor, 
at  vi  bør  søge  de  bedste  ting  i  li- 
vet. Vejen,  der  fører  til  det  evige 


liv,  er  brolagt  med  lydighed  mod 
Herrens  bud. 

Vi  levede  engang  i  vor  Faders 
nærhed,  i  ånden,  og  vi  glædede  os 
over  den  mulighed,  vi  havde,  for 
at  komme  til  jorden  som  dødelige 
mennesker  og  opnå  de  erfaringer, 
som  vi  kun  kan  opnå  her,  så  vi 
kunne  bevise,  at  vi  er  værdige  til 
at  få  større  erfaringer  og  modtage 
større  velsignelser. 
Medens  vi  er  her,  kan  vi  ikke  være 
i  vor  Faders  nærværelse,  men  vi 
kanstadig  kommunikeremedham, 
og  vi  kan  også  høre  hans  stemme, 
hvis  det  skulle  blive  nødvendigt. 
Vi  har  fået  den  Helligånd  til  at  vej- 
lede og  ledsage  os,  hvis  vi  vel  at 
mærke  er  værdige  til  dens  følge- 
skab. 

Der  er  nogle,  der  har  vanskeligt 
ved  at  tro  på  et  evigt  væsen,  og 
at  han  kan  kommunikere  med 
mennesket,  at  han  hører  og  besva- 
rer vore  bønner,  at  han  er  Fader 
til  vor  ånd,  at  vi  er  sammensatte 
væsener,  der  består  af  ånd  og  et 
fysisk  legeme;  at  han  elsker  os;  at 
han  give  os  befalinger,  der,  hvis  vi 
overholder  dem,  vil  give  os  både 
jordiske  og  evige  velsignelser. 
Der  var  et  tidspunkt,  hvor  menne- 
skene ville  have  hånleet,  hvis  no- 
gen sagde,  at  vi  engang  ville  kun- 
ne sidde  i  vor  dagligstue  og  ved 
hjælp  af  radio  og  fjernsyn  se  og 
høre  ting,  der  skete  i  vort  eget 

land,  ja,  i  Europa  eller  Asien,  Syd- 
amerika eller  Afrika;  eller  at  den- 
ne konference  ville  blive  sendt  ud 
til  mange,  mange  lyttere  ved  elek- 
tronikkens hjælp. 
I  vor  tid  har  vi  set  mennesker  gå 
på  månen  og  hørt  de  meddelel- 
ser, som  de  sendte  ned  til  os  over 
kolossale  afstande,  vi  har  set  bil- 
lederne af  dem  deroppe,  endnu 
medens  det  foregik. 
Disse  ting  er  opnået  gennem  tro, 
arbejde  og  intelligens. 
Kan  vi  også  tale  med  Gud? 
Kan  vore  bønner,  enten  de  blot  er 
tænkt  eller  er  udtalt  højt,  nå  op  til 
vor  himmelske  Fader,  og  har  han 
magt  til  at  besvare  dem? 
Da  vi  levede  som  ånder,  før  vi 
kom  her  til,  havde  vi  syn  for  sa- 
gen, men  her  på  jorden  vandrer  vi 
ved  tro.  Guds  Ånd  bærer  vidnes- 
byrd for  menneskenes  ånder  om, 
at  vi  er  Guds  børn;  at  han  elsker 
os;  og  at  der  er  en  hensigt  med 
jordelivet,  et  storslået  og  meget 
vigtigt  formål,  ja,  en  vidunderlig 
hensigt;  at  vi,  ved  at  holde  de  bud 
som  han  har  givet  os,  kan  opnå 
kundskab  og  forståelse;  at  vi  kan 
opnå  erfaringer  ved  at  overvinde 
den  modgang,  som  vi  møder;  at  vi 
i  Herrens  rette  tid  vil  blive  oprejst 
fra  vore  grave  og  til  sidst  vende 
tilbage  til  hans  nærværelse,  hvis 
vi  har  levet  værdigt  til  det.  Dette 
er  den  horisont,  vi  bør  holde  os 
for  øje. 

Alma,  profeten  fra  Mormons  Bog, 
fortæller,  hvordan  en  gruppe  men- 
nesker på  hans  tid  blev  kastet  ud 
af  synagogen,  på  grund  af  deres 
påklædning,  det  var  en  gruppe 
mennesker,  der  både  var  fattige 
på  denne  verdens  ting  og  fattige  i 
hjertet.  De  kom  og  klagede  deres 
nød  til  Alma  og  spurgte,  hvad  de 
skulle  gøre.  Alma  svarede  dem 
ved  at  forklare  dem  troens  prin- 
cipper og  belære  dem  om  Guds 
ord. 


Angående  tro  erklærer  han:  „Tro 
er  derfor  ikke  at  have  fuldkom- 
men kundskab  om  noget;  men 
dersom  I  har  tro,  har  I  håb  om  det, 
som  ikke  ses,  men  som  er  sandt." 
(Alma  32:21) 

Alma  fortsætter,  idet  han  sam- 
menligner sine  ord,  der  kommer 
fra  Gud  og  er  evangeliets  frelse, 
med  et  sædekorn,  som  en  mand 
planter  i  jorden.  Han  siger,  at  hvis 
vi  vil  tillade,  at  et  sædekorn  må 
plantes  i  vore  hjerter  og  ikke 
kaster  det  ud  eller  gør  modstand 
mod  Herrens  Ånd,  så  vil  det,  hvis 
det  er  et  sandt  sædekorn,  svulme 
i  vort  bryst;  og  når  vi  føler  det 
svulmer,  kan  vi  ikke  gøre  andet 
end  at  indrømme,  at  det  er  god 
sæd,  for  det  forskønner  sjælen  og 
begynder  at  oplyse  vor  forstand, 
og  det  bliver  noget  dyrebart  for 
den  enkelte.  Endvidere,  når  sæde- 
kornet, som  er  ordet  eller  evange- 
liet svulmer  og  spirer  og  begynder 
at  gro  i  vor  sjæl,  så  ved  vi,  at  sæ- 
den er  god,  og  derfor  er  vor  kund- 
skab fuldkommen;  det  er  ikke 
længere  tro,  det  er  viden. 
Folk  siger  undertiden,  at  man  ikke 
kan  vide,  om  evangeliet  er  sandt. 
Men  som  Alma  sagde,  hvis  vi  ikke 
kaster  ordet  fra  os  i  vantro  og  gør 
modstand  mod  Herrens  Ånd,  så 
vil  det  svulme  i  vort  bryst,  forskøn- 
ne vor  sjæl  og  oplyse  vor  forstand 
i  en  sådan  grad,  at  vi  vil  vide,  at 
det  er  sandt. 

Men  dette  er  kun  begyndelsen. 
Man  må  give  sæden  næring;  med 
andre  ord,  man  må  bære  det  vid- 
nesbyrd, man  har  om  sandheden, 
ved  at  efterleve  evangeliets  lær- 
domme. 

Hvis  man  blot  vil  gøre  det,  så  for- 
sikrer denne  ældgamle  profet  os 
om,  at  sædekornet  vil  vokse  og 
blive  til  et  træ,  som  bærer  frugt. 
Men  hvis  det  ikke  passes,  kan  det 
ikke  slå  rod;  og  når  dagens  hede 
kommer  og  brænder,  vil  det  visne 


og  dø.  Dette  sker  ikke,  fordi  sæ- 
den eller  Guds  ord  ikke  var  godt 
og  sandt,  eller  fordi  dets  frugt  ik- 
ke er  ønskværdigt,  men  fordi  jor- 
den var  gold  og  planten  ingen  næ- 
ring fik,  og  man  kan  derfor  ikke 
forvente  at  få  den  frugt,  som  man 
ellers  ville  have  fået. 
Men  hvis  man  har  tro  og  tålmodig- 
hed til  at  give  ordet  næring,  så  vil 
man,  når  tiden  er  inde,  kunne 
plukke  frugterne  af  det.  De  frugter, 
som  er  de  kostbareste  og  mest 
værdifulde  af  alle. 
Jeg  bærer  mit  vidnesbyrd  om,  at 
hvis  I  gør  disse  ting  —  virkelig  prø- 
ver at  gøre  dette  med  Guds  ord, 
som  de  findes  i  Jesu  Kristi  evan- 
gelium og  lever  i  overensstem- 
melse med  de  befalinger,  der  gi- 
ves deri  og  nærer  evangeliets 
sandheder  —  så  vil  I  få  lejlighed  til 
at  smage  denne  vidunderlige 
frugt;  jeres  tro  vil  blive  belønnet 
i  fuldt  mål  og  vil  udvikle  sig  til  en 
sand  kundskab  om  Jesu  Kristi  e- 
vangelium. 

Vi  bærer  vidnesbyrd  om,  at  når 
det  er  nødvendigt,  kan  Guds  stem- 
me lyde  til  Herrens  sidste  dages 
hellige  profeter;  at  de  virkelig  kan 
høre  ham,  fordi  deres  tro  sætter 
dem  i  stand  dertil;  og  at  både  I  og 
jeg  kan  se  bag  sløret,  hvis  det  er 
i  overesstemmelse  med  Herrens 
vilje,  og  hvis  vi  er  „rigtigt  indstil- 
let" med  hensyn  til  de  åndelige 
ting. 

Sidste  dages  hellige  tror  og  lærer, 
at  menneskets  ånd  ikke,  uden  det 
dødelige  livs  erfaringer,  proble- 
mer og  udfordringer  og  uden  et 
opstandent  legeme,  vil  kunne  op- 
nå glædens  fylde.  Vor  livsfilosofi 
ser  frem  til  evigt  liv  —  livet  uden 
begyndelse,  før  vi  kom  herned,  og 
livet  uden  ende,  når  vi  går  herfra. 
Vor  lykke  i  dette  liv  og  i  livet  hin- 
sides afhænger  af  vore  handlin- 
ger, medens  vi  er  her.  Hvis  vi  skal 
kunne  opnå   evig   frelse  og   op- 

WMUiES 
SIDER, 


Gino  og  den  fremmede 


AF  BERNADINE  BEATIE 
Illustreret  af  Ted  Nagato 


Gino  gik  foran  op  ad  den  stejle  sti, 
der  førte  højt  op  ad  bjerget  på  den 
lille,  græske  ø,  hvor  han  boede.  Han 
kastede  et  blik  over  skulderen  og  så 
til  sin  forbavselse,  at  den  fremme- 
de, Markos  Nikkaris  så  lige  så  frisk 
ud,  som  da  de  startede. 
„Lad  os  hvile  os  lidt,  Markos," 
sagde  Gino. 

„Men  vi  er  jo  ikke  engang  kommet 
rigtigt  bort  fri  landsbyen!"  Markos 
viftede  med  hånden  ned  i  retning 
af  dalen,  hvor  endnu  kunne  se  hus- 
tagene som  bitte,  små,  lyserøde 
pletter  mod  Det  ægæiske  Havs  blå 
flade. 

„Turen  er  meget  lang,"  forklarede 
Gino.  Han  rynkede  brynene,  da  han 


så,  at  Markos  satte  sin  tunge  ryg- 
sæk fra  sig.  „Hvorfor  tog  du  så  me- 
get med  dig?"  spurgte  Gino.  „Jeg 
har  kun  et  tæppe  og  min  proviant." 
„Jeg  kan  lide  at  være  ordentlig  ud- 
styret med  alt,  hvad  man  kan  få 
brug  for  på  en  bjergtur,"  svarede 
Markos  roligt.  Han  foldede  det  land- 
kort ud,  som  Ginos  bedstefar  havde 
tegnet.  „Hvor  er  vi  nu?" 
„Cirka  der,"  sukkede  Gino,  idet  han 
pegede  på  kortet.  Han  havde  ikke 
tænkt  sig,  at  han  skulle  være  fører 
for  Markos  på  den  lange  tur  op  til 
de  gamle  tempelruiner.  Men  hans 
bedstefar  havde  holdt  på  sit. 
Markos  bedstefar,  som  engang  selv 
havde    boet    på    øen,    og    Ginos 

bedstefar  havde  været  meget  gode 
venner,  da  de  var  børn.  Dette  var 
Markos  første  besøg  på  øen,  og  han 
var  fast  besluttet  på  at  se  de  ruiner, 
som  hans  bedstefar  så  ofte  havde 
fortalt  ham  om. 

„Tag  dine  venner,  Stephanos  og 
Constantine  med,"  havde  bedstefar 
sagt,  da  Gino  sagde,  at  han  ikke 
havde  lyst  til  at  tage  med  Markos. 
„De  vil  ikke  med,"  mumlede  Gino. 
„De  kan  ikke  li'  Markos!" 
„Når  de  ikke  engang  kender  ham 
ordentligt?"  spurgte  bedstefar  for- 
bavset. 

„Markos  praler  hele  tiden  af  sit  fine 
hjem  i  Athen  og  af  den  store  bil, 
hans  familie  har.  Han  taler  ikke  om 


andet  end  alle  de  bjerge,  han  har 
besteget  i  Italien,  Frankrig  og 
Schweitz,"  sagde  Gino  tvært.  „Mar- 
kos tror,  at  vi  er  uvidende  og  langt 
bag  efter  alle  andre!" 
Bedstefar  lod  som  om  han  ikke 
hørte,  hvad  Gino  sagde.  „Markos' 
bedstefar  og  jeg  har  tilbragt  mange, 
dejlige  timer  sammen  i  bjergene." 
„Jamen,  I  var  jo  venner,  bedstefar, 
ikke  fremmede  for  hinanden,"  ind- 
vendte Gino. 

„Hvad  betyder  ordet:  „fremmed"  for 
dig,  Gino?" 

„En,  man  ikke  kender,"  svarede  Gi- 
no, idet  han  trak  på  skulderen,  „og 
som  man  heller  ikke  ønsker  at  kom- 
me til  at  kende." 


„Det  kan  jo  være,  at  du  ændrer  me- 
ning," sagde  bedstefar. 
Nu  skævede  Gino  til  Markos'  gode, 
solide  bjergstøvler  og  til  hans  pæ- 
ne, tøj,  der  var  så  forskelligt  fra 
Ginos  eget.  „Bedstefar  tager  fejl; 
Markos  vil  altid  være  en  fremmed!" 
tænkte  han. 

„Gino,  hvorfor  kan  dine  venner  ikke 
li'  mig?"  spurgte  Markos,  idet  han 
bragte  Gino  tilbage  til  virkelighe- 
den. 
„Hvorfor  spørger  du  om  det?"  Gi- 


no gik   uden   om   spørgsmålet   og 
rejste  sig  hurtigt  op.  „Kom  nu,  vi 
har  hvilet  os  længe  nok." 
Markos  trak  på  skuldrene  og  fulgte 
efter.  Ved  middagstid  fulgte  dren- 
gene en  smal  sti,  som  gik  langs  ran- 
den af  en  klippeside.  Gino  standse- 
de ved  en  åbning,  hvor  der  var  lidt 
mere  plads,  for  at  hvile  og  spise. 
„Vi  er  nået  langt,"  sagde  han.  „Vi 
vil  kunne  nå  ruinerne  og  ha'  slået 
lejr,  inden  det  bliver  mørkt." 
„Det  er  godt."  Markos  bed  energisk 

i  et  stykke  brød,  med  en  ordentlig 
humpel  ost  på,  som  Gino  havde  rakt 
ham.  „Jeg  har  taget  kød  og  frugt 
med." 

„Nå,  så  er  det  det,  du  har  i  din  tunge 
rygsæk!"  sagde  Gino. 
„Blandt  andet,"  svarede  Markos. 
„Du  er  god  til  at  bestige  bjerge," 
måtte  Gino  indrømme. 
„Det  sagde  jeg  jo,  at  jeg  var!"  Mar- 
kos smilede  over  hele  hovedet. 
„Jeg  troede  bare,  at  det  også  var 
pral!"  fik  Gino  sagt,  inden  han  nåe- 
de at  tænke  sig  om. 
„Jeg  praler  ikke!"  Markos  blev  helt 
rød  i  hovedet.   „Alt,  hvad  jeg   har 
sagt   til    dig    og    dine   venner,    er 
sandt!" 

„Det  var  ikke  sådan  ment,"  mum- 
lede Gino. 
„Nå,  så  det  var  det  ikke!"  råbte  Mar- 


kos vredt.  „Hvad  så  med  dig  og  di- 
ne venner?  I  praler  af,  hvor  gode  I 
er  til  at  svømme  og  dykke;  I  praler 
af,  hvor  meget  sjovere  det  er  at  bo 
på  landet  end  i  byen!" 
Ginos  mørke  øjne  skød  lyn.  „Vi  pra- 
ler i  hvert  fald  ikke,"  udbrød  han. 
„Vel  gør  I  så!  Og  I  gjorde  nar  af  mig, 
fordi  jeg  tog  fejl  af  et  får  og  en 
ged."  Markos  rejste  sig  hurtigt.  „Gå 
du  bare  tilbage  til  dine  venner,  Gi- 
no. Jeg  skal  nok  klare  mig  selv!  Du 
gik  jo  kun  med,  fordi  din  bedstefar 
sagde,  at  du  skulle." 
„Vent  Markos!"  råbte  Gino,  idet 
Markos  snuppede  sin  oppakning  og 
begyndte  at  løbe  op  ad  stien. 
Gino  rejste  sig  skyndsomt  for  at  føl- 
ge efter,  men  i  det  samme  snuble- 
de han  over  en  løs  sten,  og  i  det 
næste   øjeblik   følte   han,    hvordan 

han  gled  ud  over  klippens  kant.  Gi- 
no  råbte  så  højt,  han  kunne,  idet 
han  prøvede  at  få  fat  i  en  lavtvok- 
sende  busk.  Hans  fingre  gled  på 
grenene,  men  hans  greb  i  busken 
hjalp  dog  til  at  sagtne  farten.  Gino 
greb  for  sig  og  fik  fat  i  en  stor  sten 
tre  meter  længere  nede  ad  klippe- 
væggen. 

„Hjælp  Markos!"  skreg  Gino,  idet 
han  skrabede  med  skosnuderne  for 
at  finde  støtte  på  klippevæggen. 
Han  så  op  og  udstødte  et  lettelsens 
suk,  da  Markos'  ansigt  kom  til  syne 
over  kanten. 

„Tag  det  roligt,  Gino!"  råbte  Mar- 
kos. „Jeg  sænker  et  tov  ned  til  dig!" 
„Jeg  har  ikke  noget  reb  med,"  sag- 
de Gino  med  angst  i  stemmen. 
„Jamen,  det  har  jeg,"  svarede  Mar- 
kos, idet  han  forsvandt. 


Et  øjeblik  var  han  tilbage  og  sæn- 
kede et  tykt  reb  ned  til  Gino. 
Snart  efter  var  Gino  i  sikkerhed. 
Han  satte  sig  rystende  ned  på  stien. 
„Du  er  vel  nok  en  ven  Markos,  Tu- 
sind tak  skal  du  ha'!"  sagde  Gino. 
Det  var  ikke  til  at  tage  fejl  af  tak- 
nemmeligheden i  hans  stemme. 
„Jeg  gjorde  jo  ikke  andet  end  at 
sænke  et  reb  ned  til  dig.  Det  ville  du 
også  ha'  gjort  for  mig."  Markos  hæ- 
vede øjenbrynene.  „Ven?" 
Gino  lagde  en  hånd  på  Markos  skul- 
der. „Tro  mig,  da  jeg  så  dit  ansigt 
over  klipperanden,  så  var  det  en 
vens  ansigt,  jeg  så!  Jeg  skal  sige 
dig  noget  helt  andet,  Markos,"  smi- 
lede Gino.  „Det  er  rigtig  nok,  at  mi- 
ne venner  og  jeg  pralede,  men  vi 
gjorde  det  bare  for  at  imponere 
dig." 

Markos  grinede  fåret.  „Det  gjorde 
jeg  jo  også.  Jeg  ville  gerne  ha',  at 
du  og  dine  venner  skulle  synes,  at 
jeg  var  noget." 

Gino  lo.  „Når  vi  kommer  hjem  fra 
ruinerne  i  overmorgen,  så  har  jeg 
noget,  jeg  skal  sige  til  bedstefar." 
„Og  hvad  er  det,  Gino?" 
„At  en  fremmed  ikke  er  en,  som 
man  ikke  kender  og  heller  ikke  øn- 
sker at  lære  at  kende!  En  fremmed 
er  -"  Gino  tøvede  og  ledte  efter  or- 
dene. 

„Ligesom  en  god  bog,  man  endnu 
ikke  har  læst?"  spurgte  Markos. 
„Ja,"  samtykkede  Gino,  „eller  en, 
man  ikke  er  blevet  venner  med  end- 
nu!" o 


RUTH 


AF  MARY  L  LUSK 
Illustreret  af  Jerry  Harston 


Ruth  vendte  tilbage  til  Bethlehem 
med  sin  svigermor,  Naomi,  da  byg- 
høsten skulle  til  at  begynde.  Ved 
høsttide  gjaldt  en  særlig  lov,  som  er 
kendt  som:  samlerloven,  den  giver 
alle,  der  er  i  nød  lov  til  at  følge  efter 
høstfolkene  og  samle  det  korn  og 
de  kærner  eller  druer,  som  er  ble- 
vet overset.     ' 

En  dag  sagde  Ruth  til  Naomi:  „Lad 
mig  gå  ud  i  markerne  og  samle 
korn." 

Naomi  svarede:  „Ja,  gå  du  blot  min 
datter."  Og  så  gik  Ruth  ud  for  at  ar- 
bejde i  markerne  i  nærheden.. 
En  dag  kom  Boas,  som  ejede  mar- 
kerne, hvor  Ruth  arbejdede,  ud  lil 
sine  høstfolk,  og  han  spurgte  sine 
folk,  hvem  den  unge  kvinde,  der  gik 
derude,  var.  Boas  fik  oplyst,  at  hun 
kom  fra  Moab  og  var  vendt  tilbage 
sammen  med  sin  svigermor,  efter  at 
Elimelek  och  hans  sønner  var  døde. 
Ruth  arbejde  ihærdigt.  En  af  folke- 
ne sagde  til  Boas:  „Hun  har  arbej- 
det lige  fra  i  morges  og  til  nu." 
Så  gik  Boas  hen  til  Ruth  og  sagde: 
„Gå  ikke  hen  til  nogen  andres  mar- 
ker for  at  samle  korn,  men  bliv  her 
sammen  med  mine  høstpiger."  Han 
bad  hende  ikke  alene  om  altid  at 
komme  til  hans  marker,  men  han 
bød  hende  også  drikke  af  det  klare, 


rene  vand,    som    de    unge   mænd 
kom  med  fra  hans  brønd. 
„Hvorfor  har  jeg  fundet  nåde  for 
dine  øjne?"  spurgte  Ruth.  „Jeg  er  jo 
en  fremmed." 

Boas  svarede:  „Jeg  har  hørt  om  din 
trofasthed  mod  din  svigermor,  og 
Israels  Gud,  Herren  vil  belønne  dig 
derfor." 

Boas  gav  så  sine  folk  den  befaling, 
at  de  skulle  lade  Ruth  frit  samle 
korn,  og  han  bad  dem  endda  med 
vilje  glemme  noget  korn,  som  hun 
så'  kunne  samle. 

Da  Ruth  om  aftenen  vendte  tilbage 
med  det,  hun  havde  samlet,  fortalte 
hun  Naomi,  hvor  heldig  hun  havde 
været.  Og  Naomi  glædede  sig. 
Herren  velsignede  Ruth,  og  hun 
samlede  korn  i  Boas'  marker  under 
hele  byghøsten  og  fortsatte  med  at 
samle,  da  hvedehøsten  kom. 
Ruth  gjorde  et  godt  indtryk  på  Boas, 
og  en  dag  købte  Boas  alle  Naomis' 
mands  ejendele.  Boas  gik  hen  til 
torvet  og  sagde  til  ældsterne  og  alt 
folket:  „I  er  vidner  til,  at  jeg  har 
købt  alt,  hvad  der  tilhørte  Elimelek, 
og  alt  det,  der  tilhørte  Kiljon  og  Ma- 
lon,  af  No'omi.  Og  moabitinden, 
Ruth,  skal  være  min  hustru." 
Og  folket  sagde:  „Vi  er  dine  vidner. 
Må  Herren  velsigne  dit  hjem!" 

Så  giftede  Boas  sig  med  Ruth,  og 
de  gav  Naomi  et  hjem  hos  sig. 
Ruth  fik  en  søn,  og  de  kaldte  ham 
Obed.  Og  både  Ruth  og  Naomi  tak- 
kede Herren  for  de  mange  velsig- 
nelser, han  havde  givet  dem.        q 


VED  HENRY  MARTIN 

Svaret 


AF  ÆLDSTE  JAMES  A.  CULLIMORE 
Assistent  til  De  Tolvs  Råd 
Illustreret  af  Merill  Cogan 


Fra  ven 
til  ven 


Jeg  husker,  hvordan  jeg  som  barn 
lyttede  til  min  fars,  Albert  Lorenzo 
Cullimores,  mange,  spændende  op- 
levelser fra  dengang,  han  var  mis- 
sionær, og  hvordan  hans  bønner 
blev  besvarede. 

I  kirkens  første  dage,  rejste  missio- 
nærerne uden  pung  og  taske.  De 
tog  med  andre  ord  intet  med  sig  af 
nogen  art,  de  stolede  i  stedet  på 
Herren,  og  på  at  han  ville  give  dem 
mand,  tag  over  hovedet  og  tøj  på 
kroppen. 

Da  min  far  var  på  mission,  havde 
han  altid  et  sted  at  sove  og  mad 
nok  at  spise.  Men  engang  blev  han 
alligevel  modløs  på  grund  af  sit  uor- 
dentlige udseende  og  sit  tøjs  ringe 
stand.  Han  havde  gået  så  meget,  at 


han  havde  slidt  hul  helt  igennem  si- 
ne skosåler;  hans  jakke  og  bukser 
var  forrevne;  hans  skjorte  var  laset 
og  falmet;  og  lavthængende  grene 
havde  beskadiget  hans  hat.  Han 
bad,  som  han  aldrig  havde  bedt  før, 
om  at  Herren  på  en  eller  anden  må- 
de ville  hjælpe  ham  til  at  få  noget 
nyt  tøj. 

Kort  efter  kom  min  far  til  den  by,  der 
var  hovedsædet  i  den  landsdel,  hvor 
han  missionerede.  Da  han  gik  hen 
for  at  hente  sin  post,  var  der  hele  tre 
breve  til  ham,  som  alle  indeholdt 
penge.  Han  mødte  også  nogle  men- 
nesker, der  gav  ham  penge.  Så  gik 
han  hen  i  en  forretning  og  købte  de 
ting,  som  han  havde  brug  for.  Da 
ekspedienten  lagde  beløbene  sam- 

men,  så  viste  det  sig,  at  regningen 
lød  på  lige  præcis  det  beløb,  som 
han  havde  modtaget.  Far  sagde 
altid:  „Det  var  virkelig  svar  på  min 
bøn!" 

Da  min  far  havde  været  på  mission 
i  ca.  V2  år,  var  han  meget  bekymret 
over,  at  han  ikke  ville  være  i  stand 
til  at  sende  sin  hustru  en  fødsels- 
dagsgave. Han  var  meget  deprime- 
ret over  det  og  blev  overvældet  af 
hjemve.  Hvor  han  dog  ønskede,  at 
han  havde  noget,  som  han  kunne 
sende  hjem  til  hendes  fødselsdag. 
Min  far  fortæller  historien  sådan: 
„Jeg  bad  af  hele  mit  hjerte,  om  der 
måtte  blive  åbnet  en  udvej  for  mig, 
så  jeg  kunne  sende  en  gave  hjem 
til  min  hustrus  fødselsdag.  Jeg  fas- 
tede og  nævnede  særlig  dette  øn- 
ske i  mine  bønner. 
„På  dette  tidspunkt  gik  vi  og  prædi- 
kede evangeliet  for  dem,  der  ville 
høre  på  os,  i  en  egn,  der  ikke  var 
ret  tæt  bebygget,  i  Cumberlandbjer- 


gene.  Husene  lå  en  tre-fire  kilome- 
ter fra  hinanden,  og  vejene  var  ikke 
ret  befærdede.  De  mennesker,  der 
boede  der,  var  meget  fattige. 
„En  dag,  da  vi  gik  hen  ad  et  hjul- 
spor, der  så  ud  som  om,  det  ikke 
havde  været  brugt  i  månedsvis,  fik 
jeg,  da  jeg  tilfældigt  så  ned,  øje  på 
en  smuk  broche,  der  lå  på  jorden. 
Den  sad  fast  på  et  stykke  pap,  som 
om  den  lige  var  kommet  fra  forret- 
ningen. Det  virkede  ikke  sandsyn- 
ligt, at  nogen  i  nabolaget  ville  ha' 
haft  råd  til  en  så  kostbar  broche. 
Da  min  kammerat  så  den,  sagde 
han:  „Der  har  du  svaret  på  dine  bøn- 
ner." 

„Vi  spurgte  i  alle  de  huse,  hvor  vi 
kom  i  flere  dage  efter,  om  brochen 
tilhørte  nogen  der,  men  ingen 
kendte  noget  til  den.  Da  vi  var  sikre 
på,  at  der  ikke  var  nogen  på  egnen, 
der  savnede  den,  fik  jeg  fat  i  en 
æske  og  sendte  den  hjem  til  min 
hustrus  fødselsdag. 

„Hun  blev  selvfølgelig  overrasket 
over  at  modtage  så  smuk  en  gave, 
og  undrede  sig  over,  at  jeg  havde 
haft  penge  til  at  købe  den  til  hende. 
Hun  bar  den,  lige  til  jeg  kom  hjem, 
og  da  jeg  fortalte  hende,  at  jeg  hav- 
de fået  den  som  svar  på  en  bøn, 
holdt  hun  op  med  at  gå  med  den, 
fordi  hun  var  bange  for  at  tabe 
den." 

Brochen  tilhører  stadig  vor  familie 
og  minder  os  om  min  fars  missio- 
næroplevelser. Vi  føler,  at  den  er 
noget  meget  værdifuldt  for  os.       Q 

Bare  for  sjov 

Himmellabyrint 

AF  ROBERTA  FAIRALL 

højeise  i  vor  himmelske  Faders 
rige,  må  vi  holde  fast  ved  jern- 
stangen, som  er  Guds  ord,  og  vise 
lydighed  overfor  Herrens  befalin- 
ger. 

Det  fortælles,  at  Isaac  Newton,  da 
han  grundede  alvorligt  over  lysets 
art,  skar  hul  i  rullegardinet,  så  kun 
en  enkelt  lysstråle  skinnede  ind  i 
huset.  Han  holdt  så  et  pyramide- 
formet stykke  glas  op  i  lysstrålen, 
og  der  kunne  han  pludselig  se  alle 
regnbuens  farver.  Og  for  første 
gang  forstod  et  menneske,  at  alle 
universets  smukke  farver  findes  i 
det  hvide  lys. 

Det  er  vigtigt,  at  vi  efterlever  alle 
evangeliets  principper  og  adlyder 
alle  de  befalinger,  som  Herren  har 
givet  os,  hvis  vi  skal  blive  mere 
som  vor  himmelske  Fader  og  hans 
elskede  Søn.  Vi  kan  ikke  tillade  os 
at  sige:  „Jo,  vist  tror  jeg,  at  mis- 
sionærarbejdet  er  vigtigt;  jeg  er 
helt  indforstået  med  velfærdspla- 
nen  og  det  gode,  samfundsnyttige 
program,  som  kirken  iværksætter 
for  de  unge  mennesker;  men  jeg 
tror  ikke,  at  Joseph  Smith  var  en 
profet,  eller  at  vore  nutidige  profe- 
ter ledes  af  åbenbaringer  fra 
Gud." 

Der  er  måske  nogle,  der  siger: 
„Jeg  tror  på  Mormons  Bog,  men 
jeg  kan  ikke  tro  på,  at  Joseph 
Smith  modtog  den  af  en  engel,  så- 
dan som  han  sagde,  at  han  gjor- 
de." 

Hvis  man  kun  er  i  besiddelse  af 
en  så  vaklende  tro  som  denne, 
hvordan  kan  man  så  forvente  at 
have  Kristi  sande  lys,  og  den  san- 
de forståelse  af  evangeliet?  Hvor- 
dan kan  man  så  forvente  at  mod- 
tage de  velsignelser,  som  Herren 
har  lovet  de  trofaste?  Hvis  man 
udelader  et  af  disse  principper  el- 
ler farver,  hvordan  kan  man  så 
forvente  at  få  rent,  hvidt  lys?  Hvis 
man  ikke  tror  på  alle  evangeliets 
principper  eller  ikke  har  tro  nok 


til  at  leve  i  overensstemmelse  der- 
med, kan  man  ikke  forvente  at 
have  evangeliets  rene  lys  i  sit 
hjerte. 

Hvis  I  virkelig  har  tro  nok  til  at 
holde  alle  hans  bud,  så  vil  I  kom- 
me ham  nærmere,  og  han  vil  kom- 
me jer  nærmere,  og  jeres  tro  vil 
blive  til  kundskab,  og  jeres  ånde- 
lige horisont  vil  strække  sig  til  den 
evige  verden. 


Må  vi  vokse  i  vor  tro  gennem  vor 
Herre  og  Frelsers  kærlighed  og 
velsignelser.  Må  vi  holde  de  befa- 
linger, som  han  har  givet  os,  så  vi 
til  sidst  vil  finde  frelse  og  ophøjel- 
se i  hans  celestiale  rige,  det  be- 
der jeg  om  i  Jesu  Kristi  navn. 
Amen. 

SPØRGSMÅL  d  OG  SVAR 


Svarene  gives  som  hjælp  og  indsigt 
og  ikke  som  udtryk  for  kirkens  lære. 


„Hvordan  skal  den  unge  mand  være,  som  du  vil  finde 
ideel  som  ægtemand  for  din  datter?" 

De  fleste  kvinder,  især  mødre,  er  inderst  inde  nogle  rig- 
tige Kirsten  Gifteknive,  og  der  er  kun  tale  om  gradsfor- 
skelle i  den  måde,  hvorpå  de  bedømmer  en  ung  sidste 
dages  hellig  mand,  i  deres  søgen  efter  både  praktiske 
og  evige  værdier. 

Personligt  vil  jeg  foretrække  en,  der  opfører  sig  afslap- 
pet blandt  familiens  medlemmer,  når  han  kommer  for 
at  hente  datteren,  en,  som  fortæller,  hvilke  planer,  de 
har  lagt  aftenen,  så  man  ved,  hvornår  hun  kan  ventes 
hjem,  og  som  ringer,  hvis  der  pludselig  af  uforudsete 
grunde  sker  ændringer  i  programmet;  med  andre  ord, 
en,  der  tager  hensyn  til  andre  menneskers  følelser. 
Endvidere  ville  jeg  foretrække  en,  der  har  tillid  til  sig 
selv  og  til  sin  maskulinitet,  som  klæder  sig  ordentligt, 


som  er  venlig  og  blid,  som  er  et  varmt  og  interesseret 
menneske.  Uden  disse  karakteregenskaber,  vil  en  kvin- 
de heller  ikke  rigtig  komme  til  sin  ret  sammen  med  ham. 
Kvinden  blev  skabt  for  at  være  manden  en  medhjælp  — 
men  han  må  vække  hendes  hengivenhed  ved  kærlig 
omsorg. 

Han  må  vældig  gerne  være  galant  —  så  han  opfylder  pi- 
gens drøm  om  romantik.  Shakespeare  sagde  det  kort 
og  godt:  „Hele  verden  elsker  én,  der  selv  elsker."  Han 
bør  have  evne  og  interesse  for  en  af  kunstarterne  — 
musik,  litteratur,  dans  eller  drama  —  hvilket  må  høre 
med  til  hans  dannelse. 

Jeg  ville  se  mig  om  efter  en  ung  mand,  med  gode  mu- 
ligheder, ikke  én,  der  er  perfekt,  og  jeg  vil  så  kunne 
glæde  mig  over  at  se  hans  evner  komme  til  udfoldelse 
efterhånden.  Han  må  have  gode  forældre,  som  er  et 
eksempel  for  ham  til  efterfølgelse. 
Han  må  være  en  ung  mand,  der  ærer  sit  præstedømme, 
og  hvis  tro  på,  at  han  er  søn  af  Gud,  stadig  vokser,  og 
som  tror  på,  at  han  kan  blive  familieoverhoved  og  en 
del  af  en  evig  familie.  Han  må  være  at  finde  de  rigtige 
steder  om  søndagen,  og  føle  sig  lige  så  meget  hjemme 
i  åndeligt  arbejde,  som  i  arbejdet  med  andre  ting. 
Han  må  være  ambitiøs  og  have  initiativ,  være  i  stand  til 
at  arbejde  hårdt,  og  være  godt  i  gang  med  den  ud- 
dannelse, der  senere  skal  give  ham  et  godt  udkomme 
i  livet.  Skrifterne  viser  klart,  mandens  pligt:  „Men  hvis 
nogen  ikke  sørger  for  sine  slægtninge,  især  da  for  sine 
husfæller,  har  han  fornægtet  troen,  ja,  er  værre  end 
en  vantro."  (1.  Tim.  5:8). 

Det  kræver  mod  og  tidlig  ansvarsfølelse  at  forberede 
sig  til  at  tjene  til  livets  ophold  her  i  verden,  hvor  kon- 
kurrencen er  så  hård.  En  ung  mand,  der  er  godt  tilfreds 
med  ikke  at  foretage  sig  andet  end  at  se  fjernsyn,  vil 
ikke  have  nemt  ved  at  gøre  et  positivt  indtryk  på  en 
forsigtig  mor. 

Han  må  være  glad  for  børn  og  ikke  være  bange  for  at 
påtage  sig  ansvaret  for  at  lede  dem  ad  Herrens  veje. 
Enhver  mor  længes  med  tiden  efter  engang  at  blive 
bedstemor. 

Han  må  ikke  være  ængstelig  ved  tanken  om  fremtiden, 
og  han  må  bede  regelmæssigt  i  troen  på,  at  ånden  vil 
vejlede  ham.  Og  han  må  være  villig  til  at  følge  disse 
vejledninger,  og  på  rette  tid  og  sted  bære  sit  vidnes- 
byrd og  på  den  måde  give  styrke  til  sine  omgivelser. 
Stella  H.  Oaks 
Supervisor  general  and 
Adult  Education  for 
Provos  skoler 

„Hvordan  skal  den  unge  kvinde  være,  som  du  vil  finde 
ideel  som  hustru  for  din  søn?" 

Når  en  sidste  dages  hellig  mor  eller  far  tænker  på  den 
frihed,  der  nu  findes  mellem  kønnene,  på  den  store 
stigning  i  skilsmisseprocenten,  så  kan  de  ikke  undgå 
at  bekymre  sig  for,  om  alt  dette  vil  kunne  få  indflydelse 
på  deres  egne  sønners  og  døtres  ægteskaber.  Når  for- 
holdene er,  som  de  er  i  dag,  er  det  vigtigere  end  no- 
gen sinde  at  vælge  den  rette  livsledsager. 
Jeg  har  selv  fem  sønner.  Hvis  samfundet  gav  fædrene 
ret  til  og  ansvar  for  at  udvælge  deres  sønners  respek- 
tive hustruer,  så  ville  jeg  se  mig  om  efter  en  ung  kvinde, 
der  er  et  trofast  og  aktivt  medlem  af  kirken.  For  så 
var  der  gode  chancer  for,  at  hun  forstod,  hvordan  et 
godt  sidste  dages  helligt  hjem,  hvor  familienmedlem- 
merne er  aktive,  skulle  være.  Selv  om  sådan  en  svi- 
gerdatter nok  ikke  kunne  leve  op  til  den  drømme- 
hustru,  som  jeg  nu  vil  beskrive,  så  er  jeg  dog  sikker 
på,  at  netop  sådanne  kvinder  vil  komme  idealet  nær- 
mest. 

Det  vil  være  nemmest  for  det  unge  par  at  tilpasse  sig 
hinanden,  hvis  de  har  en  række  interesser  til  fælles,  og 
at  de  foruden  at  have  samme  religion  også  står  no- 
genlunde ens  rent  uddannelsesmæssigt,  socialt  og  øko- 
nomisk. Jeg  ville  foretrække  en  pige,  der  har  en  uni- 
versitetsuddannelse eller  en  god,  faglig  uddannelse, 
men  endnu  vigtigere  er  det,  at  hun  virkelig  ønsker  at 
utvikle  sig.  Det  ville  være  godt,  hvis  hun  havde  talenter 
og  færdigheder  i  retning  af  musik  eller  andre  former 
for  kunst,  og  var  i  stand  til  at  lave  mad  og  sy.  Det  ville 
også  være  nyttigt,  hvis  denne  udkårne  kendte  noget 
til  pengenes  værdi  og  havde  økonomisk  sans. 
Jeg  ville  vælge  en  pige  med  en  varm,  optimistisk  per- 
sonlighed til  min  søn,  en  som  ikke  var  bange  for  at 
vise  sine  følelser  på  rette  tid  og  sted.  Det  skulle  være 


en,  der  selv  kom  fra  et  kærligt  hjem.  Hun  skulle  være 
forstående,  venlig  og  hensynsfuld,  men  først  og  frem- 
mest måtte  hun  ikke  være  egoistisk.  Det  ville  være 
dejligt,  om  hun  var  intelligent  og  interesseret  i  åndelige 
ting.  Hun  skulle  ikke  have  nogen  komplekser,  være 
sund  og  køn  at  se  på.  Disse  sidste  egenskaber  betyder 
noget  helt  forskelligt  fra  menneske  til  menneske  men 
ikke  nødvendigvis,  at  hun  behøver  at  være  en  skøn- 
hedsdronning; men  det  er  helt  sikkert,  at  den  unge 
mand  bør  synes  om  den  udkårnes  udseende.  Hun  må 
godt  være  en  smule  yngre  end  den  mand,  hun  skal 
giftes  med. 

Endelig  bør  min  søns  kone  først  og  fremmest  være 
interesseret  i  at  skabe  et  godt  hjem.  Det  kan  ikke  nytte 
noget,  at  hun  ikke  bryder  sig  om  husarbejde.  Hun  må 
have  et  stort  ønske  om  at  få  børn,  hvilket  er  hendes 
største  mission.  Altså  bør  hun  være  glad  for  børn  og 
virkelig  ønske  at  få  sin  egen  familie.  For  at  være  or- 
dentlig forberedt  til  dette,  må  hun  være  forholdsvis 
moden  af  sind,  og  hendes  egen  mor  må  være  så  for- 
nuftig, at  hun  ikke  „holder  på"  datteren,  så  denne  ikke 
bliver  et  rigtigt  selvstændigt  menneske. 
Jeg  ville  naturligvis  håbe,  at  min  søn  og  denne  unge 
dejlighed  bliver  vildt  forelsket  i  hinanden  —  at  de  føler 
en  kærlighed  så  smuk,  at  de  ønsker  at  blive  beseglet 
i  templet  for  tid  og  evighed.  Jeg  ønsker  ikke,  at  de 
skal  gå  glip  af  ungdommens  mere  romantiske  kærlig- 
hed, men  jeg  håber  på  den  anden  side  inderligt,  at  de- 
res forelskelse  kun  er  et  skridt  på  vejen  til  det  modne 
fællesskab,  hvor  de  sammen  med  Herren  skal  arbejde 
hen  mod  opfyldelsen  af  hans  hensigter  med  hensyn  til 
udødelighed  og  evigt  liv. 

Jeg  har  taget  det  for  givet,  at  denne  unge,  trofaste 
mormonpige  har  levet  et  rent  liv.  Er  dette  for  meget 
at  forlange  i  en  tidsalder,  hvor  samliv  før  ægteskabet 
regnes  for  en  nødvendig  prøve  på,  om  man  nu  også 
passer  sammen?  Det  synes  jeg  ikke,  for  den  ideelle 
livsledsager,  som  jeg  tænker  på,  har  intet  tilovers  for 
den  indstilling.  Hun  og  min  søn,  bør  have  baseret  deres 
forJovelse  og  senere  ægteskab  på  en  langt  solidere 
grundvold,  idet  de  blandt  andet  har  adspurgt  Herren, 
om  de  passer  rigtigt  sammen. 

Og  efter  alt  dette,  vil  jeg  endnu  en  gang  sige,  at  hvis  jeg 
skulle  vælge  en  hustru  til  en  af  mine  sønner,  så  ville 
jeg  vælge  en  god  sidste  dages  hellig  ung  kvinde,  som 
er  kærlig,  sund  og  intelligent.  Men  jeg  er  måske  endnu 
mere  tilbøjelig  til  at  sige  til  mine  sønner:  „Jeres  valg 
er  også  mit  valg." 
Dewitt  J.  Paul 

Patriark,  Short  Hills  staven 
New  Jersey 

„Hvordan  ved  man,  om  man  har  modtaget  Helligånden?" 

Psykologerne  fortæller  os,  at  et  af  de  største  problemer 
for  unge  mennesker  i  dag  er  at  finde  deres  egen  iden- 
titet. Det  lader  til,  at  unge  mennesker  gennemgår 
en  identitetskrise,  hvor  de  forsøger  at  finde  ud  af,  hvem 
eller  hvad  de  er.  Dette  synes  at  være  særlig  vanskeligt 
for  vore  unge  mennesker,  fordi  de  hele  tiden  udsættes 
for  ændringer  og  også  på  grund  af  den  hastighed,  hvor- 
med de  selv  forandrer  sig. 

Af  allerstørste  betydning  for  den  enkelte  er  det  funda- 
mentale og  meget  vigtige  tidspunkt,  hvor  han  eller  hun 
skaber  sig  et  forhold  til  sine  medmennesker,  med  uni- 
verset som  sådan  og  med  Gud.  Set  fra  religionens 
synspunkt  falder  denne  bevidstgørelse  af  ens  identitet 
ofte  sammen  med  det,  som  vi  kalder  den  anden  dåb 
eller  dåben  med  ild.  Apostlen  Johannes  skrev,  at  for 
at  blive  frelst,  må  man  døbes  to  gange  —  en  gang  med 
vand  og  en  gang  med  ånd  (Joh.  3:3-5).  De  fleste  af  os 
blev  døbt,  da  vi  var  otte  år  gamle.  Da  vor  dåb  blev  be- 
kræftet et  par  dage  senere,  fik  vi  at  vide,  at  vi  ville 
modtage  Helligånden.  Men  de  fleste  af  os  følte  ingen 
magisk  forandring;  på  det  tidspunkt  var  vi  sikkert  heller 
ikke  modne  nok  til  at  føle  virkelig  overbevisning  om 
evangeliets  sandheder. 

Følelsen  af  den  Helligånds  nærhed  og  et  fast  vidnes- 
byrd om  evangeliets  sandhed,  modtager  vi  normalt 
først,  når  vi  er  mellem  15  og  25  år  gamle.  Dog,  et  ungt 
menneske,  der  er  opvokset  i  et  hjem,  hvor  den  Helli- 
gånd er  til  stede,  har  måske  kunnet  føle  tilstedeværel- 
sen lige  fra,  han  eller  hun,  blev  født.  Præsident  Joseph 
Fielding  Smith  har  sagt,  at  han  ikke  mindes,  ikke  at  have 
haft  den  Helligånd.  På  den  anden  side  siger  præsident 
McKay,  at  han  som  ung  mand  bad  om  at  få  den  Helli- 
gånd, og  at  den  gradvis  kom  til  ham,  efterhånden  som 


han  opfyldte  sine  forpligtelser.  I  nogen  tilfælde  kom- 
mer den  næsten  umærkeligt,  indtil  vi  pludselig  i  ét  be- 
tydningsfuldt glimt  indser  vor  egen  plads  i  den  store, 
guddommelige  plan.  Så  forstår  vi  pludselig,  hvem  vi  er, 
hvorfor  vi  er  her,  hvor  vi  er  på  vej  hen,  og  hvad  vi  bør 
gøre.  Vi  danner  vor  personlighed,  som  gør,  at  vi  ved,  at 
Gud  lever,  at  han  er  med  os,  elsker  os,  og  at  han  ac- 
cepterer os. 

Denne  bevidstgørelse  af  selvet,  dette  opdagelsens  øje- 
blik, denne  forståelse  for  Gud  og  hans  interesse  for 
os,  rører  os  nogle  gange  til  tårer,  nogle  gange  får  den 
os  til  at  skrive  ophøjet  prosa  og  poesi,  og  næsten  altid 
får  den  os  til  at  stræbe  efter  at  nå  ønskværdige  mål. 
Når  vi  senere  ser  tilbage  til  den  tid,  hvor  vi  dannede  vor 
egen  personlighed  —  opnåede  et  vidnesbyrd  —  vor  an- 
den dåb  —  så  forstår  vi,  hvor  altafgørende  den  er;  det 
var  denne  oplevelse,  der  fik  os  til  at  være  glade  for  vort 
arbejde  i  kirken,  i  skolen  og  indenfor  det  erhverv,  vi 
har  valgt.  Paulus  havde  en  sådan  oplevelse  på  vej  til 
Damaskus;  Joseph  Smith  oplevede  noget  lignende  i  en 
lund  i  Palmyra;  mange  af  jer  har  haft  en  sådan  oplevelse 
det  sidste  år,  I  gik  i  skolen,  eller  det  første  år,  I  gik  på 
universitetet,  eller  under  de  første  par  måneder  af  jeres 
mission.  Jeg  selv  oplevede  det,  mens  jeg  sad  og  læste 
i  biblioteket  på  North  Carolinas  universitet,  hvor  jeg 
arbejdede  på  en  doktorgrad  i  økonomisk  historie. 
Hvis  det  virkelig  er  et  besøg  af  Ånden,  vil  vor  anden 
dåb,  for  at  sige  det  med  Helamans  ord,  gøre  os:  „lige- 
som opfyldt  med  ild"  (Hel.  5:45).  Vor  sjæls  kildevæld 
springer  frem  med  vældig  kraft,  som  fra  en  hemmelig 
kilde,  der  pludselig  er  blevet  afdækket. 
Tidligere  tiders  kirke-lederes  breve,  dagbøger  og  selv- 
biografier indeholder  mange  beskrivelser  af  denne  ån- 
delige dåb.  En  af  dem  er  skrevet  af  Lorenzo  Snow,  som 
senere  blev  apostel  og  endnu  senere  præsident  for 
kirken.  Ældste  Snow  skrev,  at  han,  ved  sin  dåb  som 
22-årig,  forventede  at  få  den  Helligånd,  lige  så  snart 
han  var  kommet  op  af  vandet,  og  få  det  løfte  opfyldt, 
at  han  ville:  „erfare,  om  læren  er  fra  Gud,"  (Joh.  7:17). 
Men  ældste  Snow  modtog  ikke  denne  sikkerhed  med 
det  samme.  Han  begyndte  at  spekulere  på,  om  han 
havde  gjort  noget  galt  —  om  Gud  var  vred  på  ham. 
Adskillige  uger  senere,  mens  han  sad  og  studerede 
skrifterne,  følte  han  sig  meget  nedtrykt.  Han  gik  ud  i 
den  friske  luft,  dybt  deprimeret  over  sin  usikkerhed. 
Han  plejede  hver  aften  at  gå  ud  til  en  lille  lund  for  at 
bede,  men  han  følte  ingen  lyst  til  at  bede  på  det  tids- 
punkt, for:  „Himmelen  føltes  som  et  uigennemtrænge- 
ligt messinglåg  over  mit  hoved,"  skrev  han.  Alligevel 
tvang  han  sig  til  at  bede,  og  snart  hørte  han  en  lyd, 
„som  af  knitrende  silkeklædninger"  over  sit  hoved: 

øjeblikkelig  følte  jeg  Guds  Ånd  komme  over  mig, 

den  opfyldte  hele  min  person  fra  isse  til  fodsåler,  og 
hvilke  lykke  jeg  følte?  Der  findes  ingen  ord,  der  rigtigt 
kan  udtrykke  den  lynhurtige  forandring,  hvor  jeg  fra  at 

befinde  mig  som  under  en  mørk  sky  ligesom  kom  ud  i 
et  lyst  rum,  fyldt  med  glæde  og  kundskab  . . .  Jeg  fik 
da  fuldstændig  kundskab  om,  at  Gud  lever,  at  Jesus 
Kristus  er  Guds  Søn,  og  at  det  hellige  præstedømme  er 
gengivet  til  jorden  og  om  evangeliets  fylde.  Det  var  en 
fuldstændig  dåb  —  en  virkelig  nedsænkning  i  det  him- 
melske element  eller  princip  ved  den  Helligånd;  og 
den  virkede  endnu  kraftigere  både  åndeligt  og  fysisk 
end  nedsænkningen  i  vand." 

„Gud  havde  bekræftet  ham,"  sluttede  han,  „og  det  har 
langt  større  værdi  end  alle  de  skatte  og  æresbevis- 
ninger, som  verden  kan  give  en."  („Hvordan  bliver  man 
mormon",  fra  Lorenzo  Snows  journal:  Juvenile  Instruc- 
tor,  15  januar,  1887). 

Lorenzos  søster,  Eliza,  som  er  ophavsmand  til  nogle  af 
vore  mest  afholdte  salmer,  og  som  senere  blev  præsi- 
dentinde  for  kirkens  hjælpeforening,  havde  en  lignende 
oplevelse: 

„Jeg  blev  døbt  den  5.  april  1835  af  en  „mormonældste", 
og  samme  dags  aften  oplevede  jeg  den  åndelige  dåb 
lige  så  tydeligt,  som  jeg  havde  mærket  vandet  på  min 
krop.  Jeg  var  gået  i  seng  og  lå  og  tænkte  på  alle  de 
vidunderlige  ting,  der  var  sket,  da  jeg  pludselig  fik  en 
helt  ubeskrivelig  følelse  . . .  den  begyndte  ved  mit  ho- 
ved, omsluttede  mig  helt  og  forsvandt  så  fra  mig  igen, 
idet  den  ligesom  gik  igennem  mine  fødder,  og  den  efter- 
lod en  vidunderlig  følelse  af  lykke."  (Eliza  R.  Snow:  An 
Immortal  side  6). 

Kirkens  arkiver  indeholder  mange  historier  om  denne 
anden  dåb  —  hvor  man  fornemmer  sin  egen  identitet 
og  bliver  sig  bevidst,  at  guddommen  er  nær.  Fra  det 
øjeblik  ved  det  menneske,  som  det  er  overgået,  med 
sikkerhed,  at  Gud  lever,  at  evangeliet  er  sandt,  at  kir- 
ken er  en  guddommelig  organisation,  og  at  ens  per- 
sonlige muligheder  for  udvikling  og  ophøjelse  styrkes 
af  ens  visdom  og  retfærdighed.  Når  man  har  denne  over- 
bevisning, så  har  man  fået  den  Helligånd. 
Leonard  J.  Arrington 
Kirkehistoriker 


„Bør  et  ikke-medlem  deltage  i  nadveren,  når  han  er  in- 
viteret  med  i  kirke?" 


Da  Herren  besøgte  nephitterne,  instruerede  han  dem 
om,  at  nadveren  bør  uddeles  til  „alle  dem,  som  tror  og 
bliver  døbt  i  mit  navn."  (3.  Neph.  18:5),  for  hans  blod 
var  udgydt  for:  „så  mange,  som  vil  tro  på  mit  navn." 
(Matt.  26:29  den  inspirerede  version). 
Nadveren  er  altså  først  og  fremmest  en  fornyelse  af  dis- 
se pagter,  som  vi  gjorde,  da  vi  gik  i  dåbens  vande.  Det 
er  en  fornyelse  for  dem,  der  har  påtaget  sig  Jesu  Kristi 
navn,  såvel  som  hans  sag,  dem  som  prøver  på  at  leve 
deres  liv  i  retfærdighed  og  i  overensstemmelse  med 
ham. 

Skønt  deltagelse  i  nadveren  på  denne  måde  faktisk  er 
forbeholdt  kirkens  medlemmer,  så  er  det  dog  et  spørgs- 
mål om  den  enkeltes  samvittighed,  og  man  bør  være 
meget  varsom  med  at  fornærme  undersøgere  ved  at 
forbyde  dem  at  deltage  i  nadveren.  I  de  fleste  tilfælde 
vil  gæsten  forstå,  at  det  er  et  symbol  på  medlemskab 
af  kirken,  at  deltage  i  nadveren. 


DU  SKAL 

IKKE  GØRE 

ANDET 


Da  Herren  gav  os  den  nye  sabbatslov,  sagde  han  til  os,  at  vi  skulle  mødes  med  hinanden 
på  „denne  Herrens  dag"  og  overholde  den  fordums  lov,  som  han  havde  givet  for  denne 
dag. 

Efter  befalingen  om,  at  vi  skal  gå  til  bedehuset  denne  dag  og  ofre  vore  gaver,  siger  han 
til  os : 

„Og  på  denne  dag  skal  du  ikke  gøre  andet  end  tilberede  din  mad  i  hjertets  oprigtighed, 
så  din  faste  må  være  fuldkommen,  eller  med  andre  ord,  at  din  glæde  må  være  fuldkom- 
(LæreSt  Pagter  59:12) 


men. 


En  grundig  betragtning  af  disse  guddommelige  ord  vil  sikkert  medføre  en  stor  ændring  i 
den  måde  de  fleste  mennesker  efterlever  søndagen  på  —  hvis  de  er  oprigtige. 


159 


& 


** 


6 


*Æ 


<t* 


er 


tø 


$e>2> 


** 


*o 


'ger 


M 


tø 


$s 


Det  er  vand, 

der  får  hjulene  til  at  rulle 


»*OA 


or. 


k 


°rn. 


?ner 


rent 


er?    i 


AF  MARGARET  ELLIS 


Skønt  forurening  af  vandet  og  luf- 
ten ikke  er  et  alvorligt  problem  over- 
alt i  verden,  så  står  den  dog  som  en 
voksende  trusel.  Den  berømte  opda- 
itjsesrejsende,  Thor  Heyerdahl, 
fandf>eodda  forurening  midt  ude  i 
verdenshavfTSv^Se  Stjernen,  septem- 
ber, 1972)  BenzmrTToterener  en  af 
hovedårsagerne  til  luftforurenir 
og  landenes  regeringer  og  uafhængi- 
ge fabrikanter  bruger  millioner  og  at- 
ter millioner  af  kroner  på  at  opfinde 
nye  motorer  og  nye  brændstofarter, 
der  ikke  forurener  så  meget. 


Roger  Billings,  der  har  en  bachelor- 
grad i  kemi  fra  Brigham  Young  uni- 
versitetet, har  gjort  store  fremskridt 
i  sin  forskning  for  at  finde  en  løsning 
på  den  forurening  bilmotorerne  for- 
årsager. Han  mener,  at  have  fundet 
frem  til  en  brintblanding,  der  gi 
ren  udstødning,  JdeJ_^iefrDland 
■det  bæ 


vand. 


Det  mest  utrolige  ved  Rogers  opfin- 
delse er,  at  den  luft,  som  cirkulerer 
gennem  maskinen,  kommer  renere  ud, 
end  den  gik  ind.  Roger  har  i  øjeblik- 
ket to  prøvebiler,  som  kører  på  brint, 
en  Mazda  RX-2  og  en  Folkevogn. 
Dette  er  resultatet  af  mange  års 
forskning  og  en  fast  beslutning,  Ro- 


ger tog,  da  han  var  andetårsstude- 
rende  på  high  school. 
„Jeg  havde  indtil  da  aldng^faet  rig- 
tig undervisning  ijserrfieller  fysik," 
husker  Rogørr^TEfter  at  have  læst  en 
bCigr-fler  forklarede,  hvordan  vand 
kan  nedbrydes  til  ilt  og  brint  ved 
elektrolyse,  lærte  jeg,  at  når  brint 
brændes,  så  bliver  det  igen  til  vand, 
idet  det  forbinder  sig  med  den  ilt, 
der  er  nødvendig  for  forbrændingen. 
Jeg  fortalte  en  biologilærer,  at  jeg 
regnede  med  at  kunne  forbinde  en 
generator  med  en  maskine,  der  frem- 
stiller elektricitet,  og  således  bruge 
elektriciteten  til  at  nedbryde  vand 
med.  Jeg  ville  så  bruge  brinten  fra 

vandet  til  brændstof  i  maskinen.  Der- 
næst ville  jeg  aflede  udstødningen 
og  igen  fortætte  det  til  vand.  Ved 
hjælp  af  denne  cyklus  troede  jeg,  at 
jeg  kunne  lave  en  evighedsmaskine. 
Men  jeg  vidste  nu  heller  ikke  ret  me- 
get om  biler  på  det  tidspunkt,  og  hel- 
ler ikke  om  det  simpleste  indenfor 
fysikken  (og  livet),  der  går  ud  på,  at 
man  ikke  kan  få  noget  for  ingenting, 
sådan  som  jeg  var  ude  på.  Jeg  havde 
glemt,  at  jeg  skulle  bruge  energi, 
som  skulle  komme  et  eller  andet  sted 
fra,  og  at  en  generator  ikke  frem- 
stiller tilnærmelsesvis  tilstrækkelig 
energi  til  disse  processer." 
Roger  begyndte  at  studere  kemi,  og 
alt  imens  verdens  forureningsproble- 
mer voksede,  blev  han  mere  og  mere 
interesseret  i  at  få  en  bil  til  at  køre 
på  brint.  Hans  anstrengelser  i  den- 
ne retning  var  dog   stadig  frugtes- 


Roger  forklarer  sine  medstuderende, 
hvordan  brintkarburatoren  brænder  par- 
tiklerne (eller  røgen)  og  lader  den  pas- 
sere ud  i  udstødningen  (Billedet  er  ud- 
lånt af  Hal  Williams) 


„Da  vi  senere  kom  igen  for  at  besø- 
ge, ham,  havde  han  en  industrimag- 
nat på  besøg,  som  ønskede  at  støtte 
min  kammerat  og  mig  i  vor  brint- 
forskning. Han  havde  to  medlemmer 
af  den  brazilianske  kongres  til  na- 
boer, og  de  havde  allerede  aftalt,  at 
de  ville  præsentere  den  brazilianske 
kongres  for  vort  projekt.  Det  var 
vældigt  spændende,  men  jeg  vidste, 
at  jeg  først  og  fremmest  havde  an- 
svaret for  at  udføre  min  mission,  og 
derfor  koncentrerede  vi  os  om  evan- 
geliet. Skønt  disse  mennesker  ikke 
sluttede  sig  til  kirken,  tror  jeg  alli- 
gevel, at  de  følte  den  Helligånd,  og 
måske  bliver  de  en  dag  medlem- 
mer," siger  Roger. 
„Da  jeg  vendte  tilbage  fra  min  mis- 
sion, begyndte  jeg  at  eksperimen- 
tere i  det  små  igen,  men  jeg  havde 
ikke  ret  megen  tid  til  at  forske,  foj 


løse.  Han  deltog  i  forskellige  viden- 
skabelige udstillinger  med  andre  pro- 
jekter og  høstede  både  erfaringer  og 
æresbevisninger  deraf.  Da  Roger  gik 
i  sidste  klasse  i  high  school,  be- 
gyndte han  at  bruge  mere  og  mere 
tid  til  sin  brintmotor. 
En  skønne  aften,  efter  at  have  arbej- 
det på  ideen  i  månedsvis,  var  han 
ved  at  få  at  i  den  rigtige  ende.  Han 
havde  lavet  en  motor,  der  kunne  køre 
i  tyve  sekunder  ved  hjælp  af  brint. 
Han  gjorde  projektet  færdigt,  og  det 
år  vandt  han  en  præmie  på  en  vi- 
denskabelig udstiling.  I  1966  ind- 
sendte han  en  modelflyvemaskine, 
der  fløj  på  brint,  til  den  internatio- 


nale videnskabelige  udstilling  i  Dal- 
las, Texas,  og  vandt  e"h  fjerdepræ- 
mie. Men  så  nåede  han  heller  ikke 
længere  i  denne  omgang,  for  på  det 
tidspunkt  blev  han  kaldet  til  at  være 
missionær  i  Brazilien,  men  han  skulle 
da  også  få  nytte  af  sin  maskine  der- 
nede. 

„Da  vi  en  dag  gik  fra  dør  til  dør,  var 
der  en  mand,  der  lukkede  op  for  os. 
Vi  spurgte  ham,  om  han  ønskede  at 
vide  mere  om  kirken,  men  han  sag- 
de, at  han  ikke  var  interesseret.  Un- 
der vor  samtale  opdagede  han,  at 
jeg  interesserede  mig  for  fysik  og 
kemi,  og  da  han  hørte  om  mit  pro- 
jekt, inviterede  han  os  indenfor. 


jeg  var  under  uddannelse  og  havde 
samtidig  erhvervsarbejde.  Snart  ef- 
ter blev  forskningsinstituttet  på  Brig- 
ham Young  universitetet  interesse- 
ret i  mit  projekt  og  skitserede  en 
ramme  for,  hvad  det  var,  jeg  søgte 
at  finde  frem  til.  De  sendte  denne  til 
Ford  Motor  Company,  og  Ford-fol- 
kene bestemte  sig  til  at  støtte  pro- 
jektet, idet  de  udtalte,  at  de,  såfremt 
resultaterne  blev  gunstige,  ville  over- 
veje at  sætte  nogle  penge  i  projek- 
tet. 

„Vi  ved  alle,  at  Herren  er  os  meget 
nær,  og  at  vi  mange  gange  kan 
modtage  inspiration.  Jeg  vil  gerne 
fortælle  om  en  oplevelse,  som  jeg 

husker  fremfor  mange  andre.  Jeg 
talte  engang  med  en  videnskabs- 
mand, som  var  mekanisk  ingeniør, 
og  han  sagde,  at  man  umuligt  kunne 
få  en  motor  til  at  køre  på  brint,  og 
han  opregnede  en  lang  række  grun- 
de til,  at  det  ikke  kunne  lade  sig 
gøre.  Jeg  mistede  modet,  for  han 
var  trods  alt  en  særdeles  veluddan- 
net mand,  men  jeg  gik  hjem  og  bad 
om  vejledning.  Og  da  jeg  havde 
bedt,  så  vidste  jeg,  at  han  tog  fejL 
Jeg  vidste,  at  projektet  havde  J*fu- 
ligheder  for  at  blive  til  nogej/og  at 
det  kunne  lade  sig  gøre. 
„Jeg  var  kommet  ud  farmange  skuf- 
felser under  mine  eksperimenter,  og 
jeg  har  ofte  fojj/mig  fristet  til  at  op- 
give det  hele/fnen  netop  som  det  så 
mest  habt6st  ud,  var  der  altid  et  el- 
ler ^wrdet,  der  fik  mig  til  at  fortsæt- 
er som  om,  jeg  er  blevet  kal- 
det til  at  udfore  dette  arbejde.  Jeg 
er  sikker  på,  at  uden  Herrens  hjælp 
og  indflydelse  ville  det  aldrig  have 
lykkedes  for  mig. 

,.Jeg  vil  gerne  fortælle  om  en  anden 
oplevelse,  som  jeg  havde  i  forbindel- 
se med  en  af  mine  første  karburatorer. 
Jeg  plejede  selv  at  blæse  det  glas, 
som  jeg  skulle  bruge,  og  jeg  havde 
denne  gang  lavet  en  beholder,  der 
var  ca.  28  x  30  cm.  og  ca.  en  kvart 
cm.  i  tykkelsen.  Denne  beholder  ud- 
gjorde en  del  af  min  karburator.  Da 
jeg  mente,  at  brinten  ikke  blandede 
sig  med  luften  i  det  rigtige  forhold, 
havde  jeg  lavet  denne  beholder,  så 
brinten  fik  god  tid  til  at  blande  sig, 
inden  luftblandingen  gik  ind  i  maski- 
jn.  Forbundet  med  beholderen, 
sacl~aveii---el_Jjlle  kontrolinstrument, 
hvormed  man  kiIn7re~Te§4U£teJ  at  luf- 
ten blandede  sig  rigtigt  i  beholde- 
ren. Denne  var  sat  i  forbindelse  med 
en  motoriseret  græsslåmaskine;  jeg 
skulle  køre  maskinen,  medens  en 
anden  holdt  øje  med  blandingen  i 
beholderen. 

„Jeg  fik  min  ti-årige  bror  til  at  tage 
sig  af  det  job.  Vi  var  parate  til  at  gå 
i  gang,  da  vi  pludselig  syntes,  vi 
burde  begynde  med  en  bøn.  Jeg  bad 
næsten  altid,  før  jeg  påbegyndte  et 
af  mine   eksperimenter,   fordi   jeg   i 


virkeligheden  ikke  vidste  ret  meget 
om  tingene  og  derfor  bad  om  vis- 
dom til  at  vide,  hvad  jeg  skulle  gøre, 
og  hvad  jeg  ikke  skulle  gøre.  Om- 
gående fik  jeg  en  følelse  a£r-aT~7élT 
skulle  tildække  behojjd^ren,  så  der- 
for tog  jeg  iriip^fårs  tykke  lærreds- 
regnfrakke^lukkede  lynlåsen  og 
knappede  knapperne  og  lagde  den 
sa  øver  beholderen.  Da  jeg  startede 
fotoren,  satte  den  ud.  Ilden  fulgte 
blandingen  af  luft  og  brint  og  bredte 
sig  til  blandingen  i  beholderen.  Så 
skete  der  en  enorm  eksplosion,  og 
frakken  blev  revet  i  stumper  og  styk- 
ker, men  hverken  jeg  eller  min  lille- 
bror, som  havde  ligget  på  knæ  lige 
ved  siden  af  beholderen,  var  kom- 
met til  skade.  Og  det  er  ikke  det 
eneste  tilfælde,  hvor  Gud  har  hjul- 
pet mig. 

„Jeg  tror,  at  en  sidste  dages  hellig 
videnskabsmand  har  mange  fordele 
fremfor  andre  videnskabsmand,  ik- 
ke alene  fordi  vi  har  rette  ydmyge 
indstilling  til  forskning,  men  også 
fordi  vi  har  noglen  til  inspiration. 
Det  er  min  overbevisning,  at  når 
en  videnskabsmand  finder  frem  til 
noget  nyt,  så  er  det  med  Herrens 
hjælp,  fordi  denne  har  onsket,  at  et 
nyt  princip  eller  en  ny  ting  skulle 
komme  til  menneskenes  kundskab, 
og  fordi  han  har  fundet,  at  viden- 
skabsmanden var  værdig  nok,  eller 
havde  arbejdet  hårdt  nok,  eller  der 
har  måske  været  en  anden  tilstræk- 
kelig god  grund  til,  at  det  skulle 
være  netop  ham,  der  fandt  frem  til 
den.  Hvis  vi  holder  os  nær  til  Herren 
og  efterlever  evangeliet,  så  egner  vi 
os  så  meget  bedre  til  at  være  profet 
eller  åbenbarer  indenfor  den  fysiske 

ib. 
Hoger  afslutuBe""slrruddanncloo  vod 
Brigham  Young  universitetet  i  maj 
1972  og  har  siden  brugt  sin  Mazda 
og  sin  Folkevogn  til  at  demonstrere 
sin  opfindelse  med.  Næsten  enhver 
bil,  der  i  dag  kører  på  vejene,  kunne 
omstilles  så  den  i  stedet  brændte 
brint,  idet  benzinbeholderen,  brænd- 
systemet  og  karburatoren  sagtens 
kunne  bruges  til  at  formidle  vand  i 
motoren.    Blandingen    af    vand    og 


luft  blandes  så  senere  med  ilten,  når 
den  passerer  ind  i  cylinderen.  Roger 
regner  ikke  med,  at  der  vil  opstå 
rustproblemer  hverken  i  motoren 
eller  i  karbTjr^torefw--JDer  cirkulerer 
trods  alt  vand  gennem  enbTrrrreioM 
dag  simpelthen  for  at  afkole  den," 
siger  han.  „Og  trykket  tvinger  van- 
det ud  igen.  Karburatoren  vil  ikke 
blive  ætset.  Det  er  muligt,  at  vi  kom- 
mer til  at  beklæde  benzinbeholderen 
og  brændstofsystemet  med  noget 
indvendigt,  men  det  er  næsten  en 
normal  foreteelse  nu  om  dage." 
Sådan  virker  en  brintmotor  altså  i 
folge  Roger.  Det  eneste  affalds-pro- 
dukt forbrændingen  vil  udskille,  er 
rene  vanddampe  og  nogle  nitro- 
genilteforbindelser.  Gennem  langva- 
rig forskning  og  utallige  forsog  er 
det  lykkedes  Roger  at  gore  nitro- 
genoxid-niveauet så  lavt,  at  det  kun 
drejer  sig  om  1:1.000.000,  hvilket  er 
40  gange  så  lidt  som  i  de  bedste 
benzinmotorer.  Og  den  sidste  smule 
nitrogenoxid  i  Rogers  motor  fjernes 
af  en  katalysator. 

„Når  kulilten  i  luften  (udstodningen 
fra  andre  biler)  kommer  ind  i  moto- 
rene, bliver  den  oxyderet  til  vand  og 
kuldioxid,  sådan  at  luftens  indhold 
af  forurenede  stoffer  faktisk  for- 
mindskes," forklarer  han. 
„Brinten  kan  fremstilles  til  en  pris, 
der  nogenlunde  svarer  til  prisen  på 
benzin,"  fastlår  Roger.  Brinten  kan 
produceres  af  en  atomreaktor,  når 
den  ikke  er  på  hojdepunktet  af  sin 
ydekraft,  for  ca.  70  ore  pr.  1  000  ku- 
bikfod. Men  der  er  ikke  tilstrække- 
lig atomkraft  til  rådighed  til  at  pro- 
ducere den  nodvendige  brint;  andre 
brintfremstillingsmetoder  er 
men  ikke  uforholdsr 
-liidveTTamgen  mod  at  bruge  brint 
som  brændstof  er,  at  det  måske  kan 
være  farligt  at  have  i  en  bil,  hvis 
denne  kommer  ud  for  et  sammen- 
stød, men  Roger  siger,  at  det  ikke 
er  nødvendigt  at  have  den  nedkøle- 
de brint  under  tryk.  Bookhaven  Na- 
tional Laboratories  i  New  York  har 
demonstreret  en  tank,  der  opbeva- 
rer brinten   som    metalhydrider,   så- 

(Forts.  på  side  172) 

Det  er  muligt,  min  bedstemor  senere 
i  livet  blev  kaldet  til  at  undervise, 
men  på  det  tidspunkt,  da  hun  førte 
sin  dagbog,  var  hun  ikke  lærerinde 
—  ikke  officielt  i  hvert  fald.  Og  alli- 
gevel er  det  hende  jeg  tænker  på  — 
denne  bedstemor,  som  jeg  aldrig 
har  set  —  når  jeg  mediterer  over 
denne  sætning,  der  danner  grund- 
laget for  denne  tale:  „Du  underviser 
andre  ved  dit  eksempel." 
Hun  ser  glad,  ja  næsten  skælmsk  ud 
på  billedet,  som  en  af  familiens  ven- 
ner for  nylig  sendte  os.  Billedet  er 
taget  i  1904,  fem  år  efter,  at  hun 
skrev  sin  dagbog,  og  det  viser  hen- 
de, som  hun  så  ud  en  dag,  hun  drog 
på  udflugt  med  sin  familie.  Hun  er 
stilfuldt  påklædt  med  en  hat,  der  er 
typisk  for  Amerika  i  halvfemserne, 
store  skinkeærmer  og  en  vid  ne- 
derdel. Min  far  ses  også  på  billedet, 
han  er  på  det  tidspunkt  seks  år  og 
glæder  sig  tilsyneladende  til  udflug- 
ten. 

Når  jeg  tænker  på  hende,  ser  jeg 
også  andre  helt  anderledes  billeder 
for  mig.  Jeg  ser  hende  som  en  bleg, 
modig  pige  bøjet  over  sit  sytøj.  Jeg 
ser  hende  også  som  en  ung  kvinde, 
der  sidder  ved  et  bord  og  skriver, 
medens  olielampen  kaster  forvirrede 
skygger  på  væggen  bag  hende. 
Amelia  Chandler  døde,  før  jeg  blev 
født,  derfor  værdsætter  jeg  de  bille- 
der, vi  har  af  hende,  så  meget  mere. 
Men  jeg  sætter  endnu  mere  pris  på 
kilden  til  de  billeder,  jeg  danner  mig 
af  hende  i  mine  tanker,  og  på  de 
lektier,  som  hun  stadig  lærer  sin  fa- 
milie —  nemlig  den  dagbog,  som 
hun  førte  gennem  to  vigtige  år  af  sit 
liv. 

Årstallet  er  1897.  Alice  har  kun 
været  gift  nogle  få  måneder  og  ven- 
ter et  barn  —  min  far.  Hendes  mand, 
Georges  Anderson  Chandler  er  ble- 
vet kaldet  på  mission  til  Californien. 
På  første  side  beskriver  hun  hans 
afrejse  til  Ogden,  Utah  og  tilføjer,  at 
hendes  familie  opmuntrede  hende. 
Hun  skriver:  „Jeg  havde  det  så  godt, 
som  det  var  muligt  efter  omstændig- 
hederne. Jeg  gik  i  seng  klokken  ni 
og  var  taknemmelig  ved  tanken  om, 


at  jeg  havde  en  mand,  der  var  blevet 
regnet  værdig  til  at  tage  ud  for  at 
prædike  evangeliet." 
Hun  holdt  modet  oppe,  beskæftige- 
de sig  med  sine  pligter  i  hjemmet 
og  med  sin  familie.  Men  en  aften 
kom  hun  hjem  efter  at  have  solgt 
billetter  til  et  selskab,  der  skulle  hol- 
des til  fordel  for  en  anden  mis- 
sionær, slog  et  brød  op  og  gik  så  i 
seng  uden  at  kunne  sove:  „Tænkte 
på  George,  spekulerede  på,  hvor 
han  var,  hvordan  han  havde  det  og 
længtes  efter  at  se  ham,  for  jeg  følte 
mig  så  ensom." 

Men  der  var  andre  problemer  at  ta- 
ge stilling  til  end  ensomhed.  Hvor 
skulle  pengene  komme  fra  til  at  sør- 
ge for  missionæren?:  „Der  er  blevet 
åbnet  en  mulighed  for  mig,  så  jeg 
kan  tjene  lidt  penge.  Det  er  ikke 
længere  siden  end  i  går  aftes,  at  jeg 
bad  Gud,  om  jeg  kunne  få  noget  at 
bestille.  I  dag  fik  jeg  til  opgave  at 
sy  to  forskellige  kjoler.  Hvor  bør  vi 
dog  alle  være  taknemmelige.  Jeg  er 
det  i  hvert  fald." 

Arbejdet  og  kirken  optager  det  mes- 
te af  tiden,  men:  „jeg  prøver  at  få 
læst  lidt  hver  aften.  Jeg  læser  i 
øjeblikket  en  beskrivelse  af  Mary  A. 
Livermores  liv  . . ." 

Der  var  øjeblikke,  hvor  hun  var  langt 
nede:  „Jeg  blev  skuffet,  da  jeg  kom 
hjem  og  så,  at  der  ikke  var  noget 
brev  til  mig  . . ."  og  der  indtraf  også 
forandringer:  „21.  oktober  (1897) 
blev  en  vigtig  dag  for  mig.  Unge 
Kvinders  G.  U.  F.  i  tredje  ward 
(Ogden)  blev  reorganiseret  med  Ali- 
ce Chandler  som  rådgiver." 
Af  og  til  spekulerede  hun  på,  om 
hendes  mand:  „har  en  seng  at  sove 
i,  om  han  har  noget  at  spise,  hvor 
han  er,  og  hvordan  han  har  det.  Jeg 
beder  for  ham  gennem  hele  dagen 
og  drømmer  om  ham  om  natten." 
Hun  sad  ikke  ret  godt  i  det,  men  der 
var  andre,  der  trængte  til  hjælp: 
„Om  eftermiddagen  tog  jeg  ud  og 
besøgte  de  syge  og  trængende." 
Mange  dage  skriver  hun  blot  disse 
tre  ord:  „Syede  hele  dagen." 
Til  trods  for  alle  hendes  andre  for- 
pligtelser, er  hun  aktiv  indenfor  det 

republikanske  parti  og  er  interesse- 
ret i  byens  affærer:  „Tog  hen  til 
operabygningen  for  at  deltage  i  en 
drøftelse  om  etableringen  af  en  suk- 
kerfabrik. Der  blev  rejst  titusind  dol- 
lars bare  ved  det  møde." 
Hun  modtager  breve  fra  sin  mand, 
og  den  første  jul,  de  ikke  tilbragte 
sammen:  „Sendte  han  mig  muslin- 
geskaller, to  store  og  en  hel  del 
små,  tre  lommetørklæder  og  et  par 
handsker  og  bedst  af  alt,  fem  smuk- 
ke rosenknopper." 

Alice  var  i  stand  til  at  sende  ham: 
„en  lille  æske  med  brevpapier  og 
nogle  lommetørklæder." 
Hun  skriver  ganske  nøgternt  om  en 
stor  begivenhed,  der  fandt  sted  den 
4.  marts  1898:  „Fødte  en  sund  dreng 
klokken  ti  minutter  i  to  om  eftermid- 
dagen. Han  vejede  otte  et  halvt 
pund." 

Regelmæssigt  arbejde  er  det  tema, 
der  stadig  dukker  op  i  hendes  dag- 
bog: arbejde,  der  kun  afbrydes  af 
kirkemøder  og  familieudflugter.  Hun 
holdes  oppe  af  en  stærk  tro,  der  får 
hende  til  at  overvinde  ensomheden 
og  ensformigheden  i  hendes  liv.  Hun 
inspireres  af  det  nye  års  (1898)  kom- 
me og  skriver:  „Jeg  sidder  her  og 
skriver,  klokken  er  nu  et  om  natten 
på  den  første  dag  i  1898.  Langt 
borte  kan  jeg  høre  klokkerne  ringe 
det  gamle  år  ud  og  det  nye  ind. 
Måtte  dette  år  dog  bare  blive  som 
det  forrige,  og  måtte  mit  liv  være 
så  rent,  som  den  side  jeg  skriver 
på.  Måtte  jeg  leve  ydmygt  og  bede 
ofte,  så  Guds  Ånd  kan  bo  i  mig  og 
give  mig  styrke  til  hver  dag  at  over- 
vinde mine  fejl,  så  mit  lys  kan  skin- 
ne, og  jeg  må  være  værdig  til  at  få 
mit  navn  skrevet  i  Livets  bog  . . ." 
Blækket  på  den  gamle  dagbogs  si- 
der er  ved  at  blegne.  Bogens  sorte 
indbinding  er  ved  at  gå  fra  hinan- 
den. Jeg  sammenligner  denne  skat 
med  en  anden,  som  er  efterladt  os 
af  en  anden  slægtning:  nogle  dele  af 
et  meget  gammelt,  fint,  porcelæns- 
spisestel.  Jeg  er  taknemmelig  for 
disse  gamle,  smukke  fade  og  undrer 
mig  over,  at  årene  ikke  har  fået 
dem  til  at  blegne.   Fadenes  blanke 


overflade  røber  ikke  spor  om  deres 
giver. 

Jeg  er  dog  allermest  taknemmelig 
for  den  levende  gave,  som  min  yd- 
myge bedstemor,  Alice,  har  efterladt 
sig,  hun,  som  ikke  var  noget  litterært 
talent  eller  kendt  af  verden,  men 
som  til  trods  for  årene,  der  er  gået, 
giver  os  lektier  om  de  karakteregen- 
skaber, som  hun  selv  besad:  snar- 
rådighed, udholdenhed,  mod  og  tro. 


Søster  Paulin,  som  er  husmor  og  mor  til  fire 
børn,  bor  i  Palos  Verdes  wardet,  Torrance  (Cali- 
fornien) Staven,  hvor  hun  arbejder  som  G.U.F. 
leder. 

Dcrøid  0.  IRcKciy 

Hver  sjal  er  værdifuld 


VED  LEON  R.  HARTSHORN 


Som  yngre  mand 


Folk  i  vore  dage  er  meget  optaget  af 
deres  forpligtelser  —  forpligtelser  til 
at  udmærke  sig,  til  at  være  oprigti- 
ge, og  forpligtelser  overfor  hver 
eneste  levende  sjæl,  fordi  enhver 
sjæl  er  noget  uendelig  værdifuldt. 
David  O.  McKay  følte  sig  i  høj  grad 
forpligtet  overfor  disse  ting,  men 
samtidig  elskede  han  evangeliet  på 
en  sådan  måde,  at  det  gav  hans  æd- 
le instinkter  indhold  og  retning. 
David  O.  McKay  voksede  op  på  sin 
fars  gård  i  Huntsville,  Utah.  Som 
barn  lærte  han  gennem  sine  foræl- 
dres eksenpel,  at  Herren  og  hans 
værk  kommer  først  i  ens  liv.  Da  han 
var  otte  år  gammel,  døde  hans  to 
ældre  søstre,  og  kort  efter  blev  hans 
far  kaldet  til  at  tage  på  mission  i  to 
år  til  Skotland.  Søster  McKay  fødte 
en  lille  pige,  ti  dage  efter,  hendes 
mand  var  rejst,  gården  skulle  pas- 
ses, og  de  andre  børn  skulle  brød- 
fødes. Men  kirken  kom  først.  Det  var 


en  prøve  på,  hvor  stor  troen  var  til 
forpligtelserne  overfor  Herren.  Da 
McKay  senior  steg  op  på  hesten  for 
at  tage  afsted,  tog  han  sin  lille  søn 
op  i  sine  arme,  kyssede  ham  farvel 
og  sagde:  „Lov  mig  at  passe  godt 
på  mor  og  resten  af  familien,  ikke 
David?"  Fra  det  øjeblik  syntes  den 
unge  David  at  være  opfyldt  af  stor 
ansvarsfølelse. 

Præsident  McKay  husker  tydeligt  en 
anden  lektie,  fra  han  var  helt  ung: 
„Jeg  er  min  jordiske  far  taknem- 
melig for  den  lektie,  han  gav  os  to 
drenge  ude  i  hømarken.  På  den  tid 
betalte  man  endnu  sin  tiende  i  natu- 
ralier. Vi  var  kørt  ud  i  marken  for  at 
hente  dagens  tiende  læs.  Vi  gik  over 
til  den  del  af  marken,  hvorfra  vi  hav- 
de taget  det  niende,  og  hvor  græs- 
set var  blandet  med  fladstrået  rap- 
græs. Idet  vi  begyndte  at  læsse  høet 
på  vognen,  råbte  far:  „Nej,  kør  over, 
hvor  græsset  er  bedre.  Han  pegede 

Hele  livet  igennem  var 
David  O.  McKay  en  smuk 
mand 


Stenen  med  inskriptionen: 
Hvad  end  du  gør,  så  gør 
det  godt 


HAT-E'ERTHOUART- 
CT-WELLTHYPÅRT 


Mens  han  gik  i  college, 
spillede  han  fodbold, 
spillede  klaver  i  et  danse- 
orkester, og  blev  valgt  til 
præsident  for  afgangs- 
klassen 


Her  ses  han  under  sin 
første  mission  til  Skotland 

over  mod  et  hjørne  af  marken,  hvor 
der  voksede  engrottehale  og  kryb- 
hvene.  Men  en  af  drengene  (og  jeg 
er  bange  for,  at  det  var  mig)  råbte 
tilbage:  „Nej,  lad  os  bare  tage  det, 
som  det  er!" 

„Nej,  David,  det  er  jo  det  tiende  læs, 
og  det  bedste  er  ikke  for  godt  til 
Gud." 

Davids  forældre  oplærte  ham'  godt. 
Men  da  han  var  blevet  teenager,  øn- 
skede han  at  få  sit  eget  personlige 
vidnesbyrd,  om  Guds  eksistens  og 
om  hans  værk. 

„En  dag,  jeg  som  ung  var  ude  at 
lede  efter  kreaturerne,  og  havde  re- 
det op  ad  en  stejl  bakke,  standsede 
jeg  lidt,  for  at  lade  min  hest  hvile, 
og  medens  jeg  sad  der,  kom  der 
igen  et  inderligt  ønske  op  i  mig  om 
at  modtage  en  tilkendegivelse  om 
sandheden  af  det  gengivne  evange- 
lium. Jeg  steg  ned  fra  hesten  og 
smed  tøjlerne  hen  over  hovedet  på 
den.  Så  knælede  jeg  under  et  rønne- 
bærtræ og  bad  til  Gud,  om  han  ville 
lade  mig  kende  sandheden  om  sin 
åbenbaring  til  Joseph  Smith.  Jeg  er 
sikker  på,  at  jeg  bad  med  brænden- 
de iver  og  i  fuld  oprigtighed  med  så 
megen  tro,  som  en  helt  ung  mand 
nu  er  i  besiddelse  af. 
„Da  jeg  havde  afsluttet  min  bøn, 
rejste  jeg  mig  op  igen,  tog  fat  i  tøj- 
lerne på  hesten  og  satte  mig  op  i 
sadlen.  Da  jeg  igen  red  afsted,  kan 
jeg  huske,  at  jeg  tænkte  ved  mig 
selv:  ,Ånden  åbenbarede  jo  ikke  no- 
get for  mig,  hvis  jeg  skal  være  ærlig 
overfor  mig  selv,  så  må  jeg  indrøm- 
me, at  jeg  er  fuldstændig  den  sam- 
me som  før.'" 

David  havde  lært  noget.  En  ung  sid- 
ste dages  hellig  bliver  ikke  overbe- 
vist bare  ved  at  bede  Herren  derom, 
men  ved  at  kombinere  bønnen  med 
arbejde,  tjeneste,  offervilje  og  med 
lydighed  overfor  Herrens  bud. 
David  O.  McKay  fortsatte  med  at 
arbejde  på  gården,  og  senere  gik 
han  på  Utah-universitetet.  Mens  han 
gik  der,  spillede  han  fodbold,  spil- 
lede klaver  i  et  danseorkester  og 
blev  valgt  til  præsident  for  afgangs- 
klassen. Han  havde  allerede  lagt  pla- 


ner for,  hvad  han  ville  gøre,  når 
han  forlod  universitetet,  men  kort  før 
han  modtog  sit  afgangsbevis,  fik  han 
et  brev  fra  præsident  Wilford  Wood- 
ruff,  hvori  han  blev  kaldet  til  at  tage 
på  mission  til  Storbritannien.  Det  var 
en  stor  afgørelse  at  skulle  træffe,  og 
han  vejede  for  og  imod,  som  mange 
unge  mænd  også  i  dag  må  gøre  det, 
men  til  sidst  bestemte  han  sig  til  at 
udsætte  sine  planer  og  modtage 
kaldelsen. 

Davids  første  måneder  i  Skotland, 
hvor  han  blev  sendt  hen,  var  ikke 
nemme  for  ham,  hvilket  jo  er  det 
samme  for  mange  missionærer,  når 
de  lige  er  kommet  ud.  Han  beskri- 
ver, hvor  håbløst  alting  så  ud,  og 
den  efterfølgende  fornyelse  af  hans 
løfte  til  Herren  med  disse  ord: 
„Jeg  led  af  hjemve  og  var  denne 
dag  temmelig  modløs.  Da  jeg  var 
kommet  til  en  bestemt  skotsk  kvin- 
des dør  for  at  give  hende  en  brochu- 
re, sagde  hun  på  sin  syngende  dia- 
lekt: ,1  må  hellere  ta'  hjem  igen,  I  får 
alligevel  ikke  nogen  af  vore  piger!' 
„Jeg  var  virkelig  ikke  interesseret  i 
at  få  fat  i  nogen  af  deres  piger.  Jeg 
havde  efterladt  en  vældig  sød  en 
derhjemme.  Men  det,  der  tog  modet 
fra  mig,  var  den  modvilje,  man  der 
på  egnen  følte  for  mormonerne. 
Hvor  tog  de  dog  fejl  med  hensyn  til, 
hvad  det  var,  vi  ville! 
„Jeg  havde  lige  afsluttet  min  uddan- 
nelse. Jeg  elskede  undervisningen, 
og  jeg  elskede  unge  mennesker.  Og 
så  komme  herover  og  føle  al  den 
uvilje  og  fordom  imod  sig,  det  gjor- 
de mig  rigtig  godt  ked  af  det. 
„Jeg  var  sammen  med  Peter  G. 
Johnston,  som  var  en  af  de  mest 
trofaste  venner,  man  kunne  ønske 
sig.  Han  var  fra  Idaho,  en  moden 
velhavende  mand,  der  elskede  alt, 
hvad  der  var  smukt.  Jeg  var  meget 
heldig  at  have  ham  som  kamme- 
rat... 

„Da  vi  igen  var  på  vej  ind  til  byen, 
så  jeg  på  min  højre  side  et  endnu 
ufærdigt  hus,  hvor  der  over  indgan- 
gen var  opsat  en  stentavle  med  en 
inskription.  Dette  var  i  sig  selv  så 
usædvanligt,  at  jeg  til  ældste  John- 


David  O.  McKay  og  hans 
hustru  Emma 


ston  sagde,  at  jeg  ville  gå  over  og 
se,  hvad  der  stod.  Jeg  var  kommet 
halvt  op  ad  havegangen,  da  jeg 
pludselig  kunne  se,  hvad  der  stod: 
,Hvad  end  du  gør,  så  gør  det  godt.' 
„Jeg  gentog  ordene  for  ældste 
Johnston  på  vej  mod  byen,  hvor  vi 
ville  søge  at  finde  et  sted  at  bo,  før 
vi  begyndte  på  vort  arbejde.  Vi  gik 
ganske  stille  og  roligt,  men  inden  i 
mig  var  der  noget,  der  sagde:  ,Du 
er  medlem  af  Jesu  Kristi  Kirke  af 
Sidste  Dages  Hellige.  Og  hvad  mere 
er,  du  er  repræsentant  for  den  Her- 
re, Jesus  Kristus.  Du  har  sagt  ja  til 
det  ansvar,  det  er  at  repræsentere 
kirken.' 

„Så  tænkte  jeg  på,  hvad  vi  havde 
foretaget  os  den  formiddag.  Vi  hav- 
de været  på  sightseeing;  vi  havde 
ganske  vist  lært  noget  om  stedets 
historie,  og  det  interesserede  mig 
meget,  for  vi  var  netop  blevet  fær- 

Det  var  ikke  småting, 
den  unge  David  nåede  at 
få  trukket  i  denne  vogn, 
der  tilhørte  hans  fars  gård  I 

lIÉlifl 


Her  ses  David  sammen 
med  venner  omkring  år 
1900.  Han  sidder  bagest 
i  den  mørke  frakke 


«*%     s*¥jn.     it 


dige  med  at  studere:  ,Lady  of  the 
Lake'  (som  foregår  der  omkring)  på 
universitetet.  Men  det  kunne  jo  ikke 
kaldes  missionærarbejde. 
„Da  vi  havde  fundet  et  sted  at  bo 
den  eftermiddag,  havde  jeg  også 
accepteret  det  budskab,  der  stod  på 
stenen,  og  fra  det  øjeblik  prøvede  vi 
efter  bedste  evne,  at  udføre  vort 
missionærarbejde  i  Skotland  godt." 
Da  David  vendte  tilbage  fra  sin  mis- 
sion i  Skotland,  giftede  han  sig  med 
sin  „skolekæreste".  En  kold  januar- 
morgen i  1901  ankom  han  og  Emma 
Ray  Riggs  i  en  hestetrukken  vogn  til 
Salt  Lake  Templet,  for  at  indgå 
ægteskabets  pagt  for  Herren.  De 
holdt  deres  løfter  om  at  elske  og 
ære  hinanden  så  meget,  at  de  værel- 
ser, som  de  tres  år  senere  boede 
i  på  Hotel  Utah  blev  kaldt:  „brude- 
suiten". „Niogtres  år  er  ikke  for  me- 
get til  en  bryllupsrejse,"  indrømme- 
de de,  „især  ikke,  hvis  man  gerne 
vil  være  gift  for  tid  og  al  evighed." 
Senere  blev  David  O.  McKay  lærer 


Hjemmet  i  Huntsville, 
hvor  den  unge  David 
voksede  op 


David  elskede  heste. 
Billedet  er  taget  i  1944 

Som  ung  pløjede  David 
mange  hektarer  med 
denne  plov 

ved  kirkens  Weber  Akademi  i  Og- 
den,  Utah,  så  blev  han  rektor  for 
akademiet,  derefter  forstander  for 
stavs-  søndagsskolen,  og  så  i  1916  i 
en  alder  af  kun  31  år,  medlem  af  De 
Tolvs  Råd.  Han  arbejdede  energisk 
i  en  mængde  forskellige  stillinger, 
præsident  for  Søndagsskolens  Ho- 
vedbestyrelse, kirkens  uddannelses- 
leder, præsident  for  Den  europæiske 
Mission.  61  år  gammel  blev  han 
valgt  til  rådgiver  for  præsident  He- 
ber  J.  Grant  og  beholdt  stillingen 
under  præsident  George  Albert 
Smith. 

Ved  april-konferencen  i  1951,  stod 
David  O.  McKay  som  78-årig  i  taber- 
naklet på  tempelpladsen  og  talte  til 
menigheden.  Han  var  lige  enstem- 
migt blevet  opretholdt  som  profet, 
seer  og  åbenbarer  af  de  hellige. 
„Brødre  og  søstre  og  I  mine  brødre, 
som  udgør  generalautoriteterne. 
Måtte  Gud  knytte  os  tæt  sammen, 
så  vi  kan  bære  over  med  hinandens 
svagheder   og    ikke   se    andet    end 


Søster  McKay  tog  ofte 
med  på  præsidentens 
rejser,  her  ses  de  i  New 
York  City 


Guds  storhed  og  arbejdet  for  hans 
værk. 

„Og  nu  vil  jeg  sige  til  alle  kirkens 
medlemmer,  at  vi  behøver  jeres 
hjælp,  jeres  tro  og  bønner,  ikke  je- 
res strenge  kritik,  men  jeres  hjælp. 
I  kan  hjælpe  os  ved  jeres  bønner, 
hvis  I  ikke  kan  komme  i  personlig 
kontakt  med  os.  Disse  bønners  for- 
måen gik  op  for  mig  i  går,  da  jeg 
modtog  et  brev  fra  en  tidligere  nabo 
i  min  hjemby.  Han  var  i  gang  med 
at  malke  sine  køer,  da  han  via  en 
radio,  som  han  havde  i  stalden,  hør- 
te at  præsident  Smith  var  afgået  ved 
døden.  Han  spekulerede  på,  hvad 
dette  ville  komme  til  at  betyde  for 
hans  tidligere  nabo,  så  han  forlod 
stalden  og  gik  ind  i  huset,  hvor  han 
fortalte  sin  hustru  det.  De  kaldte 
øjeblikkeligt  deres  børn  sammen,  og 
alle  knælede  de  ned  der  i  deres  lille 
hjem  og  bad,  medens  deres  daglige 
pligter  måtte  vente.  Jeg  overlader  til 
jer  at  forstå,  hvad  denne  bøn  betød. 
Tænk  så,  at  sådanne  bønner  bedes  i 


hundrede  tusind  hjem,  i  to  hundre- 
de tusind,  ja,  en  halv  million  hjem, 
og  tænk  på  hvordan  disse  bønner 
forener  os  og  virker  opretholdende 
på  kirken  ..." 

Præsident  McKays  ledelse  af  kirken 
var  ligesom  hans  liv  fuldt  af  bemær- 
kelsesværdige resultater.  Han  og 
søster  McKay  besøgte  nation  efter 
nation  til  velsignelse  for  både  med- 
lemmer og  ikke-medlemmer.  Der  på- 
begyndtes templer  i  mange  lande, 
missionsarbejdet  udvidedes,  kirken 
fik  flere  og  flere  medlemmer.  En 
fremskridtets  ånd  .syntes  at  være 
overalt,  og  mormonerne  begyndte  at 
blive  velsete. 

Men  det  var  den  forpligtelse,  han 
følte,  til  at  elske  hvert  eneste  men- 
neske, der  først  og  fremmest  gjorde 


Dette  billede  er  taget  om- 
kring 1923,  da  ældste 
McKay  var  præsident  for 
Den  europæiske  Mission. 
Drengen  er  en  af  søn- 
nerne 

indtryk  på  kirkens  medlemmer.  En 
dag  var  der  en  søndagsskoleklasse, 
bestående  af  ganske  unge  menne- 
sker, der  havde  rejst  adskillige  kilo- 
meter for  at  hilse  på  ham  som  aftalt, 
men  da  de  ankom  var  han  netop 
blevet  kaldt  til  det  hospital,  hvor 
hans  bror  Thomas  McKay  lå  for  dø- 
den. Den  følgende  søndag  bankede 
præsident  McKay  på  døren  til  klas- 
seværelset, hvor  denne  søndags- 
skole-klasse opholdt  sig,  skønt  han 
ellers  intet  ærinde  havde  der  på  eg- 
nen. Læreren  åbnede  døren  og  blev 
noget  forbløffet  over  at  se  kirkens 
præsident  stå  der.  Han  var  kommet 
for  at  besøge  klassen  og  undskyl- 
de, at  han  ikke  havde  været  der, 
den  dag,  da  de  var  kommet  for  at 
hilse  på  ham. 


$:éfc  M>*i*: 


Da  præsidenten  havde  forklaret, 
hvorfor  han  ikke  havde  været  på  sit 
kontor  den  dag,  gav  han  læreren  og 
hver  enkelt  af  eleverne  hånden. 
„Jeg  vil  have,  at  I  skal  vide,"  sagde 
han,  „at  kirkens  præsident  holder 
sine  aftaler,  hvis  det  på  nogen  mu- 
lig måde  kan  lade  sig  gøre." 
Denne  omsorg  for  at  behandle  alle 
omkring  os  godt,  var  en  af  de  stør- 
ste ting,  som  præsident  McKay  lærte 
os.  Rå  turen  til  Europa,  hvor  han 
skulle  indvie  tempelgrundene  i 
Schweitz  og  England  blev  præsident 
McKay  omringet  af  ivrige  drenge  og 
piger,  der  ville  have  hans  autograf. 
Først  i  rækken  stod  en  lille  pige  på 
omkring  ni  år.  Hun  spurgte  præsi- 
dentens søn,  som  var  med  på 
turen:  „Må  jeg  gerne  få  præsident 
McKays  autograf?"  Sønnen,  der 
mente,  at  hans  far  var  for  træt,  prø- 
vede at  overtale  hende  til  ikke  at 
bede  om  den.  Præsident  McKay,  der 
havde  hørt  samtalen,  sagde  for  sjov 
til  pigen:  „Tror  du,  at  jeg  kan  skrive 
tydeligt  nok,  til  at  du  kan  læse  det?" 
Pigen  vidste  ikke  rigtigt,  hvad  han 
mente,  og  blev  forvirret.  Netop  i  det 
øjeblik  kom  en  af  præsidentens 
hjælpere  for  at  spørge  ham  om  no- 
get, der  ikke  kunne  vente.  Da  de 
havde  talt  færdig  var  der  gået  ad- 


skillige minutter,  og  da  præsident 
McKay  igen  vendte  sig  mod  bordet 
for  at  skrive  autografer,  var  den  lille 
pige  forsvundet. 

„Sjældent  har  jeg  set  far  mere  ked 
af  det,"  sagde  hans  søn  senere. 
„Find  den  lille  pige  med  den  blå 
kjole  til  mig,"  sagde  præsident 
McKay.  „Jeg  er  sikker  på,  at  hun 
tror,  at  jeg  ikke  ville  skrive  i  hendes 
bog.  Hun  misforstod,  hvad  jeg  sag- 
de. I  må  finde  hende  til  mig."  I  løbet 
af  et  øjeblik  var  adskillige  grens- 
præsidenter  og  missionspræsiden- 
ten  i  gang  med  at  lede  efter  den 
lille  pige  i  blåt.  Men  eftersøgningen 
var  forgæves.  Endelig  var  der  en 
missionær,  der  kom  i  tanke  om, 
hvem  den  lille  pige  kunne  være.  Han 
ringede  til  præsidenten  senere  på 
aftenen  og  fik  følgende  besked:  „Sig 
til  den  lille  pige,  at  jeg  er  ked  af,  at 
hun  blev  væk  for  mig,  og  at  jeg  har 
bedt  grenspræsidenten  sende  hen- 
des bog  til  mig  med  posten  til  Salt 
Lake  City;  så  skal  jeg  nok  skrive 
min  autograf  og  sende  hende  bogen 
tilbage."  Og  som  sagt  så  gjort! 
Hver  eneste  sjæl  er  uendelig  værdi- 
fuld! Præsident  McKay  følte,  at 
hvert  eneste  levende  væsen  har  krav 
på  vor  respekt  og  vor  venlighed. 
Han  følte  det  også  overfor  dyr  og 


David  O.  McKay  har  altid 
været  et   varmhjertet 
menneske 


fugle,  og  han  besøgte  ofte  sin  gård 
i  Huntsville  for  at  ride  på  sine  heste 
og  for  at  besøge  bekendte.  For  en 
del  år  siden  var  der  nogen,  der  brød 
ind  på  præsidentens  gård  og  stjal 
hans  sadler.  Da  der  var  blevet  købt 
nye  sadler,  blev  de  låst  inde  i  en 
bestemt  afdeling  af  stalden.  Præsi- 
dent McKays  søstre  kikkede  ind  på 
gården  for  at  se,  om  alt  var  i  orden, 
og  da  de  så,  at  et  af  vinduerne  til 
saddelkammeret  stod  åbent,  lukkede 
de  det,  for  at  der  ikke  igen  skulle 
blive  noget  stjålet.  Da  søstrene  for- 
talte ham,  hvad  de  havde  gjort,  sag- 
de præsidenten  blidt:  „Jeg  lod  vin- 
duet stå  åbent,  fordi  der  er  en  fug- 
lerede derinde,  og  det  er  de  voksne 
fugles  eneste  mulighed  for  at  kom- 
me ind  og  fodre  deres  unger.  Jeg 


tror  lige,  jeg  kan  nå  at  smutte  der- 
over." 

Han  gik  derover,  og  da  han  kom 
tilbage,  sagde  han  stilfærdigt:  „Ja, 
det  forholdt  sig  netop,  som  jeg 
tænkte  —  udefra  var  der  en  lille  fugl, 
der  prøvede  at  komme  ind,  og  inde- 
fra prøvede  moderen  at  komme  ud." 
Medens  ældste  McKay  var  medlem 
af  De  Tolvs  Råd,  havde  han  en  orne 
ved  navn  Cæsar.  En  søndag  morgen 
brød  Cæsar  ud  af  sin  indhegning. 
Ældste  McKay  havde  ikke  tid  til  at 
reparere  indhegningen,  fordi  han 
skulle  nå  et  tog,  så  derfor  lukkede 
han  den  inde  i  hønsehuset.  Men  han 
glemte  at  fortælle  nogen  om  det.  Så 
klokken  to  om  natten  blev  familien 
McKay  vækket  ved  at  telefonen  rin- 
gede. De  tog   den,  ængstelige  ved 

Født  i  Huntsville,  Utah 

Tager   afsluttende   eksamen    fra    Utah    universitetet, 
bliver  klassepræsident  og  æresstudent 
På  mission  i  Storbritannien 

Bliver  fakultetsmedlem  i  Weber  Stake  Akademiet 
Gifter  sig  med  Emma  Ray  Riggs 
Ordineres  til   apostel.   Bliver  2.  rådgiver  i  søndags- 
skolens præsidentskab 
Skriver  sin  første  bog:  Ancient  Apostels 
Præsident  for  Søndagsskolens  Hovedbestyrelse 
Kirkens  uddannelsesleder 
Rejser  rundt  til  alle  verdens  missioner 
Præsident  for  Den  europæiske  Mission 
2.  rådgiver  i  Det  første  Præsidentskab 
Opretholdt  som  kirkens  præsident 
Indvier  templet  i  Schweitz 
Indvier  Los  Angeles  Templet 

Indvier  templet  på  New  Zealand,  Church  College  på 
New  Zealand,  London  Templet,  og  Church  College 
på  Hawaii 

Påbegynder  korreleringen  af  kirkens  programmer 
Indvier  Oakland  Templet 


Dør 


tanken  om,  at  der  måske  var  sket  en 
ulykke.  Men  det  var  blot  det  lokale 
postkontor,  der  havde  følgende  tele- 
gram til  dem:  „Cæsar  i  hønsehuset. 
Husk  at  give  den  vand!" 
Præsident  McKays  holdning  til  an- 
dre, hans  ædelhed  og  værdighed  og 
hans  kærlighed  til  Frelseren  kunne 
mærkes  i  hvert  ord,  han  sagde  og  i 
alt,  hvad  han  gjorde.  Men  det,  som 
han  havde  udviklet  sig  til  gennem 
sin  pligtopfyldenhed  mod  Guds 
værk,  var  ganske  åbenlyst,  selv  når 
han  sad  helt  stille  og  ikke  sagde  et 
ord.  Følgende  historie  fortælles  af 
en  mand,  der  traf  præsident  McKay, 
da  denne  kom  hjem  fra  et  af  sine 
besøg  i  Europa: 

„Jeg  befandt  mig  i  New  York,  da 
præsident  McKay  vendte  hjem  fra 
Europa.  Det  var  meningen,  at  han 
skulle  fotograferes  til  pressen,  men 
den  fotograf,  der  normalt  tog  sig  af 
sådanne  sager,  var  ude  af  stand  til 
at  tage  afsted,  så  i  stedet  valgte 
United  Press  i  desperation  den  foto- 
graf, der  normalt  dækkede  kriminal- 
sagerne —  en  mand,  der  var  vandt  til 
de  hårdeste  forhold  i  New  York.  Han 
tog  ud  til  lufthavnen,  blev  der  i  to 
timer  og  kom  senere  ud  fra  mørke- 
kammeret med  en  ordentlig  bunke 
billeder.  Det  var  kun  meningen,  at 
han  skulle  ha'  taget  to.  Hans  chef 
var  omgående  efter  ham:  ,Hvad  i  al 
verden  spilder  du  al  den  tid  og  al 
den  film  for?' 

„Fotografen  svarede  kort  og  godt,  at 
han  gerne  ville  betale  for  filmen,  og 
at  de  endda  kunne  trække  tiden  fra 
hans  løn,  hvis  de  havde  lyst.  Det  var 
tydeligt,  at  han  havde  været  ude  for 
noget  ganske  særligt.  Nogle  timer 
senere  kaldte  vice-præsidenten  for 
pressebureauet  ham  ind  til  sig  for  at 
få  at  vide,  hvad  der  var  sket.  Foto- 
grafen sagde:  ,Da  jeg  var  barn, 
plejede  min  mor  at  læse  højt  for  mig 
af  Det  gamle  Testamente,  og  hele 
mit  liv  har  jeg  spekuleret  over,  hvor- 
dan en  Guds  profet  så  ud.  I  dag  har 
jeg  set  én.'" 

David  O.  McKay  var  en  profet,  der 
så  noget  godt  i  alle,  og  holdt  af  alle 
mennesker.  Q 

til  kirkens  medlemmer  i  dag;  om  at  have  tro  til  at 
ære  vore  forfædre  ved  at  gøre  genealogisk  arbejde 
og  tempelarbejde;  have  tro  til  at  lære  vore  børn  at 
elske  og  ære  Gud;  tro  til  at  ære  vor  ægtemand  og 
præstedømmet;  tro  til  at  holde  uforglemmeligefami- 
lieaftener,  tro  på  os  selv  som  forældre  og  familie- 
stiftere; tro  til  at  udholde  prøvelser,  idet  vi  er  tro- 
faste overfor  evangeliets  sandhed;  tro  til  at  give  alt, 
hvad  vi  har,  for  at  opbygge  vor  evige  familie;  tro  til 
at  bære  vort  oprigtige  vidnesbyrd  om  Guds  sand- 


heder for  vor  familie  og  mennesker  alle  vegne;  og 
tro  til  at  lede  disse  sjæle,  som  er  så  uendeligt  me- 
get værd,  tilbage  til  vor  himmelske  Fader  ved  vort 
eksempel  og  vor  vejledning. 


Søster  Payne  er  primarylærerinde  i  Oak  Hills  femte  ward,  Sharon  East 
Stake,  i  Provo,  Utah  og  har  i  stor  udstrækning  givet  forelæsninger  for 
BYU.  Hun  er  husmor  og  mor,  og  blev  nr.  2  i  en  Fru  Amerika  konkurrence 
i  1967-68. 


(Forts,  fra  side  162) 

dan  at  luftarten  udvikles,  når  den 
skal  bruges  til  forbændingen,  men 
alligevel  er  ganske  ufarlig,  når  den 
ikke  skal  bruges. 

Roger  har  for  nylig  arbejdet  en  del 
sammen  med  William  Lear,  en  kendt 
opfinder  og  fabrikant,  der  fremstiller 
blandt  andet  Lear  -  jetflyvemaski- 
nen, 8-sporsstereoen,  en  bilradio  og 
den  automatiske  pilot  til  flyvemaski- 
ner. Sammen  er  de  nu  ved  at  fær- 
diggøre brintmotoren  og  arbejder 
også  på  en  dampbil. 
Om  sit  arbejde  og  sine  planer  for 
fremtiden  siger  Roger:  „Den  stær- 
keste drivfjeder  til  min  forskning,  er 
tanken  om  en  dag  at  nå  så  langt,  at 
jeg  med  storre  indflydelse  kan  bære 
mit  vidnesbyrd  om  evangeliets  sand- 
hed overfor  videnskabsmænd  og 
andre  indflydelsesrige  mennesker. 
„Der  er  nogle  ting,  som  kun  erfarin- 
gen har  kunnet  lære  mig,  og  det  er 
først  og  fremmest  at  sætte  sig  et 
stort  mål,  og  så  for  alt  i  verden  ikke 


slippe  det  af  syne,  ligesom  dengang 
jeg  havde  besluttet,  at  jeg  ville  have 
min  første  motor  til  at  virke.  Jeg 
havde  så  at  sige  ingen  forudsætnin- 
ger, havde  ikke  lært  noget  om  em- 
net. Tilsyneladende  var  jeg  ikke  den 
rette  til  at  udføre  dette  arbejde,  men 
det  var  nu  engang  mit  mål,  og  jeg 
studerede  så  alt  det,  jeg  behøvede 
at  vide  for  at  nå  det.  Jeg  har  stadig 
en  mængde  mål,  som  jeg  endnu  ik- 
ke har  nået,  men  ved  at  forsøge  har 
jeg  alligevel  klaret  en  del  ting,  som 
jeg  ellers  aldrig  ville  have  kunnet 
klare.  Mit  højeste  mål,  rent  viden- 
skabeligt, er  at  oprette  en  forsk- 
ningsstiftelse  til  forureningskontrol, 
som  skal  være  en  organisation  med 
almennyttigt  formål. 
Jeg  har  også  lært  at  være  ydmyg  af 
min  omgang  med  de  mange  forskel- 
lige sidste  dages  hellige  videnskabs- 
mænd. Hvor  ydmyge  og  oprigtige  er 
ikke  de,  som  har  fundet  frem  til  ting 
af  allerstørste  betydning! 


„Til  allersidst  vil  jeg  sige,  at  det  er 
nødvendigt  at  have  tillid  til  sig  selv. 
Når  vi  så  har  nået  vort  mål,  tænker 
vil  tilbage  og  indser  grunden  til,  at 
vi  gjorde  det,  og  at  vi  uden  Gud  fak- 
tisk ikke  er  ret  meget." 
Rogers  Folkevogn,  der  kører  på 
brint,  vandt  første  præmie  indenfor 
anti-forureningsafdelingen  ved  Na- 
tional Urban  Vehicle  Design  komkur- 
rencen,  som  for  nylig  blev  holdt  i 
Washington  D.C. 

Hans  bil  fik  langt  flere  point  end 
gennemsnittet,  idet  han  fik  709  ud  af 
750  mulige  point.  En  bil  fra  Los  An- 
geles universitetet  fik  anden  præ- 
mie med  546  point. 
Mere  end  2000  studerende  fra  63 
forskellige  universiteter  deltog  i  kon- 
kurrencen. Biler  fra  De  forenede 
Stater  og  Canada  blev  bedømt  efter 
deres  sikkerhed,  fremstillingspris, 
hvor  lette,  de  er  at  køre  med,  hvor 
skadesikrede  de  er,  og  hvor  ren  de- 
res udstødning  er.  O 

Fornylig  var  der  i  et  nummer  af  Church  News 
en  leder,  som  jeg  mener  har  stor  -betydning. 
Lederen  henviser  til  staten  Californien  og  siger: 
„Denne  stat  handlede  således,  at  den  giver  sine 
folkeskolebørn  et  mere  korrekt  syn  på  evolutio- 
nens stilling  med  hensyn  til  menneskets  oprin- 
delse." 

Som  udtrykt  af  Den  Forenede  Internationale 
Presse  (UPI):  „Idet  Californiens  Uddannelsesråd 
afviste  det  videnskabelige  samfunds  påstande, 
gav  de  ordre  til,  at  Darwins  evolutionsteori  skul- 
le fjernes  fra  folkeskolernes  lærebøger." 
Afgørelsen  ventedes  at  få  virkning  over  hele  na- 
tionen. Stemningen  var  syv  til  en  for  at  „fastsæt- 
te lærebogsstandarder,  som  henviser  Darwins 
teori  om  menneskets  oprindelse  til  udelukkende 
at  være  spekulation."  Lederen  fortsætter:  „Hvor 
forfriskende  er  det  ikke  at  se  den  store  stat  Cali- 
fornien indtage  denne  holdning.  Skønt  mange 
videnskabsmænd  stadig  holder  fast  ved  teorien 
(og  det  er  absolut  en  teori)  om  livets  spontane 
udvikling  og  universets  tilfældige  skabelse,  fjer- 
ner de  mest  fremskredne  sig  hurtigt  bort  fra 
den." 

De  er  mere  og  mere  enige  med  dr.  Joseph  W. 
Barker,  tidligere  præsident  for  Research  Corpo- 
ration of  America  og  dekan  ved  Columbia  Uni- 
versity,  som  fortalte  Ripon  University's  afgangs- 
klasse, at  videnskabsmænd  tidligere  „blev  vild- 
ledt af  visse  af  deres  observationer,  og  som  re- 
sultat heraf  kom  til  slutninger,  som  var  ateisti- 
ske." 


Men  nu  kommer  selv  den  mest  påståelige  mate- 
rialist, stillet  over  for  vore  dages  videnskabelige 
kundskab,  til  den  uundgåelige  slutning,  at  him- 
lene forkynder  Guds  herlighed  og  firmametet 
viser  Hans  værk. 

Vi  er  Guds  børn,  og  vort  arbejde  og  vore  menin- 
ger her  på  jorden  er  af  stor  betydning.  Men  dis- 
se meninger  bør  understøtte  den  kundskab  vi 
får  fra  Gud.  Hvis  vi  gør  dette  bliver  vort  liv  fre- 
deligt, og  vi  får  den  sande  kundskab.  „I  skal 
kende  sandheden,  og  sandheden  skal  gøre  jer 
fri." 

Sandhed  og  kundskab  i  forening  bringer  fred. 
Kundskab,  som  ikke  støtter  sandheden,  forsin- 
ker udviklingen  og  bevirker  tab  af  tid  og  arbej- 
de. Det  sande  ord  fra  en  Guds  Profet  er  det  ord, 
som  skaber  fred  og  giver  overbevisning  om,  at 
man  skal  arbejde  for  Guds  sag  her  på  jorden. 
Det  er  min  bøn,  at  vi  vil  lytte  til  og  lære  Guds 
vilje  gennem  profeterne  og  den  Åndens  Gave, 
som  vi  alle  kan  få. 

Grant  R.  Ipsen, 

missionspræsident 

Vielser 

Den  2.  september  1972  viedes  søster 
Ellen  Johansen  og  broder  Rudy  Lyng- 
vig Jensen 


Den  1.  september  1972  viedes  søster 
Nita  Lise  Kristine  Nielsen  og  broder 
Leif  Egon  Randrup 


Sætternissen  på   spil 

I  December-nummeret  af  Stjernen  hav- 
de sætternissen  været  på  spil  og  havde 
byttet  om  på  tekst  og  billeder  af  de  to 
brudepar. 

Vi  bringer  nu  igen  disse  to  billeder  — 
denne  gang  med  den  rigtige  tekst  til 
det  rigtige  billede,  og  vi  beder  om  und- 
skyldning -  på  sætternissens  vegne! 


Indbydelse 


Stjernens  læsere  indbydes  hermed  til  at  være  med  til  at  skrive 
i  Den  danske  Stjerne  om  familiehjemmeaftenen.  Det  kan  være  en 
opskrift  på  en  forfriskning,  det  kan  være  et  særligt  vellykket  pro- 
gram eller  noget  I  oplevede  sammen  og  som  I  kunne  tænke  jer  at 
dele  med  os  alle. 

Skriv  til  os  hvad  enten  det  er  morsomteller  alvorligt,  fortæl  om  alt 
som  kan  hjælpe  andre  til  at  gøre  deres  hjemmeaftener  bedre  og 
mere  afvekslende.  Vi  ønsker  at  høre  både  fra  enlige  og  fra  de 
„store"  familier. 
Velkommen  til  alle. 
Skriv  til  adressen: 

Translation  Services  Department 

Grundtvigsvej  27  C  1/tv 

Ordinationer 

Fredericia:  17.  december  1972: 
Svend  Gunnar  Nielsen  ordineret  til  dia- 
kon af  broder  Villy  Sørensen 
14.  januar  1973: 

Niels  Peter  Nielsen  ordineret  til   lærer 
af  broder  Niels  H.  Klausen 
Ålborg:  24.  december  1972: 
Brian  Jensen  Larsen  ordineret  til  lærer 
af  broder  Charles  H.  Larsen 
Odense:  28.  januar  1973: 
Robert  Vagn   Nielsen  ordineret  til  dia- 
kon af  broder  Børge  D.  Høvsgård 
Frank  Ljung  Nielsen  ordineret  til  præst 
af  broder  Henry  C.  Haupt 


Velsignelser 
Odense:  7.  januar  1973: 
Inge  og  Finn  Kreiberg   Pedersens  dat- 
ter Trine  Kreiberg  Pedersen  velsignet 
af  broder  Franz  Orla  Knudsen 


Dåb 

Fredericia:  14.  oktober  1972: 
Niels  Peter  Nielsen  døpt  af  broder  Villy 
Sørensen,    håndspålæggelse   ved   sam- 
me. 

25.   november  1972: 

Svend  Gunnar  Nielsen  døbt  af  broder 
Villy  Sørensen,  håndspålæggelse  ved 
broder  Knud  P.  Petersen. 


Vielser 

Den  2.  september  1972  viedes  søster 
Ellen  Johansen  og  broder  Rudy  Lyng- 
vig Jensen 

Den  1.  september  1972  viedes  søster 
Nita  Lise  Kristine  Nielsen  og  broder 
Leif  Egon  Randrup 


Bryllup 

Den  13.  januar  1973  viedes  i  kirken  på 
Priorvej  søster  Marianne  Christensen  og 
broder  Olafur  Olafson  af  missionspræ- 
sident  Grant  R.  Ipsen. 


Guldbryllup 

Den  27.  april  1973  kan  to  af  vore  kendte 
og  kære  Søskende,  Linda  og  Ole  P. 
Petersen,  fejre  deres  guldbryllup. 
På  denne  dag  kan  de  se  tilbage  på 
et  langt  og  virksomt  liv,  hvor  de  i  deres 
daglige  arbejge  har  haft  den  glæde  at 
kunne  være  sammen  i  deres  livsopga- 
ve: at  være  ledere  på  ungdomsskoler, 
hvor  unge  mennesker,  der  måske  hav- 
de fået  æ  uheldig  start  i  livet,  under 
deres  kærlige  vejledning  kunne  begyn- 
de på  en  frisk. 

I  deres  lange  ægteskab  har  der,  som 
de  selv  siger,  aldrig  været  et  ondt  ord 
imellem  dem  —  uoverensstemmelser, 
ja,  —  men  aldrig  et  ondt  ord! 
Denne  livsindstilling  præger  dem  også 
i  dag,  hvor  de  —  med  en  flid  og  udhol- 
denhed, som  mange  yngre  måtte  misun- 
de dem  —  vier  hver  eneste  dag  til  ar- 
bejdet med  at  tjene  Herren  og  deres 
søskende  i  Kirken. 

De  hjerteligste  lykønskninger  til  Linda 
og  Ole  på  deres  store  dag.  Måtte  Her- 
ren velsigne  og  bevare  dem  i  mange 
gode  år  endnu. 

EEV 


Fødselsdage 

Stjernen  ønsker  hjertelig  tillykke  til: 
Gelius  Olesen,  Silkebrog,60  år  den  1. 
maj 

Markus  Johannes  Christensen,  Nordre 
Gren,  80  år  den  3.  maj 
Linda  Petersen,   København,  70  år  den 
7.  maj 

Edith     Margrethe    Jørgensen,     Køben- 
havn, 70  år  den  7.  maj 
Else  Linda  Nielsen,  Odense,  65  år  den 
7.  maj 

Dagmar    Andrea     Elisabeth     Knudsen, 
Odense,  75  år  den  14.  maj 
Walther  Severin  Thulstrup,  Præstø,  60 
år  den  16.  maj 

Martha  Christine  Simonsen,  Randers,  65 
år  den  24.  maj 


Dåb 

Odense:  31.  december  1972: 
Louise  Jane    Madeleine   Dam   døbt   af 
ældste    Gary    Robinson,    håndspålæg- 
gelse ved  broder  Henry  Haupt. 
Robert   Vagn   Nielsen    døbt   af   ældste 
Morris   Jackson,    håndspålæggelse  ved 
broder  Jørgen  J.  Larsen 
Merete    Nielsen    døbt    af    ældste    Joe 
Crane,    håndspålæggelse    ved    ældste 
Morris  Jackson 
6.  januar  1973: 

Steen  Kreiberg  Pedersen  døpt  af  bro- 
der Finn  Kreiberg  Pedersen,  håndspå- 
læggelse ved  broder  Franz  Orla  Knud- 
sen 

Randers:  17.  januar  1973: 
Ruth  Nina  Olsson  døpt  af  broder  John 
Olsson,  håndspålæggelse  ved  samme 
Centrum  Sjælland:  23.  december  1972: 
Gitte  Zola  Hansen  døpt  af  broder  Ole 
Zola  Hansen,  håndspålæggelse  ved 
samme 

30.  december  1972: 

Edith  Margrethe  Højme  Nielsen  døpt  af 
broder  Bent  Lindhardt,  håndspålæggel- 
se ved  broder  Jørgen  Nielsen 
Årlborg:  27.  januar  1973: 
Jen  sOle  Van  de  Weerd  døpt  af  broder 
Leif  Pedersen,  håndspålæggelse  ved 
broder  Preben   Klitgård 


JOSEPH  FIELDING  SMITH 
„Enhver,  der  kan  sige  og  vide,  at  Her- 
ren, Jesus  Kristus  er  verdens  Forløser 
og  Guds  Enbårne  Søn,  er  profet.  En- 
hver, der  barer  præstedømmet  og  her- 
liggør  sin  kaldelse,  er  profet,  og  han 
har  ret  til  Helligåndens  inspiration  for 
sit  eget  vedkommende,  —  men  ikke 
til  at  modtage  åbenbaring  for  Kirken. 
Der  er  kun  een,  der  er  udpeget  til  det 
hverv.  (Se  L  og  P  43:3-6)." 

